
ĮAUNIMO KONGRESAS 


MŪSŲ TAUTINIŲ 


A. 


1. Jaunimas skirtingų pažiūrų susikirtime 


Į dvi priešingas pažiūras suskyla žmonės 
savo nuomonėmis apie jaunimą. Labai paplitusi 
mūsų tarpe yra pažiūra, apsireiškianti jaunystės 
laikotarpio garbinimu: tai esąs nerūpestingumo, 
didžių vilčių, šviesių pergyvenimų ir brandžios 
kūrybos turtingiausias laikotarpis visame Žžmo- 
gaus gyvenime. Šių pažiūrų laikosi pats jauni- 
mas ir, įvairių motyvų vedama, dažnai jam pri- 
taria ir vyresnioji karta. Kita, mažiau mūsų 
tarpe paplitusi pažiūra tvirtina, kad jaunystės 
laikotarpis, būdingas dideliu jautrumu ir gilio- 
mis emocijomis, yra be galo kritiškas, kankinan- 
čių jieškoiimų, trumpų džiaugsmų ir po jų se- 
kančių didelių kančių laikotarpis, turiningas vi- 
dujiniais prieštaravimais, klaidomis ir nusivy- 
limais. Jį galėtume pavadinti sekimo iliuzijo- 
mis laikotarpiu, kurios vėlesniame gyvenime at- 
siskleidžia klaidomis. 


Jei tokioje padėtyje yra jaunimas norma- 
liais laikais, tai ši padėtis dar pasunkėja dabar, 
kada jaunimas yra netekęs gimtosios žemės ir 
atsidūręs skirtingų kultūrų kryžkelėje, kur yra 
dar didesnis pavojus užsikrėsti moderniųjų laikų 
iliuzijomis. o paneigti amžiais kurtas ir ugdytas gy- 
venimo vertybes. "Todėl uždavinys, prieš kurį 


SIEKIMŲ ŠVIESOJE 


B-A5L--ISINCTS 


stovi Mūsų dienų jaunimas, yra dvejopas: pir- 
ma, jaunimas turi ištirti, ar mūsų dienomis gar- 
binamosios ir plačiai išreklamuotosios vertybės 
iš tikro yra vertybės, o gal jos yra nevertybės, 
vedančios į katastrofą; antra, po netikrųjų ver- 
tybių atmaskavimo, reikia iškelti tikrąsias ver- 
tybes, tokias, kurių realizavimas padarytų mūsų 
gyvenimą prasmingą ir žmogiškai vertingą. 

Jei žvelgiame į šią vasarą Čikagoje įvykusį 
jaunimo kongresą su tautinių šokių švente ir 
meno paroda šių pagrindinių klausimų švieso- 
je, mums paaiškėja toji padėtis, kurioje yra mū- 
sų jaunoji karta, ir tie klausimai, kurie ją kan- 
kina. 


2. Jaunimo konaresas — sintezės taro 
priešingumų jieškojimas 


Jaunimo kongresas parodė, kad mūsų jau- 
noji karta yra pilna protesto prieš daugelį da- 
lykų, kad ji negali pasitenkinti iš vienos pusės 
tais idealais ir normomis, kurių laikosi vyres- 
nioji karta, kad ji yra jau kitokia ir turi kitų 
reikalavimu. Iš antros pusės, ji negali pilnai 
įsijungti į tą naują aplinką, kurioje jai tenka gy- 
venti ir mokytis, nes toje kartoje dar yra stip- 
ri lietuviškoji dvasia, kuria ji skiriasi nuo ap- 

linkos jaunimo tiek savo siekimais ir idealais, 
tiek savo gyvenimo būdu. Ir šių savo skirtin- 
gumų mūsų jaunoji karta negali paneigti, nors 
to ir norėtų, nes jie glūdi giliai jos sieloje, kaip 
savo tautos dvasios gelmių paveldėjimas. 

Šis paveldėjimas — ankstyvesnieji ryšiai 
su tėvyne, jos prisiminimai, skausmas dėl jos 
pavergimo ir viltis ją išlaisvinti — yra gyvas 
mūsų jaunojoje kartoje. Iš kitos pusės, įsijun- 
gimas į naująjį gyvenimą stato šiai kartai nau- 
jų reikalavimų, uždeda naujų pareigų ir tamp- 
riai suriša su naujuoju kraštu ir jo kultūra. Šis 
mūsų jaunosios kartos vidujinis suskilimas ryš- 
kiai atsispindėjo ir šią vasarą įvykusiame Čika- 
goje jaunimo kongrese. Iš vienos pusės čia bu- 
vo deklaruota meilė lietuviškosios kultūros ver- 
tybėms, iš antros—jieškota būdų ir kelių įsijung- 
ti į naująjį gyvenimą ir jį suderinti su lietuviš- 
kaisiais reikalavimais. 

Pagrindinė kongreso paskaita lietė lietuviš- 
kąją šeimą. Pirmu žvilgiu atrodo, jog ši tema 
yra perdaug nudėvėta, kad ją būtų galima pa- 
rinkti vedamąja mintimi jaunimo kongresui. 
Kiekvienas juk žino šeimos svarbą lietuvybės 
išlaikymui. Apie tai esame skaitę daugybę 
straipsnių ir girdėję galybes kalbų. Gal iš tikro 
ši tema perdaug nudėvėta mūsų kalbomis, ta- 
čiau apie ją per mažai mąstyta ir per mažai 
dirbta jos reikalavimams įvykdyti. Pagal visų 
mūsų kultūrininkų pripažinimą šeima yra vie- 
nintelė vieta, kur lietuviškoji kultūra gali būti 
perduota sekančioms kartoms ir kurioje išsivys- 
to tie intymūs santykiai, rišą atskiras šeimas į 
tautinę visumą. Todėl kongrese iškeltoji mintis, 
kad mes nuolatos turime apie tai galvoti, ką tu- 
rime ir galime daryti kiekvienas savo šeimoje, 
kad ji būtų lietuviškos šeimos vardo verta, yra 
didžiai vertinga. Šia prasme šeimos klausimas 
nėra nudėvėtas formalumas, bet mūsų tautos 
gyvybės išlaikymo pagrindinis klausimas. Tos 
vertybės, kurios įgyjamos šeimoje, pasidaro pa- 
grindu ir išeities tašku tolimesniam žmogaus 


vystymuisi ir jo ryšiams su savo tauta ir jos kul-. 


tūra. Žmogus nepaklys tarp svetimų žmonių, 
jei turės tikrus namus— šeimą, kuri bus jam dva- 
sinė tėvynė. Juo daugiau tautinių vertybių 
žmogaus šeimoje, juo labiau jis bus neprieina- 
mas svetimoms įtakoms. Lietuviškojo jaunimo 
ugdyme šeima tat yra ir liks galingiausia tvir- 
tovė ir paskutinis postas. 

Kitas svarbus mūsų išeivijos gyvenime klau- 
simas yra senosios ir jaunosios kartos priešingu- 
mai. Jiems spręsti buvo skirta antroji plenumo 
paskaita. Normaliose sąlygose šis klausimas nė- 
ra svarbus ir jį išsprendžia pats gyvenimas: jau- 
noji karta kovoja dėl atitinkamos vietos visuo- 

menėje, o vyresnioji stengiasi savo įgytą padė- 
tį kuo ilgiausiai išlaikyti. Iš čia kyla susidūri- 
mai ir prieštaravimai, kurie tačiau savaime iš- 
sisprendžia: jaunoji karta pamažu užima vyres- 
niosios vietą pagal natūralią gyvenimo eigą, ku- 
rioje senesnioji palaipsniui turi užleisti savo po- 
zicijas jaunosios kartos naudai. Ši abiejų kar- 
tų kova dėl atitinkamos vietos gyvenime yra 
vertinga ir sudaro sąlygas žmonijai tobulėti ir 
kultūrai kilti. 

Tačiau nenormaliose sąlygose, kokias suda- 
ro tremties metas, šie priešingumai sutirštėja 
iki aštrių prieštaravimų, vedančių į beprasmiš- 
kas kovas, į betikslį jėgų eikvojimą ir grasina 
tautinei vienybei. Šie priešingumai buvo aštriai 
iškilę ir jaunimo kongrese ir ten pa- 
sigirdo balsų, reikalaujančių atsiskirti nuo seno- 
sios kartos ir eiti savo keliais Lietuvos laisvini- 
me ir kituose klausimuose. Į tokius prieštaravi- 
mus su teisėtu susirūpinimu žiūri vyresnioji 
karta, stebėdama jaunimo siekimus ir pagrįs- 
tai klausdama, ar jaunoji karta bus pajėgi tęsti 
lietuviškosios kultūros tradiciją. Žiūrint į šiuos 
prieštaravimus, dažnai atrodo, kad tai, ką vy- 
resnioji karta pripažinusi vertingu, kad tie idea- 
lai, kurių ji siekusi, labai mažai arba iš viso nie- 
ko nereiškia mūsų jaunimui. Keliai, kuriais yra 
pradėjusi eiti jaunoji karta, kai kuriais savo 
bruožais yra skirtingi nuo senosios kartos. Kai 
kuriuos šių bruožų čia norime iškelti. 


Jaunoji karta pradeda prarasti ryšį su Vy- 
resniąja karta. Tai, ką vyresnioji karta brangi- 
no ir ko ji siekė, jaunoji karta nebrangina ir 
nenori jos darbų tęsti. Jaunoji karta, kuri čia 
baigusi mokslą, nesidomi nepriklausomybės ko- 
vomis kelyje į laisvą gyvenimą ir nepažįsta tau- 
tinės kultūros vertybių ir savo praeities bei 
Lietuvos istorijos. Jaunoji karta visą savo žvil- 
gi yra sutelkusi į dabartį, ji mato tik šią dieną 
ir jos sprendimams neturi įtakos nei praeities 
vertybės nei ateities tikslai. 


Ši karta, palyginti su vyresniąja, turi men- 
ką kultūros troškulį. Jei vyresniajai kartai bu- 
vo būdingas kultūros alkis, tai jaunoji karta, 
kiek tai liečia akademinį jaunimą, dažnai domisi 
tik tiesioginiu savo studijų objektu ir domisi 
tik tiek, kiek tai reikalinga būtinoms profesi- 
jos žinioms isigyti. Profesijos parenkamos dau- 
giausia praktiško pobūdžio ir tokios, kurios tei- 
kia geresnės ateities perspektyvas asmeniniame 
gyvenime. Tikras mokslo troškimas pasitaiko 
tik retais atsitikimais, o daugiausia atrodo, kad 
jaunimas mokosi tik lyg amato, bet nestudijuo- 
ja. 

Jaunoji karta, baigusi augštuosius mokslus, 
atsiriboja nuo likusios savo tautos dalies ir jos 


Jaunimo Kongresas — Spaudos ir literatūros 


rūpesčių. Šis reiškinys žalingas ir nepateisina- 
mas, nes akademinio jaunimo, kaip vertingiau- 
sios jaunimo dalies, kuriai geriau suprantama 
dabartinė tautos padėtis ir ateities galimumai, 
didžiausias rūpestis turi būti vadovauti likusiam 
jaunimui ir ateities kartoms. Jaunoji karta pra- 
deda užmiršti tautos atgimimo laikotarpio kil- 
nią tradiciją — eiti išvien su tauta, kai ji pa- 
žeminta ir pavergta, aukojant jai savo darbą ir 
asmeninę gerovę. 


3. Jaunoji karta ir pažanga 

Žiūrint objektyviai į šį vyresniosios ir jau- 
nosios kartos skirtingumą, norime čia iškelti ke- 
letą klausimų, liečiančių šių kartų santykį. Jau- 
noji karta turi nugalėti tą jaunimui būdingą 
iliuziją, pagal kurią manoma, kad jaunimas, vos 
tik pradėjęs gyvenimą, jau yra suradęs “tik- 
rąją pasaulėžiūrą", “tikruosius atsakymus į vi- 
sus gyvenimo klausimus“. Jaunimas turi atsi- 
minti, kad taip, kaip jis galvoja, prieš jį jau yra 
galvoję tūkstančiai ir milijonai, ir ne tik prieš 
šimtus, bet ir prieš tūkstančius metų. Įsivaizda- 


vimas, kad jaunoji karta turi naujesnes, lais- 


vesnes ir tikresnes pažiūras ir sugeba sukurti 
gražesnį ir tobulesni gyvenimą negu senoji kar- 
ta, ne visada istorijoje pasiteisina. | 

Kas gi yra ši vyresnioji karta, kurios pa- 
žiūros jaunajai kartai atrodo tokios svetimos ir 


sekcija 


V. Valaičio nuotr. 


pasenusios? Ar ji prieš keletą metų nebuvo to- 
ji pat jaunoji karta su tomis pačiomis radika- 
liomis pažiūromis ir įsitikinimu jų neklaidingu- 
mu? Kaipgi galėjo tos pažiūros ir įsitikinimai 
taip greit pasenti? Argi gyvenimas ir patyri- 
mas jų nieko neišmokė? Jei jaunimas būtų vi- 
sada pažangesnis už vyresniąją kartą, tai išeitų, 
kad žmogus savo gyvenime nežengia pirmyn, 
bet eina atgal, kad visas žinojimas ir patyrimas 
žmogų ne tobulina, bet susiaurina ir užskleidžia 
senose pažiūrose. Ar tokiu būdu ir jaunoji kar- 
ta jau nebūtų pasenusi, ir tikrai modernūs būtų 
tik paaugliai? 

Juo rimčiau žvelgiame į šiuos klausimus, 
juo labiau mums paaiškėja, kad pasenusių pa- 
žiurų laikosi ne vyresnioji, bet kaip tik jaunes- 
nioji karta. Savo “moderniomis pažiūromis“ 
mūsų jaunimas dar gyvena labai tolimoje pra- 
eityje. Visa, kas atrodo taip modernu ir nauja, 
tikrumoje yra kažkas labai sena, kas dar nėra 
jame pasiekęs savo pilno išsivystymo ir atbai- 
gimo. Visas tas “visų vertybių pervertinimas, 
medžiagos ir kūno garbinimas, autoritetų ir 
idealų neigimas ir kitos modernios pažiūros*' sa- 
vo kilme yra labai senos, siekiančios Heraklito, 
Demokrito, Protagoro ir kitų senovės mąstytojų 
laikus, gyvenusių penkiais šimtmečiais prieš 
Kristų. Jaunoji karta dėl to ir yra jaunoji, kad 
ji dar nėra priaugusi senosios kartos pažiūrų. 
Iliuzija apie jos pažiūrų naujumą ir moderniš- 

kumą sukelia tik jaunosios kartos nesuvrendi- 
mas ir nekritiškas žvilgis į gyvenimą. Laikui 
bėgant, jaunosios kartos pažiūros keisis, pasida- 
rys gilesnės, platesnės ir vispusiškesnės ir tuo 
būdu moderniškesnės. Bet tuo tarpu ši jaunoji 
karta suspės “pasenti" ir į jos vietą ateis kita 
jaunoji karta, kuri dėl savo jaunatvės naivumo 
laikys šias pažiūras “nemoderniomis" ir kovos 
prieš jas. 

Taigi, visas jaunosios kartos įsitikinimas s3- 
vo pranašumu prieš vyresniąją kartą remiasi lo- 
gine klaida ir paneigia visokią pažangą. Pagal 
šią pažiūrą išeitų, kad Žmogus augščiausią savo 
dvasinio išsivystymo laipsnį pasiekia apie dvi- 
dešimtuosius savo gyvenimo metus ir po to pra- 
deda žengti atgal. Išeitų, kad juo daugiau pa- 
tyrimo ir žinių žmogus įsigyja, juo jis labiau 
“pasensta" ir "atsilieka". Toks galvojimas prie- 

šingas ne tik gyvenimo faktams, bet ir sveikam 
protui. Jei klaidų padaro ir vyresnioji karta, 
tai todėl, kad ji savo patyrimo ir žinių tinkamai 
neįvertina. Visumoje gi kiekviena vyresnioji 
karta yra gyvenusi ir pasimokiusi iš gyvenimo, 
palaipsniui taisiusi savo nesubrendusias pažiū- 
ras, turėtas jaunatvėje, ir tuo būdu progresa- 
vusi, pasiekusi didesnio tobulumo ir pilnatvės. 


Rimtas ir nešališkas susimąstymas ties šiais 
klausimsis padėtų jaunimui išvengti daugelio 
klaidų ir paskatintų jį daugiau vertinti ir pasi- 
naudoti vyresniosios kartos išmintimi, patyrimu 
ir pažiūromis, įgytomis ilgų amžių bėgyje. Iš- 
tirti viską pačiam ir visas vertybes pervertinti 
yra ne tik negalimas, bet ir pavojingas bandy- 
mas. kuris vietoje lauktųjų laimėjimų duoda tik 
karčių ir brangių pamokų. Ar yra tad koks nors 
reikalas kiekvienam eiti iš naujo kietaia gyve- 


nimo mokyklą, įei galima mokytis iš praeitųjų 
kartų patyrimo ir išminties, o pavojingų ir ne- 
reikalingų bandymų vietoje iš karto pradėti tik- 
resnį, saugesnį ir ilgų amžių patirtimi pagrįstą 
gyvenimą? 


4. Jaunimas jieško vrincivu priešingybėms 
derinti 


Jei jaunimo kongresas pasistatė sau tikslą 
lietuviškosios kultūros išlaikymą ir Lietuvos iš- 
laisvinimą, tai reiškia, kad lietuviškoji dvasia 
jame dar gyva ir veiksminga ir kad moderniųjų 
prietarų grėsmė dar nėra jo įveikusi. Pe to, 
jaunimas pasiryžo tokiems pozityviems darbams, 
kaip žurnalo “Lituanus" leidimas, kurį reikia 
laikyti viena iš sveikiausių apraiškų lietuviško- 
je veikloje. O minėtai grėsmei išvengti yra bū- 
tinas jaunimo tamprus ir visapusiškas ryšys su 
vyresniąja karta, kurioje dar yra gyva Lietuva. 
Šis ryšys gali būti gilinamas ir stiprinamas vi- 
sais tremtyje galimais būdais. Tačiau jį labiau 
palaiko gyvi žmonės, kurie dega savo tautos idea- 
lais bei jos meile. Jaunuoliai, kurie galėtų ras- 
ti tokių žmonių, būtų galima laikyti ypatingai 
Apvaizdos palaimintais. Iš tokio bendradarbia- 
vimo galėtų išsivystyti tie idealūs jaunosios ir 
vyresniosios kartos santykiai, kurių garbinimas 
ypač ryškus visuose Platono dialoguose, ir ku- 
riems pradžią davė Sokratas, suburdamas apie 
save jaunuolių būrius ir jiems perteikdamas sa- 
vo išmintį. Ši Platono akademija, paremta jau- 


nosios ir vyresniosios kartos bendradarbiavimu, 
sudaro Vakarų ir kiekvienos kultūros pagrindus. 


Kultūra gi yra ne kas kita, kaip tie pėdsa- 
kai, kuriuos žmogus, išnykdamas laike, palieka 
po savęs pasaulyje. Šio palikimo dėka pirma gy- 
venusios kartos yra pripildžiusios pasaulį ne- 
matoma realybe, būtent visu tuo, ką jos savo 
gyvenime yra mąsčiusios, siekusios ir kūrusios. 
Jaunųjų kartų uždavinys yra įsijungti į šią se- 
nųjų kartų sukurtą realybę — kultūrą — ir ją 
toliau tęsti. Reikia domėtis ir ateitimi, ateities 
gyvenimu ir jo pamatais, tačiau jie nėra suvo- 
kiami be sąryšio su praeitimi. Tik kartų ben- 
dradarbiavimu kultūra kyla ir žmonija tobulėja. 


Jaunimo kongresas parodė, kad mūsų jau- 
najai kartai dar yra brangūs senųjų kartų kul- 
tūriniai laimėjimai. Šie laimėjimai ryškiausiai 
apsireiškia tautos dvasios turtais, ypač meninė- 
mis vertybėmis.  Suruošdama didelę tautinių šo- 
kių šventę ir turtingą lietuviškojo meno parodą, 
jaunoji karta įrodė savo ryšių intymumą ir stip- 
rumą su tautos sielos gelmėmis, nors šiuos ry- 
šius ir nori užtrinti moderniojo gyvenimo tik- 
rovė. 

Šio moderniojo ir suskilusio gyvenimo tik- 
rovėje didelis laimėjimas buvo toji vienybės ir 
bendradarbiavimo dvasia, kuri pirmą kartą bu- 
vo įvykdyta jaunimo kongrese: nors ten susi- 
rinko įvairių organizacijų ir pažiūrų atstovų, 
tačiau jie mokėjo sutartinai dirbti. Šio bendra- 
darbiavimo sėkmingumas parodė, kad pagrindi- 

niai principai, kuriais jis buvo remiamas, yra 
teisingi. Kongresas parodė, kad lietuvių jauni- 
mas gali dirbti bendrą darbą, nepaneigiant savo 
individualinių ar savo grupės įsitikinimų bei pa- 
žiūrų įvairiais gyvenimo klausimais. Čia eita 
ne pažiūrų suniveliavimo ar paneigimo, bet jų 
respektavimo ir derinimo keliu. Šiais principais 
vadovaujantis gali būti suderinti ir tie priešin- 
gumai, kurie kyla iš dviejų skirtingų kultūrų 
susidūrimo, ir surastas tikras kelias vyresniajai 
ir jaunesniajai kartai bendradarbiauti. Jei tarp 
vyresniosios ir jaunosios kartos būna priešingu- 
mų, tai tas dar nereiškia, kad jos turėtų skir- 
tingus tikslus, bet kad yra tik skirtingi keliai į 


tuos pačius tikslus. Vyresniosios kartos patyri- 
mas ir jaunosios idealizmas yra tie veiksniai, ku- 
rie galėtų suderinti šiuos priešingumus. 

Jei mums pavyktų suderinti jaunosios kar- 
tos naujų kelių jieškojimo dvasią su vyresniosios 
kartos patirtimi ir išmintimi, kelias į lietuvybės 
išlaikymą ir lietuviškosios kultūros ugdymą bū- 
tų užtikrintas. Šį kelią rasti, priešingumus de- 
rinti ir suprasti moderniosios kultūros pakitimus 
ir juos įjungti į lietuviškąją kultūrą yra tiek 
vyresniosios, tiek jaunosios kartos pagrindinis 
rūpestis. Jis įgalins kurti tremties sąlygoms ati- 
tinkamą kultūrą, kuri remtųsi praeitimi ir d- 
b-rtimi ir ryžtingai galėtų žvelgti į ateitį. 


Bendras tautinių šokių šventės vaizdas 


V. Valaičio nuotr. 

PŽBAEDIALS S LAA ITA S 


KAIP VANDUO PASROVIUI 


Vėjas nuo upės 

atneša dumblo, žuvies ir pavasario kvapą, 
17 lengvą taktą, 

kuriuo supasi upė, 

ir triukšmą, 

kurs ateina nuo upės: tai žlugtą 
skalbia moterys upėj, tai triukšmą 
kelia vaikučiai, 

meškeriodami upėj; ir plaukia, 

kaip vanduo pasrov'ui, šis gyvenimas, 
plaukia ir neša 

mus tolyn su savim, 

man eilėraščius knygon rašant. 


SAFO 


Tavo eilėraščiai skamba man taip, 

lyg tu juos būutumei rašiusi ne prieš pustrečio tūkstančio metų, 
lyg tu juos būtumei rašiusi tiktai vakar. 

Rašiusi man, tik vienam. 

Rašiusi mano paguodai ir mano džiaugsmui. 


Svajonėse 

aš vaizduoju tave, kaip siubuojančią skambią žolę; 
taip, kaip žolė, tu prabėgai žemės paviršium; 
taip, kaip žolė, vis kartojasi tavo žingsniai, 

kai stiebeliai nuo vėjo linksta. 


Gal iš tikrųjų mes esam panašūs į žolę? 

Taip, kaip žolė, mes maitinamės mirusių kaulais. 
Taip, kaip žolė, mes siūbuojam žemės paviršium, 
surišti amžinon draugystėn. 

S-A:U-L1E-S. S ES L8LEIĖS 


Akmeniniam laiko delne viskas sutrupa taip, 
kad tiek mūsų kūnų, 

tiek mūsų svajonių vietoje lieka tik dulkės, 
kurios draikosi ilgą laiką ore atminimų pavidale. 


Šviečiant 

oriento mėnuliui, 

laikas pilsto seniai užpustytos Ninevijos smėlį, 
pilsto mirusių kaulus, 

sumaišytus su rožėmis, 

ir naktis, 

oriento menulio šviesoj, 

pakvimpa 

užpustyto pasaulio sodais. 


Jeigu jisai turėtų žmogaus pavidalą, 

viską žudantis laikas, 

arba kriokiančio liūto, 

mes išeitumėm prieš jį ir kovotumėm; 

bet kad jisai neturi jokio pavidalo: 

mėlynas laikrodis tiksi jo smegeninėj, 

saulės šešėlis žaidžia jo karalystėj 

virš siubuojančio smėlio, 

kuris dvelkia seniai užpustyto pasaulio rožėmis. 


A. Galdikas — Piešinys 


EKONOMINĖ EUROPOS INTEGRACIJA 


DR. 


Iki antrojo pasaulinio karo politinė ir eko- 
nominė Europos integracija buvo akademinė 
problema. Ji buvo svarstoma universitetuose ir 
filosofų pasikalbėjimuose, bet praktiški politi- 
kai žiūrėjo į ją kaip į nerealią idealistų svajonę. 
Po antrojo pasaulinio karo tautų galvojimas tuo 
klausimu pradėjo keistis, pagrindinai atsimai- 
nius Europos politinei ir ekonominei padėčiai. 
Europa išėjo iš karo kaip antraeilis politinis vie- 
netas, kuris jau nebesprendžia pasaulio likimo, 
kaip yra buvę per ištisą 19 amžių ir 20 amžiaus 
pradžioje. Pagrindiniais pasaulio valdovais tapo 
Amerika ir Rusija, o Europos valstybės privers- 
tos taikytis prie jų norų, kas ryškiausiai pasi- 
rodė Suezo įvykių metu. 

Svarbiausia priežastis, kodėl kadaise galin- 
gos Europos valstybės šiuo metu yra degraduo- 
tos i antreeiles valstybes, yra tai, kad dabarti- 
nėse technikos ir ekonomikos sąlygose Didžioji 
Britanija, Prancūzija ir Vokietija, atskirai pač- 
mus, yra per mažos tautos pasauliui vadovauti. 
Jos turi per mažai žmonių, jų ekonominiai re- 
sursai yra gana riboti, jų vidaus rinkos yra ma- 
žos, jos neįstengia pasigaminti sau pakankamai 
ginklų. Visa savo ekonomine ir politine struk- 
tūra jos yra tapusios palyginamai mažais ekono- 
miniais vienetais, tuo tarpu dabartinės techni- 
kos ir ekonominės jėgos verčia tautas jungtis, 
nes tik ekonominiai “milžinai? gali pigiai gamin- 
ti ir aprūpinti tautas dideliais prekių kiekiais. 
Dvidešimtojo amžiaus antroji pusė yra tapusi 
ekonominių “milžinų" amžiumi, ir tik jie suge- 
ba šiuo metu pasauliui vadovauti, gi visos tos 
tautos, kurios vis dar tebegyvena nacionalirių 
valstybių ir mažų ekonominių vienetų idėiomis, 
turi pasitenkinti antraeile ar trečiaeile pozicija 
pasaulio jėgų pusiausvyroje. 

Paskutiniojo dešimtmečio eiga parodė, kad 
Europa galės prilygti Amerikai ir Rusijai ir at- 
gauti savo pirmykštę vadovaujančią poziciją tik 
tuo atveiu. ieigu visos Europos tautos susijungs 
į vieną dideli politini ir ekonominį vienetą. Tai 
reiškia politinę bei ekonomirę federaciją ir prin- 
cipinį pažiūrų pakeitimą apie tautų suverenumą 
ir necionalines aspiracijas. Daug kam tai gali 
atrodyti labai skaudus procesas, bet realiai gal- 
vojančiam europiečiui tai pradeda darytis gyve- 
nimo būtinybe. kurią pašaukė technikos pažan- 
ga. Preeities šimtmečių patyrimas rodo, kad 

žmogaus technikos pažanga buvo tas veiksnys, 
kuris turėjo bene didžiausią įtaką žmonių ir 
tautų gyvenimo formoms. 

Politinė Europos integracija yra ilgas ir 16- 
tas procesas. Šiuo metu dar būtų per anksti 
konkrečiai kalbėti apie tos federacijos galimy- 
bes. Tačiau ekonominė federacija, kuri gali bū- 
ti laikoma pirmuoju žingsniu į politinę integra- 
ciją, yra jau tapusi realybe. Šioje srityje Vaka- 
rų Europos valstybės daro didelę pažangą. 


Ekonominės integracijos nauda ir reikalingumas 


Amerikos ūkio pavyzdys rodo, kad tautos 
gali pasiekti augštą ekonominę gerovę, jeigu jos 
savo ekonominio gyvenimo tvarkyme panaudo- 
ja šiuos tris pagrindinius principus: 1. darbo 
specializaciją, 2. masinę gamybą ir 3. laisvą kon- 
kurenciją. Teorija ir praktika tačiau rodo, kad 
tie principai gali būti sėkmingai panaudojami 
didelėje ekonominėje erdvėje, gi mažame eko- 
nominiame vienete jų efektingumas yra žymiai 
mažesnis. 

Kaip efektyvūs tie principai yra buvę ir 
ateityje galėtų būti Europos ūkio sąlygose? 

Masinė gamyba. Masinės gamybos princi- 
pas yra,—juo didesnė gamyba, tuo mažesni kaš- 
tai vienam gamybos vienetui ir žemesnės pre- 
kių kainos. Pirmutinė sąlyga masinei gamybai 
įgyvendinti yra plati, didelė ir nevaržoma rinka. 
Jeigu krašte tokia rinka egzistuoja, kiekvienas 
pramoninkas žino, kad jis galės be jokių suvar- 
žymų siūlyti ir parduoti savo prekes milijo- 
nams vartotojų. Tai skatins jį naudoti naujas 
modernias mašinas, kurios įgalins jį gaminti 
prekes dideliais kiekiais. Jo gamybos kaštai vie- 
nam gamybos vienetui mažės, ir jis siūlys savo 
prekes žemomis kainomis. Prekių kainoms esant 
žemoms, pramonininko pelnas nuo kiekvieno 
parduoto vieneto irgi bus palyginamai nedide- 
lis, bet kadangi parduotų prekių kiekis bus di- 
delis, jo bendras pelnas bus pakankamai augš- 
tas ir atlygins už jo visą įdėtą darbą ir kapitalą. 

Tokio pobūdžio masinė gamyba ir plati rin- 
ka Amerikoje egzistuoja jau nuo 40 metų. ir. 
šiuo laiku ją sudaro 170 milijonų žmonių. Ste- 
bint Amerikos ūkio raidą 20 amžiuje, galima 
drąsiai tvirtinti, kad ta milžiniška rinka yra bu- 
vusi Amerikos gerovės pagrindinis ramstis. 

Europoje didelės ir plačios rinkos, tinkamos 
masinei gamybai, niekad nėra buvę ir vis dar 
nėra. Europos pramonininkas, prieš pradėdamas 
gamybą, žino, kad jo rinka yra ribota: ją suda- 
ro tik jo krašto vartotojai, o dažnais atvejais net 
savo krašto gyventojai dėl įvairių prekybos su- 
varžymų nėra laisvai pasiekiami. Jis taip pat 
žino, kad kitų valstybių rinkos jam yra nepriei- 
namos dėl didelių muitų ar dėl kitų kliūčių. 
Todėl toks pramonininkas iš anksto turi kalkuų- 
liuoti, kad jo gamyba bus gana ribota ir kad 
jis negalės plačiai vartoti naujų, modernių ma- 
šinų. Tuo pačiu jo gamybos kaštai bus palygi- 
namai augšti, o jo prekės bus brangios ir ne- 
prieinamos eiliniam piliečiui. Per ištisus de- 
šimtmečius Europos pramonininkai turėjo tai- 
kytis prie tų sąlygų. Todėl jų pagrindinis dės- 
nis buvo šis: gaminti mažais kiekiais, imti di- 
deles kainas, parduoti savo prekes turtingųjų 
žmonių tarpe ir užsitikrinti sau pakankamai di- 
delius pelnus. Aišku, tokiose sąlygose automo- 
biliai, namų apyvokos mašinos, televizijos apa- 
ratai ir kita yra liuksusas, prieinamas tik turtin- 
giems žmonėms, gi plačiosios masės apie tuos 
patogumus tik svajoti tegali. Padėtis būtų vi- 
sai priešinga, jeigu Europos pramonininkas tu- 
rėtų rinką visoje Europoje. Tada jis žinotų, kad 
jis galės be jokių suvaržymų siūlyti savo prekes 
250 milijonų žmonių bet kuriame Vakarų Eu- 
ropos krašte. Tuomet jis galėtų žymiai daugiau 
ir pigiau gaminti. Tuo naudotųsi ne tik jis pats, 
bet ir visa tauta, nes ji turėtų daugiau prekių 
pigesnėmis kainomis. 


Darbo pasidalinimas. Darbo pasidalinimo 
reikšmę ekonominiame gyvenime pats pirmasis 
iškėlė Adomas Smith, gyvenęs 18 amžiuje. Eko- 
nomistams yra plačiai žinomas jo spilkų fabri- 
ko aprašymas. Tame fabrike gamyba yra pa- 
dalinta tarp daugelio darbininkų. Kiekvienas iš 
jų atlieka labai siaurą bendro darbo dalį. Tuo 
būdu jis specializuojasi savo srityje, o jo pro- 
duktyvumas ir įnašas į bendrą gamybą žymiai 
padidėja. A. Smith savo aprašyme pastebi, kad 
jeigu kiekvienas iš tų darbininkų pats vienas 
gamintų visą spilką — nuo pradžios iki galo, 
tai visų darbininkų pagamintų spilkų kiekis bū- 
tų daug mažesnis, negu tuo atveju, jeigu jie pa- 
sidalina darbą tarp visų. 

Tas pavyzdys apie darbo pasidalinimą vie- 
noje įmonėje gali būti pritaikytas visam Euro- 
pos ūkiui. Jeigu kiekviena Europos valstybė 
pradės savo viduje gaminti viską, kas jiems rei- 
kalinga, bendri gamybos kiekiai bus žymiai ma- 
žesni negu tuo atveju, jeigu visos valstybės pa- 
sidalins darbą tarp savęs. Bet jeigu kiekviena 
valstybė gamintų tiktai tas prekes ar prekių da- 

lis, kurias ji geriausiai ir pigiausiai sugeba ga- 
minti, visos Europos gamyba žymiai padidėtų, 
ir visos Europos gamtos ir žmonių resursai bū- 
tų daug ekonomiškiau ir taupiau sunaudojami. 
Tuo naudotųsi visos Europos tautos, nes jų ap- 
rūpinimas prekėmis padidėtų, o tos prekės būtų 
pigesnės. 

Tarptautinis darbo pasidalinimas galimas 
tiktai tada, jeigu yra didelė rinka ir jeigu joje 
nėr jokių suvaržymų prekių ir žmonių judėji- 
me tarp paskirų kraštų. Europoje tų sąlygų iki 
šiol trūko. 1919-1939 metų laikotarpyje Euro- 
poje viešpatavo autarkijos dvasia, kuri reikala- 
vo, kad kiekvienas kraštas gamintų viską, kas 
tik reikalinga krašto gyventojams, nežiūrint, 
kad gamybos kaštai savo krašte galėjo būti 
daug augštesni. Autarkinės politikos rezultatai 
buvo Europos pasiskirstymas į didelį skaičių ta- 
riamai nepriklausomų ekonominių vienetų, 
augšti gamybos kaštai, augštos kainos ir ekono- 
minio progreso stabdymas. 

Po antrojo pasaulinio karo autarkinės idė- 
jos susilpnėjo, bet pilno tarptautinio darbo p3- 
sidalinimo Europoje vis dar nėra. Europos 
ekonomistai tačiau vis aiškiau mato tarptauti- 
nio darbo pasidalinimo svarbą ekonominiam pro- 
gresui, ir tai yra šiuo metu labai stiprus aks- 
tinas Europos ekonominei vienybei siekti. 


Laisvoji konkurencija yra žmonių santykia- 
vimo integralinė dalis ir žmonijos pažangos pa- 
grindas. Ji reiškiasi visose gyvenimo srityse, bet 
aiškiausiai jos reikšmę matome ekonominiame 
gyvenime. Žmonijos istorija rodo, kad tik tais 
laikais, kai žmonių tarpe viešpatavo laisvoji 
konkurencija, ekonominis progresas kilo, o žmo- 
nių gerovė didėjo. Kai konkurencija būdavo su- 
varžoma, tuo pačiu būdavo suvaržoma pažanga. 

Ekonominė konkurencija gali reikštis įvai- 
riuose lygiuose. Dažniausiai ji suprantama, kaip 
konkurencija tarp paskirų prekybininkų ir pra- 
monininkų krašto viduje. Ekonominė konkuren- 
cija gali tačiau reikštis taip pat tarptautinėje 
plotmėje, ir čia jos reikšmė lygiai svarbi, kaip ir 
tautos ūkio plotmėje. 

Europos tarptautinė konkurencija netoli- 
moje praeityje buvo smarkiai varžoma. Beveik 
visos Kuropos valstybės buvo ir tebėra apsiri- 
bojusios muitų sienomis, kurių vienintelis tiks- 
las yra neįsileisti užsienio valstybių prekių, nes 
tai galėtų nukonkuruoti vidaus pramonės gamy- 
bą. Tas apsiribojimas muitais nuo užsienio lei- 
džia savo krašto pramonininkams nejausti už- 
sienio konkurencijos. Jie yra tuo labiau paten- 
kinti, nes jų gamyba yra apsaugota ir jiems ne- 
reikia dėti jokių ypatingų pastangų tobulinti sa- 
vo gamybai ar mažinti savo kaštams ir prek'ų 


kainoms. Tokios politikos rezultatas yra ekono- 
minio progreso stabdymas ir krašto ūkio pro- 
tekcionizmas, kuris vėliau politinėje plotmėje 
gali vesti į kraštutinį nacionalizmą ir eventua- 
liai i fašizmą. 

Jeigu krašto pramonė nėra apsaugota mui- 
tais nuo užsienio konkurentų, padėtis yra skir- 
tinga. Kiekvienas vidaus pramonininkas turi vi- 
są laiką budėti, nes užsienyje gali atsirasti kas 
nors kitas, kuris gamins tas pačias prekes ir var- 
tos naujus gamybos procesus, ar šiaip kokiu 
nors būdu sugebės pigiau gaminti. Laisvos kon- 
kurencijos sąlygose užsienio pramonininkas gali 
siūlyti savo pigesnes prekes visuose kraštuose, 
ir tai vers visų kraštų pramonininkus mažinti 
savo gamybos kaštus, jeigu jis nori likti pavir- 
šiuje. Tuo būdu užsienio konkurencija yra tas 
akstinas, kuris priverčia krašto pramone tobu- 
lėti, plėsti gamybą ir visą laiką budėti. Tokiose 
sąlygose ekonominis progresas yra spartesnis, o 
tautų gerovė didėja žymiai greičiau. 

Laisvoji konkurencija Europoje paskutiniai- 
siais dešimtmečiais buvo labai varžoma, ir tai 
yra buvę viena iš svarbiųjų Europos ekonomi- 
nės stagnacijos priežasčių. Stipriausiai tai reiš- 
kėsi 1919-1939 metų laikotarpyje. Kaip žinia, 
tai Europos tautų nacionalizmo žydėjimo laiko- 
tarpis. Pradžioje šis nacionalizmas reiškėsi tau- 
tų noru kelti savo kultūrą ir ekonominę gerovę. 
Ilgainiui tačiau tai išaugo į nesveiko ir žalingo 
nacionalizmo formas ir pradėjo trukdyti laisvą 
gerybių ir žmonių judėjimą tarp įvairių valsty- 
bių. Jo svarbiausia apraiška buvo siekimas pil- 
nutinės autarkijos (ekonominio nepriklausomu- 
mo nuo užsienio). To tikslo siekdamos, visos Eu- 
ropos valstybės apsitvėrė augštomis muitų sie- 
nomis ir įvairiais kitais užsienio prekybos su- 
varžymais, kaip pvz. kvotos, kontingentai, va- 
liutų suvaržymai. Kiekviena valstybė noršjo 
kuo daugiau eksportuoti ir kuo mažiau impor- 
tuoti. Kiekviena galvojo, kad tomis priemonė- 
mis jos apsaugos savo krašto rinką ir suteiks 
darbo savo piliečiams. 

Tos politikos rezultatai buvo labai nesėk- 
mingi. Suvaržius importus iš užsienio, daugelis 
Europos valstybių pradėjo gamintis tokias pre- 
kes, kurių jos niekad negamino. Bet kadangi jos 
neturėjo tam patyrimo nei atitinkamų sąlygų, 
darbo jėga ir kapitalas buvo labai neracionaliai 
naudojami, o tokio darbo vaisiai buvo labai ma- 
ži. 1919-1939 metų Europos valstybių pro'ek- 
cionistinė politika ir mėginimai eliminuoti lais- 
vaią tarptautinę konkūrenciją parodė, kad tos 
priemonės vra ekonominio progreso stabdžiai. 
Geriausiai tai rodo faktos, kad tuo laikotarpiu 
Europos pramonės gamyba didėjo tik 1-11/+ nuo- 


šimčio per metus. Tai yra nepaprastai žemas 
krašto ūkio augimo tempas. 

Šių dienų Europos ekonomistai pasimokė iš 
praeities klaidų. Šiuo metu jų tarpe atsiranda 
vis daugiau balsų, kurie reikalauja naikinti mui- 
tų sienas tarp Europos kraštų ir kurti vieną di- 
delį ekonominį vienetą, kur galėtų pilnai reikš- 
tis tarptautinis darbo pasidalinimas ir laisvoji 
konkurencija, ir kur būtų sudarytos sąlygos ma- 
sinei gamybai ir didelei rinkai. 


Energijos trūkumai 


Europos ekonominė integracija tampa būti- 
nybe taip pat dėl eilės kitų priežasčių, kurios 
yra ypatingos Europos padėties rezultatas. Vie- 
na iš tų priežasčių yra energijos trūkumai, vis 
stipriau besireiškią Europos kontinente, 

Kaip žinia, gamta šykščiai apdovanojo Eu- 
ropos kontinentą energijos šaltiniais. Europoje 
beveik visai nėra naftos. Europa turi tik vieną 
didelį energijos šaltinį — akmenines anglis. Iki 
antrojo pasaulinio karo Europos pramonei už- 
teko savų energijos šaltinių. Šiuo metu tačiau 
to neužtenka, nes Europos pareikalavimas ener- 
gijai paskutiniaisiais laikais nepaprastai padidė- 
jo. Pagrindinės tam priežastys yra dvi: pirma, 
paskutiniojo dešimtmečio bėgyje Europos pra- 
monė vystėsi labai staigiai, ir dabartiniu metu 
jos pajėgumas yra dvigubai didesnis negu 1938 
metais. Antra, paskutiniu dešimtmečiu žymiai 
padidėjo automobilių susisiekimas, nes šiuo me- 
tu Europa pergyvena savo rūšies automobilių 
revoliuciją, panašiai kaip yra buvę Amerikoje 
prieš 20-30 metų. 

Padidėjusius pareikalavimus energijai gali- 
ma patenkinti dviems būdais, — keliant anglių 
gamybą ar didinant naftos importus. Anglių 
gamyboje Europos galimybės yra ribotos, nes 
anglys Europoje randamos labai giliai po žeme 
ir jų iškasimas į paviršių yra labai brangus. Be 
to, daug anglių šaltinių yra jau išnaudota. Taip 
pat jaučiamas didelis darbo jėgos trūkumas ang- 
lių kasyklose. 

Esant tokiai padėčiai, naftos importai tam- 
pa pagrindiniu energijos šaltiniu augančiai ir be- 
siplečiančiai Europos pramonei. Ta svarba ma- 
tyti vien jau iš to fakto, kad nuo 1947 iki 1955 
metų naftos suvartojimas padidėjo nuo 37 mi- 
lijonų tonų iki 100 milijonų tonų. Tai reiškia 
13 nuošimčių metinį padidėjimą, kai tuo tarpu 
naftos suvartojimas Amerikoje tuo pačiu laiko- 
tarpiu didėjo 6 nuošimčiais per metus. Europos 
kraštai importuoja naftą daugiausia iš Artimų- 
jų Rytų, ir tie importai šiuo metu sudaro apie 
20 nuošimčių visos Europos energijos suvartoji- 

mo. Šie naftos importai tačiau neišsprendžia pa- 
dėties, nes 1956 metų Suezo įvykiai parodė, 
kad naftos tiekimas iš Artimųjų Rytų bet kada 
gali būti politinių įvykių sustabdytas, kas gali 
reikšti didelį smūgį Europos pramonei. Europos 
pramonė tad negali pilnai pasitikėti naftos im- 
portais kaip pagrindiniu energijos šaltiniu, ir jai 
tenka jieškoti naujų šaltinių. 

Naujais energijos šaltiniais ateityje būsianti 
atominė energija, kuri galėsianti didele dalimi 
atstoti dabartinius naftos importus. "Todėl ato- 
minės energijos pritaikymas pramonės reikalams 
Europoje tampa gyvybiniu reikalu, nes jis ga- 
lės nuspręsti Europos ateities gerovę. Bet ato- 
minės energijos išvystymas galimas tik kendro- 
mis pastangomis. Atominė technologija reika- 
lauja didelių kapitalo ir žmogaus proto įnašų. 
Kadangi jokia Europos valstybė neturi tam pa- 
kankamai išteklių, jos visos turi jungti savo 
pastangas ir bendromis jėgomis vystyti atominę 
energiją taikos reikalams. Tai verčia Europos 
tautas glaudžiai bendradzrbiauti. Čia ir yra dar 
viena priežastis, kuri šiuo metu veda Europą į 
ekonominę integraciją. 


Mažėjąs priklausomumas nuo užjūrių 
rinkų ir žaliavų 


Kaip žinia, Europa nėra savarankiškas kraš- 
tas, kiek tai liečia aprūpinimą maisto produk- 
tais ir pramonės žaliavomis. Per ištisus dešimt- 
mečius Europa importavo maisto produktus (au- 
galinius riebalus, kviečius) ir pramonės žalia- 
vas (medvilnę, vilną, naftą, gumą, negeležies 
metalus) iš savo kolonijų ar kitų užjūrio kraš- 
tų. Tuos didelius maisto ir žaliavų importus Eu- 
ropos kraštai apmokėdavo savo pramonės gami- 
nių eksportais į užjūrio kraštus ir pelnais iš sa- 
vo turtingų ir gausių kapitalo investacijų užjū- 
rio kraštuose. Tuo būdu prekyba su užjūriais 
Europos kraštams buvo būtinybė, bet kartu tai 
buvo ir gerovės šaltinis. 


Po antrojo pasaulinio karo padėtis pradėjo 
keistis. Visa eilė buvusių kolonijų, kaip Indija, 
Burma, Ceilonas, Artimieji Rytai ir Indonezija, 
gavo laisvę, o kiti politiškai savarankūs kraštai 


įgavo Žymiai daugiau ekonominės nepriklauso- 


mybės nuo didžiųjų Europos valstybių. Gavus 
laisvę, visų tų naujų kraštų ekonominė politika 
yra ta pati — industrializuoti savo kraštą ir pa- 
laipsniui atsisakyti nuo Europos pramonės ga- 
minių pirkimo. Ši nauja užjūrių kraštų ekonomi- 
nė politika labai stipriai paveikė visą Europos 
ūkį. Visų pirma, auganti Europos pramonė bu- 
vo priversta jieškotis naujų rinkų, kurios pakeis- 
tų prarastas užjūrių rinkas. Bet kur tokias rin- 

kas rasti mažėjančiame pasaulyje? Atsakymas 
yra tik vienas — tos naujos rinkos turi būti su- 
rastos Europos viduje. Pradžioje tai atrodė ne- 
įmanoma, nes paplitusi socialistinė teorija skel- 
bė, kad kapitalistinių Europos kraštų vidaus rin- 
kos yra pilnai prisotintos. Ši teorija yra tačiau 
labai klaidinga. Juk Europos gyvenimo lygmuo 
yra vis dar mažesnis negu Amerikoje, o Euro- 
pos tautos gali dar suvartoti milžiniškus kiekius 
įvairių naujų prekių, kaip pvz. automobiliai, na- 
mų apyvokos mašinos ir kita. Galų gale, žmo- 
nių paklausa juk yra neribota, o žmonių norai 
niekados nebus pasotinti. 

Šios didelės Europos vidaus suvartojimo ga- 
limybės reiškia, kad Europos ūkis gali plėstis “į 
gylį", o ne “į ploti", kaip iki šiol yra buvę. Ta- 
čiau Europos pramonės ekspansijai “į gylį" yra 
būtinos dvi sąlygos: 1. plėsti masinę gamybą ir 
2. mažinti gamybos kaštus. Tos sąlygos gi bus 
patenkintos tik tada, jeigu Europos kraštai su- 
jungs savo paskirus ūkius į vieną didelį ekono- 
minį vienetą be muitų ir be valstybinių sienų. 


Jeigu Europos pramonė pradės pagrindinai 
bazuotis vidaus rinka, tai sukels naujų proble- 
mų. Pagrindinė problema yra ši: jei Europos 
eksportai į užjūrius pradės mažėti, kaip tada 
Europa galės apmokėti trūkstamų žaliavų ir 
maisto produktų importus? Europos kraštų lai- 
mei, toje srityje paskutiniųjų dešimtmečių bėgy- 
je vyko ir tebevyksta visa eilė technologinių pa- 
sikeitimų, kurie žymiai sumažina Europos pri- 
klausomybę nuo užsienio žaliavų ir maisto pro- 
duktų. Tų technologinių pasikeitimų pagrindi- 
nė žymė yra tai, kad žaliavų reikšmė įvairiuose 
pramonės gaminiuose turi labai aiškią tendenci- 
ją mažėti, o darbo ir precizijos reikšmė pradeda 
didėti. Šitie pasikeitimai leidžia Europos pramo- 
nei gaminti naujus produktus su mažesniu ža- 
liavų kiekiu. 


Kita technologinių pasikeitimų žymė yra 
tai, kad visa eilė natūralinių žaliavų yra pakei- 
čiamos sintetinėmis medžiagomis, kurios gali 
būti gaminamos Europoje. Pavyzdžiui, medvil- 
nė, šilkas ir vilna pakeičiami nylonu, rajonu ir 
kitomis sintetinėmis medžiagomis. Natūralinė 
guma vis sėkmingiau pakeičiama sintetine, plas- 
tikos dirbiniai pakeičia odos gaminius, plienas 
pakeičia medžio importus, o aluminijus pakei- 
čia negeležies metalų panaudojimą. (Kaip žinia, 
aluminijaus gamyba Europoje yra galima, nes 
jo pagrindinė žaliava, bauksitas, apsčiai randa- 
ma Europoje.) Naftos importai šiuo metu nega- 
li būti pakeisti, bet išvysčius atominę energiją, 
Europos ūkis ir toje srityje taps mažiau priklau- 
somas nuo užjūrių. 


KA RA. č K U.S 


PARYžIUS 


Maisto produktų aprūpinime Europos ūkis 
irgi yra padaręs didelę pažangą savarankiškumo 
linkme. Europos žemės ūkis per paskutinį de- 
šimtmetį buvo ypatingai valstybės proteguoja- 
mas ir apsaugojamas nuo užjūrio konkurencijos. 
Pagrindinė priežastis buvo: 1. noras apsaugoti 
savo ūkininkų luomą, kuris yra sėslus ir sunkiai 
prisitaikąs prie besikeičiančių ekonominių są- 
lygų, ir 2. tapti kuo labiausiai savarankiškam 
maisto aprūpinime, kas yra ypač svarbu karo 
atveju. Reikia tačiau pabrėžti, kad nežiūrint 
didelės padarytos pažangos, Europa maisto ap- 


rūpinimo atžvilgiu vis dar nėra savarankiška. 

Įdomu pastebėti, kad tų visų pasikeitimų 
rezultate Europos ūkio struktūra su laiku galės 
tapti panaši į Amerikos ūkio struktūrą. Kaip 
žinia, Amerikos ūkis principe yra nepriklauso- 
mas nuo užsienio žaliavų ir nuo užsienio rinkų. 
Tai sudarė Amerikoje nepaprastai palankias są- 
lygas dideliam ūkiniam vienetui susikurti. Ga- 
lima spėti, kad didėjąs Europos nepriklausomu- 
mas nuo užjūrio žaliavų ir rinkų irgi sudarys 
panašias sąlygas Europoje, kaip yra buvę Ame- 
rikoje. 

Palanki ekonominė atmosfera 


Pokarinė Europos ūkio raida yra palanki 
ekonomijos integracijos idėjai plėstis, nes tai 
Europos ekspansijos ir ekonominės gerovės lai- 
kotarpis. 

Nuo 1950 metų Vakarų Europos pramonė ir 
prekyba sparčiai plečiasi, visose srityse pasiekia- 
mi nauji rekordai, gyventojų aprūpinimas pre- 
kėmis visą laiką didėja, bedarbių beveik visai 
nėra. Šios ekspansijos didumą galima matyti iš 
to fakto, kad Europos kraštų pramonės gamyba 
paskutiniųjų 8 metų bėgyje (1948-1956) didėjo 
apytikriai 7 nuošimčiais per metus. Europos ūkio 
istorijoje tokio staigaus pramonės didėjimo dar 
nera buvę. 1880-1913 metų laikotarpyje, kuris 
laikomas Europos ūkio žydėjimu, pramonės ga- 
myba vidutiniškai didėjo 3/> nuošimčio per me- 
tus. 

Yra daug priežasčių, kurios palankiai veikė 
Europos ūkio ekspansiją nuo 1950 metų. Pir- 
mas veiksnys yra staigiai didėjąs krašto ūkio 
produktingumas, o kita priežastis yra Europos 
užsienio prekybos liberalizacija. 

Ūkio produktingumui kelti daugiausia reikš- 
mės turėjo Amerikos ekonominė pagelba. Kaip 
žinia, per vienuolika pokarinio laikotarpio metų 
(1945-1956) Amerika yra suteikusi Europai pa- 
galbos 25 milijardų dolerių sumai (18 milijardų 
dolerių dovanomis ir 7 milijardai dolerių pa- 
skolomis). Gan žymi tos paramos dalis buvo 
suteikta naujų mašinų ir įrengimų forma. To 
rezultate Europos kraštai pradėjo modernizuoti 
savo pramonę. Tuo pačiu metu Europos pramo- 
nininkai pradėjo skolintis iš Amerikos pramoni- 
ninkų produktingumo ir efektyvaus darbo me- 


todus, ko Europoje stigo visą laiką. Tų visų pa- ' 


stangų pasėkoje Europos ūkio produktingumas 
paskutiniųjų metų bėgyje labai staigiai didėjo, 
o tai buvo pagrindinė priežastis dabartinės Eu- 
ropos ūkio ekspansijai. 

Pokarinėje Europoje pasireiškė taip pat 
stipri tendencija liberalizuoti užsienio prekybą. 
Dirbtiniai prekybos suvaržymai, kaip kontingen- 
tai, kvotos ir panašūs dalykai buvo žymiai su- 
mažinti arba iš dalies panaikinti. Kai kurios 
Europos valstybės taip pat Žymiai sumažino 
muitus įvairioms prekėms. Kai kurios iš tų 
valstybių, kaip Belsija ir Olandija, sudarė glau- 
džią muitų uniją. Tų visų pasikeitimų rezulta- 
te mainai tarp visų Vakarų Europos valstybių 
žymiai padidėjo. Tai irgi palankiai veikė visos 
Europos ekonominę gerovę. 


Ekonominės integracijos eiga 


Pirmos konkrečios ekonominės integracijos 
mintys buvo mestos 1950 metais tuometinio 

prancūzų užsienių reikalų ministerio Robert 
Schumano ir jo patarėjo Jean Monnet. Jie pa- 
siūlė sujungti Europos plieno ir anglių pramo- 
nę, panaikinant toms dviems žaliavoms tarp- 
valstybinius muitus ir kitus gamybos bei pre- 
kybos suvaržymus. Šis pasiūlymas buvo priim- 
tas skeptiškai. Didžioji Britanija tuoj pat atsi- 
sakė dalyvauti tokiame plane. Bet šešios Vaka- 
rų Europos valstybės — Prancūzija, Vokietija, 
Italija, Belgija, Olandija ir Liuksemburgas — 
galų gale sutarė, ir 1953 metų vasario mėnesį 
gimė Europos anglių ir plieno bendruomenė, ku- 
rios pagrindinis tikslas yra sudaryti laisvą ir 
nevaržomą rinką plieno ir anglių pramonėms 
tose šešiose Europos valstybėse. Iki šiol ben- 
druomenės rezultatai yra labai sėkmingi, —plie- 
no ir anglių pramonės gamyba žymiai padidė- 
jo. o Europos gamtos ištekliai racionaliau išnau- 
dojami. 

Pokariniu laikotarpiu buvo sukurtos ir ki- 
tos ekonominio bendradarbiavimo organizaci- 
jos, kaip Europos mokėjimų unija, kurios tiks- 
las yra lengvinti tarptautinius mokėjimus, ir 
ekonominio bendradarbiavimo organizacija. 

1957 metų pradžioje buvo padarytas naujas 
didelis žingsnis, kai buvo pasirašytos Europos 
ūkio bendruomenės ir Europos atominės komi- 
sijos sutartys. Europos ūkio bendruomenę su- 
daro Prancūzija, Vakarų Vokietija, Italija, Bel- 
gija, Olandija ir Liuksemburgas bei tų valsty- 
bių kolonijos Afrikoje. Bendruomenės tikslas 
yra panaikinti muitus ir pašalinti visus suvar- 
žymus laisvam kapitalo ir darbo judėjimui tarp 
tų šešių kraštų. To tikslo numatoma siekti pa- 
laipsniui. Pagal dabartinius planus, jis būsiąs 
pasiektas tik 1970-1975 metais. Europos ūkio 
bendruomenė numato palikti muitus valstybėms, 
kurios nepriklauso bendruomenei. Tai reiškia, 
prekių importai į ūkio bendruomenę iš Jungti- 
"ių Amerikos Valstybių, Didžiosios Britanijos 
ir kitų kraštų bus apmuitinami, bet visoms še- 
šioms valstybėms tas muitas bus vienodas. Taip 
pat darbo ir kapitalo judėjimai tarp ūkio ben- 
druomenės valstybių ir kitų valstybių bus var- 
žomi, tik tie suvaržymai bus tie patys visoms 
šešioms valstybėms. 

Europos atominės energijos tikslas yra jung- 
tu Prancūzijos, Vokietijos, Italijos. Belgijos, 
Olandijos ir Liuksemburgo jėgas bendram ato- 
minės energijos išvystymui pramonės tikslams. 
Vėliau, tą energiją išvysčius, ją bendromis jė- 
gomis numatoma panaudoti Europos ūkyje. 

Didžioji Britanija iki šiol atsisakė įeiti į 
Europos ūkio bendruomenę, nes ji turi įsiparei- 
gojimų preferencinių muitų formoje savo impe- 
rijos valstybių atžvilgiu. Didžioji Britsnija su- 


ARBIT BLATAS 


tinka įeiti į bendruomenę tik ta sąlyga, jeigu ji 
galėtų palikti muitus savo maisto produktų im- 
portams ir jeigu kiekvienas bendruomenės narys 
galėtų atskirai nustatyti muitus tų užjūrių vals- 
tybių atžvilgiu, kurios nepriklauso bendruome- 
nei. Didžiosios Britanijos ir Skandinavų įsijun- 
gimas į ūkio bendruomenę dar daugiau sustip- 
rintų jos ekonominę reikšmę ir padidintų tą eko- 
nominį vienetą iki 230 milijonų žmonių. 

Jeigu dabartiniai Europos ūkio bendruome- 
nės planai įsigyvendintų, tai sukurtų didelį ir 
galingą ekonominį vienetą, kuris galštų sėkmin- 
gai konkuruoti su Amerika ir Rusija. To būsi- 
mo Europos ūkinio vieneto didumą galima ma- 
tyt iš šių skaičių (daviniai yra 1955 metų): 


Eur. Ūk. J.A.V. Rusija Didž. 


Bendr. Brit. 
Gyventojai 
(rMilijonais 11272 173 168 200 50 
Užsienio prekyba 
(milijardais dol.) 7-2 38 27 7 19 
Anglių gamyba 
(milijonais tonų) --------------—- 249 488 305 226 


Plieno gamyba 


(milijonais tonų) 57 104 49 ŽAl 


VENEC!JA 


Elektros gamyba 
(milijardais kWh) 
Automobilių gamyba 
(milijonais vienetų) 1.5 7.9 0.1 0.9 

Įdomu taip pat pažvelgti i paskirų Europos 
ūkio bendruomenės narių pajėgumą. Kaip ma- 
tyti iš lentelės, Vakarų Vokietijos ir Prancūzijos 
pajėgumas yra beveik lygus, Beneliukso ir Ita- 
lijos pajėgumas yra žemesnis. Iš tų skaičių sun- 
ku būtų tvirtinti, kad Vokietija taps pats svar- 
biausias bendruomenės narys, nors kai kurie 
ekonomistai mano, kad tokia įvykių eiga yra la- 
bai galima. 


Benelux Italija  Vokiet. Prancūzija. 


Plotas (kvadr. myl. 


tūkstančiais) 25.6 117.5 94.7 2127 
Gyventojai 
(milijonais) + 20.1 48.2 50.6 43.6 
"Tautos produktas 
(milijardais dol.) 16.9 21.2 38.1 45.2 
Eksportai 
(milijardais dol.) 5.5 19 6.1 4.8 
Importai 
(milijardais dol.) < 6.0 2.7 5.8 4.7 

Kliutys ir sunkumai 


Teorijoje Europos ūkio bendruomenės idėja 
yra labai gera, bet praktikoje bus daug kliūčių 
jai įgyvendinti. Trumpai tenka paminėti svar- 
biausias kliūtis. 


1. Bendruomenės sutartys turi būti ratifi- 
kuotos visų šešių valstybių parlamentų. Nors 
kai kuriais atžvilgiais tai galės sudaryti sunku- 
mų, nenumatoma, kad tai būtų didelė kliūtis. 


2. Bendruomenės sutartys numato visą ei- 
lę išimčių, ypatingai didelės nuolaidos buvo pa- 
darytos Prancūzijos žemės ūkio apsaugai. Taip 
pat kiekvienas kraštas gali imtis tam tikrų lai- 
kinų priemonių apsaugoti savo pramonei, jeigu 
prisitaikymas prie bendro ūkio sudarytų per- 
daug nuostolių. 


3. Bendruomenės sutartys numato, kad visi 
šeši kraštai turės vienodus muitus toms prekėms, 
kurios bus importuojamos iš ne bendruomenės 
kraštų. Tai reiškia, kad dabartiniai žemų mui- 
tų kraštai, kaip Belgija ir Olandija, turės pa- 
kelti savo muitus nebendruomenės kraštams, gi 
augštų muitų kraštai, kaip Prancūzija ir Italija, 
turės sumažinti muitus. Tai taip pat reiškia, kad 
Amerikos ir kitų užjūrių kraštų atžvilgiu ben- 
druomenės galės vesti protekcionistinę politiką, 
gi nebendruomenės kraštai galės imtis tokių pat 
priemonių prieš šešias bendruomenės valstybes. 
Jei visi didieji pasaulio ekonominiai vienetai — 
Europos ūkio bendruomenė, Amerika, Didžioji 
Britanija ir Sov. Sąjunga — vestų tokią protek- 
cionistinę politiką, galėtų pasikartoti 1919-1£39 
metų istorija su tuo skirtumu, kad prekybinė 
kova būtų vedama ne tarp mažų valstybių, bet 
tarp pasaulio ekonominių galiūnų. Kiekvienu 
atveju tokia kova būtų žalinga pasaulio ekonomi- 
niam progresui. Kai kurie Amerikos biznieriai 
bijo, kad tokios prekybinės kovos galimybžs :u- 
mažins Amerikos prekybos mainus su Europa, 
kurie šiuo metu yra palyginamai labai augšti. 


4. Kai kurie kritikai teigia, kad tikrai lais- 
va rinka kapitalui ir darbo jėgai Europoje nėra 
įmanoma, nes Europos tautų charakterių ir tra- 
dicijų skirtumai yra daug didesni negu Ameri- 
koje. Europoje žmonių judėjimas tarp įvairių 
valstybių niekad rebūsias toks didelis kaip yra 
Amerikoje, tas gi mažins darbo pasidalinimo 
galimumus ir neleis Europos ūkio bendruomenei 
pasiekti toki ekonominį lygį, kaip yra Ameri- 
koje. 


5. Kita kritiška nuomonė teigia, kad ben- 
druomenės ūkinis išsivystym-s būsixs lab:i ne- 
lygus. Industrializuotos ir turtingos sr'tys, kaip 

pvz. Ruhro pramonės sritis, pradėsiančios plės- 
tis žymiai greičiau ir plačiau, negu dabar apleis- 
tos sritys, kaip pvz. pietinė Italija. Tokia eiga 
esanti galima, nes dabartiniai pramonės rajonai 
turi gerą susisiekimo tinklą, gerus fabrikų įren- 
gimus ir apmokytą darbo jėgą. Tad jiems būsią 
daug lengviau plėsti savo pramonę. Apleistose 
srityse tai vyks žymiai sunkiau. 


Galimos ekonominės ir politinės pasekmės 


Europos ūkio bendruomenė, jeigu ji būtų su- 
kurta taip, kaip dabar planuojama, turėtų labai 
didelę politinę reikšmę ir galėtų radikaliai pa- 
keisti dabartinę pasaulio jėgų pusiausvyrą. 


1. Ekonomiškai suvienyta Europa būtų di- 
delis ir stiprus ekonominis vienetas, kuris ga- 
letų sėkmingai konkuruoti su dabartiniais eko- 
nominiais galiūnais — Amerika ir Rusija. Da- 
bartinės šešios bendruomenės valstybės turi 170 
milijonų žmonių, lygiai tiek pat, kiek Amerika. 
Jeigu prie ūkio bendruomenės prisidėtų dar Di- 
džioji Britanija ir likusios Vakarų Europos vals- 
tybės, susidarytų 240 milijonų žmonių blokas — 
daugiau negu Amerikoje ir daugiau negu Rusi- 
joje. Toks didelis vienetas (įskaitant Didž. Bri- 
taniją) turėtų ekonominį potencialą, kuris būtų 
beveik lygus Amerikos potencialui.  Skaičiuo- 
jant nuošimčiais nuo viso pasaulio gamybos, tas 
potencialų palyginimas atrodytų šitaip: 


Visa suv. Jungt. Am. Sovietų 
Vak. Europa Valstybės Sąjunga 


Užsienio prekyba ..... 32 15 4 
Anglių gamyba 28 29 18 
Plieno gaiayba 1172 28 37 17 
Elektros gamyba 19 40 12 


Sudarius ekonominę federaciją, suvienytos 
Europos ekonominis potencialas galėtų didėti 
greičiau, negu Amerikos ir Rusijos potencialai, 
o su laiku Europa galėtų visai susilyginti su 
Amerika. Tai labai pakeltų visos Europos eko- 
nominę gerovę ir iš dalies grąžintų jai vado- 
veujanti vaidmenį pasaulio ūkyje, kokį ji yra tu- 
rėjusi 19 amžiuje ir 20 amžiuje iki antrojo pa- 
saulinio karo. 

2. Europos susivienijimas turėtų įtakos jos 
kolonialinei politikai. Jos ekonominė įtaka Azi- 
jos kontinente, turbūt, jau niekados pilnai ne- 
bus sugrąžinta, bet Afrikos kontinentas galėtų 
būti Europos valstybių sėkmingai išvystytas. 
Dabartinės Belgijos ir Prancūzijos kolonijos Af- 
rikoje yra įtrauktos į Europos ūkio bendruome- 
ne. Šis įtraukimas gali sukurti Europos vals- 
tybėms papildomas rinkas jos gaminiams ir pa- 


pildomus maisto produktų ir žaliavų šaltinius. 
(Kaip žinia, Afrikos kontinentas yra turtingas, 
bet dar labai mažai išvystytas.) Šis jungtinis 
Europos-Afrikos blokas, kuris geografiškai gali 
sudaryti vieną vienetą, būtų beveik visai sava- 
rankus maisto produktų ir pagrindinių žaliavų 
aprūpinime, o tai turėtų nepaprastai didelę 
reikšmę tolimesnei Europos ūkio raidai. 

3. Europos ekonominis susivienijimas turė- 
tų taip pat didelę politinę ir militarinę reikš- 
mę, bet tai galėtų pasireikšti tik už ilgesnio 
laiko, gal už 10 ar 15 metų. Šiuo tarpu Euro- 
pa yra apsaugojama nuo Rusijos pavojaus Ame- 
rikos militarinės jėgos. Kaip tokia, Vakarų Eu- 
ropa nėra savarankiškas politinis ir militarinis 
partneris. Ji yra vien tik Amerikos sąjunginin- 
kas ir turi sekti Amerikos politika. Jeigu ta- 
čiau Europa su laiku išvystytų didelį potencia- 
lą, jeigu ji galėtų pati gamintis atominius ir ra- 
ketinius ginklus, ji galėtų tapti trečiąja jėga 
tarp Amerikos ir Rusijos. Toji trečioji jėga ga- 
lėtų vesti savarankišką politiką ir galėtų even- 
tualiai užimti neutralią poziciją tarp Amer'kos 
ir Rusijos, kas pagrindinai pakeistų dabartinę 
pasaulio politinę jėgų pusiausvyrą. Nors šitoks 
išsivystymas galėtų užtrukti ilgą laiką, jo gali- 
mybes reikėtų jau dabar rimtai svarstyti, nes 
artimoje ateityje trečiojo pasaulinio karo tiki- 
mybė yra labai maža, o bet kokie pasikeitimai 
Amerikos ir Rusijos pozicijose galės būti įvai- 
rių galimų pasikeitimų Europoje rezultatas. 

4. Kiek tai liečia ryšius su Rytų Europa, 
Vakarų Europos susivienijimas galės turėti le- 
miamą įtaką Rytų Europos linkui. Šiuo metu 
galima būtų svarstyti dvi galimybės: pirma, jei- 
gu Vakarų Europa pilnai susivienys ir po to nu- 
kreips savo energiją į Afrikos kontinento išvys- 
tymą, jieškant ten papildomų žaliavų ir mais- 
to produktų importų, tai Vak. Europos politinis 
ir ekonominis susiinteresavimas Rytų Europa 
mažės, nes jai nebus jokio gyvybinio ekonomi- 
nio reikalo jieškoti ryšių su Rytais, tuo labiau, 


kad politiniai ryšiai šiuo metu yra neįmanomi. 
Tuo atveju Rytų Europos likimas vis labiau su- 
siriš su Rusijos likimu, o su laiku jos ūkis bū- 
tų visiškai integruotas į Rusijos didelę ekono- 
mirę erdvę. 

Rimtai svarstytina ir kita galimybė, būtent 
tai, kad suvienyta Vakarų Europa veiks kaip 
labai stiprus magnetas Rytų Europai, kas su 
laiku galės privesti prie Rytų Europos išsilais- 
vinimo ir jos įsijungimo į Vakarų Europos ūkį. 
Kultūriniai ir religiniai ryšiai čia galėtų suvai- 
dinti daug didesnį vaidmenį, negu ekonominį. 
Iš ekonominio punkto žiūrint, tokia įvykių ei- 
ga Vakarų Europai būtų palankesnė, negu Af- 
rikos kontinento išvystymas. Rytų Europa yra 
principe agrarinis kraštas, bet yra pasiekęs tam 
tikrą industrializacijos lygi, ir todėl tolimesnė 
industrializacija ir mainų pasikeitimai su Vaka- 
rais būtų daug sekmingesni ir naudingesni, ne- 
gu Afrikos kontinento atveju. 


Šio išsivystymo galimybės priklauso ne tik 
nuo ekonominių priežasčių, bet taip pat gerokai 
ir nuo kitų veiksnių, o jų svarbiausias yra šis: 
kaip stipri yra Sovietų Sąjungos santvarka ir 
kaip stipriai ji gali kontroliuoti Rytų Europą? 


5. Europos ekonominė ir politinė integraci- 
ja bus ilgas ir gal skausmingas procesas, o jo 
galutiniai rezultatai gal bus jaučiami tik sekan- 
čioje generacijoje. Bet dabartinė įvykių eiga 
verčia būti optimistais. | Europa vėliau ar anks- 
čiau bus suvienyta, o karai tarp Europos tautų, 
ypatingai tarp Vokietijos ir Prancūzijos, bus pa- 
šalinti. Suvienyta Europa bus įdomesnė ir gra- 
žesnė, negu ligšiolinė kariaujanti ir kenčianti 
Europa, ir ji bus nepaprastai svarbus veiksnys 
kovoje prieš Sov. Sąjungos ir pasaulinio komu- 
nizmo imperializmą. Todėl visoms Europos, tau- 
toms, o ypatingai Rytų Europos tautoms, tenka 
džiaugtis padaryta pažanga ir dėti visas pastan- 
gas, kad galutinis tikslas būtų kuo greičiau pa- 
siektas. i 

ANTANAS VIENUOLIS ŽUKAUSKAS 
(1882. III. 26—1957. VIII. 17) 


Rugpjūčio 17 d. Anykščiuose mirė lietuvių li- 
teratūros klasikas Antanas Vienuolis Žukauskas. 
Buvo gimęs 1882 m. kovo 26 d. Iš profesijos 
vaistininkas, jisai 50 su viršum metų pašventė 
literatūros darbui. A. Vienuolis iškilo dar anais 
prieškariniais laikais savo novelėmis, daugiausia 
vaizduodamas mūsų inteligentų buiti. Neabejo- 
tinas jo šedevras pasilieka “Paskenduolė“', viena 
iš pačių gražiausių novelių lietuvių literatūroje. 
Tarp itin pavykusių jo raštų stovi “Inteligentų 
palata“, “Vėžys" ir eilė kitų jo apsakymų ar no- 
velių. Nuotaikingos yra ir io Kaukazo legendos. 
Nepriklausomybės laikotarpyje A. Vienuolis da- 
ve stambesnės avimties veikalus, kaip “Prieš die- 
ną'' arba “Viešnia iš šiaurės" ir susidomėjo isto- 
rinėmis temomis (“Kryžkelės**). Taip pat rašė 
dramų (“1831 metai“). Paliko kelionių apra- 
šymų ir atsiminimų. Visiems jo raštams būdin- 
gas realistinis tikslumas, aiškumas, namtos mei- 
lė, osichologinis ižvelgimas ir nasakojimo nuo- 
taikingumas, einąs liai lyriniu ir sentimentalių 
momentų. Prieš keleta metu jisai taip kalbėjo 
apie savo raštu įautriasias stugas: “Visados aš 

mylėjau gamtą, visada ji man buvo mMįslinga, 
didi. O kokios neužmirštamos būdavo naktigo- 
nės, kiek ten visokių istorijų prisiklausydavai: 
čia ežero vakrantėmis klaidžiojanti paskenduolė, 
ten liūne vidunaktiį išeinanti karalienė, apkabi- 
nanti medi ir graudžiai verkianti... Šiuos pa- 
sakojimus aš vėliau atkūriau savo raštuose, taip 
jie neužmirštamai įstrigo atmintin mano jaunys- 
tėje. Taigi, daugiau mokiausi iš gyvenimo, prisi- 
žiūrėdamas i žmones, daugiau iš pačios gamtos, 
negu iš knygų“. 


Iš rašytoju didžiausią itaką jam darė Čecho- 
vas, avie kurį taip atsiliepė: “Kai nuvykau į 
Kaukazą 1904 metais, per du mėnesius aš per- 
skaičiau visus Čechovo raštus, kai kuriuos jų 
skaičiau no keletą kartu. Tuos du mėnesius 
vaikščiojau kaip aosvaigęs, tain naveikė mane 
nepaprasta šio „didžio rašytojo meninė jėga... 
Aš visą Čechovą beveik atmintinai moku“. Tad 
ir pagrįstai ši stambų realistą kai kas vadina 
lietuviškuoju Čechovu. (Žr. žurnala “Ost-Euro- 
pa'', 1929 m. birželio nr.) 


MEDŽIAGA MONOGRAFIJAI APIE NERĮ 


PROF. STEPONAS KOLUPAILA 


Paminėtinos sukaktuvės 


Lygiai prieš 100 metų, 1857 metų vasarą, 
K. Tiškevičius surengė Neriai tirti ekspediciją, 
perplaukė ją laivu beveik nuo versmių ligi žio- 
čių, surinko nemaža medžiagos ir parašė tos 
upės monografiją. 

Grafas Konstantas Tiškevičius buvo turtin- 
gas Rytų Lietuvos dvarininkas, išmokslintas 
žmogus ir garbingas visuomenės veikėjas, para- 
šęs eilę darbų iš etnografijos ir archeologijos 
srities. Jis buvo Rusijos Archeologinės draugijos 
Vilniaus skyriaus pirmininkas. 

Neries monografiją išleido, jau po autoriaus 
mirties, Drezdene, emigracijoje, žymus rašytojas 
ir istorijos populiarizatorius J. I. Kraševskis. Di- 
delė, graži ir įdomi knyga, išleista lenkiškai 1871 
metais, vadinasi “Vilija ir jos krantai — hidro- 
grafijos, istorijos, archeologijos ir etnografijos 
atžvilgiu" (Konstanty hr. Tyszkiewicz, Wilija i 
jej brzegi—pod względem hydrograficznym, his- 
torycznym, archeologicznym i etnograficznym). 
Knyga in 4“, turi XVI > 362 psl. ir iliustruota 
piešinių graviuromis. 

Tiškevičiaus knyga turi gyvų kelionės ap- 
rašymų, gražių reginių, romantiškų praeities stu- 
dijų ir patriotiškų sentencijų. Ji tebėra mums 
svarbi ir įdomi, kaip puikus XIX šimtmečio pi- 
lietinio susipratimo ir tėvynės meilės pamink- 
las. Nedaug rastume pasaulio literatūroje kny- 
gų paskirtų kuriai vienai upei, bet ir jas Neries 
monografija pralenkia gražia išvaizda ir malo- 
niu turiniu. 


Kas paskatino Tiškevičiaus žygi? 


Įžangoje autorius trumpai dėsto upių reikš- 
mę žmonių gyvenime. Su upėmis supinti pir- 
mųjų krašto sodybų atminimai ir padavimai. Jų 
krantuose randama pirmykščių giminių pėdsakų, 
seniausių sodybų liekanų, senųjų pilių bei mies- 
tų žymių. Upės buvo didysis vieškelis, kuriuo 
"buvo gabenami krašto turtai, kuriuo gyventojai 
keisdavosi savo darbo vaisiais. Pagaliau, upės 
buvo ta jėga, kuri suko pirmuosius žmogaus pra- 
monės įrankius. 

Svetur upės gerai ištirtos, aprašytos, su- 
tvarkytos, plačiai naudojamos. Keleivis, pato- 


giai plaukdamas garlaiviu, su knyga rankoje, 
skaito apie praeitį jo matomų, kaip panoramoje, 
miestų, miestelių, senų pilių ir vienuolynų, be 
didelio darbo mokosi krašto istorijos. Autorius 
gailisi, kad pas mus to dar nėra. Tiesa, turime 
savo upėse garlaivius, kuriuos paskatino pa- 
mėgdžiojimas ir prekybiniai reikalai. Jie sun- 
kiai kilnoja mūsų žemės turtus, bet jais keliau- 
jąs turistas, kad ir mato krantuose senų mies- 
tų griuvėsius, apleistas pilis, nuostabias bažny- 
čias ir vienuolynus, mūsų brangios praeities lie- 
kanas ar mūsų prosenių pamaldumo paminklus, 
kurie turi įdomią savo istoriją ir ypatingai svar- 
bius padavimus, veltui klaustų jų reikšmės. Ne- 
turėdamas iš kur pasimokyti apie matytų vieto- 
vių praeitį, keleivis gauna pasitenkinti kokia iš- 
galvota nerimta pasaka ir grįžta iš kelionės re- 
patenkintas, nepraturtinęs savo kraštotyros ži- 
nių. Dėl to mūsų žmonės nesidomi praeitimi ir 
niekina savo šalį. 

Autorius smerkia svetimų kraštų pamėgi- 
mą. Vienas mūsiškių giriasi plaukiojęs Missis- 
sippi upe, kitas aprašo Nilo krantų stebuklus, 
trečias žavisi Reino krantų grožybėmis, pasako- 
ja apie keliones nuostabiuoju mėlynu Dunojum 
ar žydria Ebe. "Tačiau nė vienas iš pasišventu- 
sių žmonių, tikrai nė vienas neperplaukė jokios 
mūsų upės, nerankiojo jos praeities paminklų, 
nepagerbė jos krantų savo aprašymu. Puikus 
dalykas svetimų kraštų lankymas, bet svarbes- 
nė piliečio pareiga yra tiksliai pažinti savo tė- 
vynę. Tikro ir doro žmogaus pareiga yra mylė- 
ti savo tėvų žemę širdimi, mintimi ir veiksmu. 
O kraštui pamilti yra būtina pažinti jo praeities 
turtus, gamtos dovanas, įsigilinti į liaudies gy- 
venimą, ištirti jos būdą ir širdį. 

1849 metais Varšuvoje buvo išleistas dailus 
Reino krantų albumas (S. H. Merzbach, Wy- 
brzeža Renu. Wraženia i wspomnienia Zz podrė- 
zy). Jame litografija atvaizduoti “sutirštinti" 
Reino abiejų krantų reginiai, 20 puslapių, po 3 
eiles puslapy. Vaizdai paįvairinti burinių laivų 
ir naujų garlaivių su augštais kaminais. Leidi- 
nys išverstas iš vokiečių kalbos ir išleistas su 
aiškių turistinės reklamos tikslu. Jo atsiradimas 
paskatino Tiškevičių imtis tirti savo “Reiną'— 
Nerį. Jis taip rašo apie savo nuotaikas: 

Neries pakrančių ūkininko šeima 


(Dalis šio straipsnio graviūrų imta iš K. Tiškevičiaus monegrafijos “Vilija ir jos krantai etc."') 


Gražiausią 1857 metų vasaros dalį praleidau 
“mūsų upelių motutėje“, kelizudamas ir nuolat 
su kaimo liaudimi bendraudamas. Re'ai įženg- 
davau į turtingesnių bajorų dvarus, tačiau re- 
aplenkiau nė vienos klebonijos.  Plaukdamas 
nuo vienos kaimo pastogės prie kitos, po kiek- 
viena jų tyriau žmonių gyvenimo smulkmenas, 
jieškojau liaudies padavimų bei dainelių, tų 
tautos turtų, kuriuose galingai atsispindi tikras 
žmonių būdas. Ten nuo pirmo žingsnio radau 
daug senų tautos dorybių, patyriau daug sve- 
tingumo, nuoširdaus paprastumo ir atviro ge- 
rumo. Tos dorybės glūdi psprastų žmonių šir- 
dyje; jų širdis yra švari, nepal'esta dirbtinumo, 
nepagadinta pasaulio apgaulės nuodais. Tų žmo- 
nių siela švari, rami ir iškilminga, kaip pati 
gamta, kurioje jie veikia. Ir kas gi būtų atre- 
šęs blogą ar bedievišką mintį tolimų šios gra- 
žios upės vingių gyventojams, izoliuotiems nuo 
miestų, nuo didelių vieškelių, nuo pagadintų 
žmonių gaujos, kurie triukšmingai maišydamie- 
si į visas puses platina gedimą? Nesi siclinink-s, 

kuris plaukia pavasarį su rąstais, skuba su savo 
darbu ir praeina pro šalį, lyg tos upės banga, 
kuri jį neša? 

Taip tebegyvena ištisos kartos ramiuose Ne- 
ries krantuose. Tie žmonės taip džiaugiasi, kai 
kas aplanko jų namus: ir pas mane bėgo ištisos 
šeimos, su džiaugsmu ir juoku, nešini dovanų, 
kurių duoda mūsų žemė. Jie nešė man duonos, 
sūrio, pieno, lauko gėlių, ir dar su tokiu nuo- 
širdžiu mandagumu! Ir už ką? Tik už tą, kad 
jų upe plaukiu, jų pastoges lankau, kad trokštu 
atkasti senovės paminklus to vandens tako, ku- 
rio krantuose jie gyvena, kuriuo naudojasi, to 
vandens ir tos žemės, kurie juos maitina. Kas 
netiki mano žodžiais — teplaukia su manim: jis 
griš su pilna džiaugsmo širdimi ir susijaudinęs 
kartos: Graži plačioji mūsų Lietuva! 


Grafo Tiškevičiaus ekspedicija 


Ekspedicija Neriai tirti buvo paruošta la- 
bai rūpestingai. Specialiai tam reikslų: buvo 

Miško pirkliai ir darbininkai 


pastatyti trys nemaži laivai: žiemą jie buvo ro- 
gėmis pergabenti į Kamienio miestelį ir ten 
įrengti. Didžiausias laivas, su stiebu ir burė- 
mis, buvo papuoštas herbais ir vėliavomis. Jis 
buvo skirtas pačiam grafui ir jo bendrakelei- 
viams. Antras laivas buvo numatytas matavi- 
mams ir prikrautas instrumentų. Prie jo buvo 
įtaisytas originalios konstrukcijos ratas, atstu- 
mams matuoti, kuris tačiau praktikoje pasirodė 
netinkamas. Trečiame laive įrengta virtuvė ir 
patalpinti maisto sandėliai. 

Grafą lydėjo matininkas Šantiras, kuris at- 
liko Neries augštupio nuotrauką ir pagamino 
planą upės nuo versmių ligi Kastikių, pirmos 
žymesnės prieplaukos, 77 km ilgio. Jis taip pat 
pagamino visų didesnių kliūčių laivybai, Neries 
rėvų planus. 

Kitas bendrakeleivis buvo dailininkas Ja- 
nuševičius, kuris piešė Neries krantų vaizdus. 
Pagal jo eskizus kitas žymus menininkas Bar- 
telsas paruošė vinjetes Neries augštupio planui 
ir pačiai Tiškevičiaus monografijai: dalis jų puo- 
šia šį straipsnį. 

Po iškilmingo atsisveikinimo ir starto grafo 
flotilė nuplaukė tik pusę kilometro ir įstr'go 


pirmoje seklumoje: visos pastangos prastumti 
laivus liko bergždžios. Laivų grimzlė pasirodė 
per didelė sekliai upei. Ekspedicijai teko išsi- 
nuomoti paprastą “laibą", didelę valtį, į kurią 
buvo perkeltas būtiniausias turtas, ir leistis be 
patogumų ir papuošalų į tolimą kelionę. 

Autorius plačiai studijuoja Vilijos-Neries 
vardo etimologiją bei kilmę ir duoda padavimą 
apie Vilijos versmes: Vilija esą prasidėjo iš mer- 
gaitės ašarų: ji verkė prie akmens, kuriuo pa- 
virto jos bernužis. Verkianti mergaitė (Julija, 
gudiškai Vuljanna) atvaizduota knygoje ir augšt- 
upio plane. 

Toliau aprašomi kelionės nuotykiai, upės 
vaizdai, senovės liekanos, žmonės ir jų padavi- 
mai. Esama ir rimtesnių studijų, pvz. apie se- 
novės prekyba Lietuvos upėmis. Ten duodama 
labai įdomių žinių apie Kauno ir Vilniaus au- 
gimą ir prekybinę konkurenciją. 

Augštupy Vilija teka per lygias, žemas vie- 
tas, per pelkes ir klampias balas. Nuo Krivoz- 
nakų kaimo prasideda sausi smėlio krantai. Upės 
dugnas čia kietesnis.  Krantuose matyti sausų 
pievų, kartais su vienu kitu ąžuolu ar alksniu. 
Pasitaiko smėlio kalvų, apaugusių pušynais ir 

Tiškevičiaus ekspedicijos laivas seklumoje 

kadugiais. Vietos žmonės vadina Viliją lygia, 
balų upe. Nuo Ulėnų kaimo pradedant upė ir 
jos vaga keičiasi: krantai darosi augšti ir statūs, 
pasitaiko visai vertikalių šlaitų, vaga ir krantai 
pilni didelių akmenų. Prasideda rėvos ——akmeni- 
nės seklumos, per kurias sriauniai teka vanduo. 
Ir Viliją čia vadina akmenuota. Rėvos, pavo- 
jingos laivams bei sieliams, eina su pertrauko- 
mis ligi žiočių. Svarbiausios rėvos vadinamos 
sebrinėmis, nuo gudų žodžio sėbras, draugas. 
Tie sėbrai gelbėdavo laivams, sudaužytiems rė- 
vose, ir iš to gyveno. Sėbrinių rėvų Tiškevičius 
priskaitė Neryje 12; be jų smulkesnių, vad. zo- 
barų, 27. Kiekviena rėva turi savo vardą, dau- 
giausia sielininkų gudų duotą. Atskirais var- 
dais pažymėti visi didesni akmenys, kurie guli 
Neries vagoje arba prie krantų: jų garsiausias 
Gaidelis, Druskelės rėvoje ties Karmėlava. Au- 
torius mini padavimus apie velnius, kurie esą 
gabeno akmenis oro keliais naujai pastatytai 
bažnyčiai griauti, ir gaidžio sutrukdyti pametė 
juos i upę. Legenda, girdėta apie Žadiškes, pa- 
naši i Velnio tilto istoriją ties Pažaisliu Nemune. 

Tiškevičius rūpestingai jieškojo etnografi- 
nės sienos tarp gudų ir lietuvių. Tokia riena 
jis laiko Ašmenos upę kairiajame Neries kran- 
te. Dešiniajame krante jis rado gudus ligi Žei- 
menos. Jis rašo: Nors ir lenkiškai čia kiekvie- 
nas supranta, bet lietuvių kalba, kaip įgimta, 
daugiau tinka jų skoniui. Lietuvių kalba yra 
čia Žmonių tarmė, nes visi žmonės ją savo tarpe 
vartoja. Toliau autorius vadina kraštą gryna 
Lietuva (Litwa czysta) ir aprašo žmones ir jų 
drabužius, griežtai skirtingus nuo gudų. 

Autorius pirmą kartą išgirdo Neries vardą 
Grabijalų kaime, Vievio apylinkėje. Augščiau 
tevartojamas Vilijos vardas. Tačiau jis teisin- 
gai pastebi, kad seniau upė buvo vadinta Nerimi 
bent ligi Vilniaus, ką rodo Panerių kalnai ir 
dvarai. Taip pat teisingai jis nurodo Vilnios, 
Neries intako Vilniuje vardą, kuris vėliau buvo 
pagadintas į Vileiką. 

Idomiai aprašyti Verkiai, Vilnius, Kernavė. 
Apie juos duota daug istorinių ir kitokių žinių. 
Vilija, kuri prasideda gudų—krivičių žemėje 
linksmai varo savo vandenis iš rytų į vakarus, 
Nemuno linkui. Ji žaidžia, lyg puošni viliotoja, 
tūkstančiais savo vingių, daugybėje mazgų jun- 
giasi su savo draugėmis, kurių vandenis ji ren- 
ka. Taip ji plaukia keliasdešimt mylių, pasipuo- 
šus dailiais krantais, siekia seniausią Kerniaus ir 
seną Gedimino sostinę, aplanko 295 kaimus ir 
miestelius, palengvina tarp jų prekių pakeiti- 
mą ir visuomenės santykius, teikia daugeliui 
žmonių būtinų gyvybei, sveikatai ir patogumui 
dalykų. Kartu ji nenustoja būti žymi upė, įdo- 
mi istorijos atžvilgiu ir verta darbštaus tyrimo: 

Legenda apie Neries versmes 


Bcriso akmuo Akmens bažnytkaimy Neries augštupy 


(senoji Polocko kunigaikštystės siena su Lietuva). 


jos vanduo buvo daug kartų maišytas su Lietu- 
vos priešų krauju. 

Tiškevičius duoda daug įdomių ir tikslių 
žinių apie upę, tačiau padarė nemaža klaidų. 
Pabaigęs kelionės aprašymą Kauno istorija ir 
vaizdais, jis pridėjo Vilijos statistiką, kur nuro- 
do vardus 55 intakų, 281 sodybos, 8 tiltų, 27 
keltų, 39 rėvų, 48 akmenų, ir t.t. 

Neries 


Tiškevičiaus nuomonė apie lietuvius 


Nors grafas "Tiškevičius buvo turtingas 
dvarininkas, jis labai palankiai rašo apie lietu- 
vius ir jų praeitį. Štai kelios jo knygos vietos: 

Nieks nemyli savo žemės nuoširdžiau, kaip 
lietuvis. Lietuvis myli savo žemę gaivalingai, 
gerbia ją, lyg dievybę: be ašarų ir liūdesio jos 
neapleidžia, nors kartais neturi iš jos tinkamo 
duonos gabalėlio. Lietuvių tautiškumas nuėjo 
keistais keliais Dievo piršto nubrėžtame krašto 
likime. Prieš keliasdešimt metų, savo krašte, 
Lietuvos universitete (taip autorius vadina Vil- 
niaus universitetą, rusų uždarytą 1832 metais), 
kur dirbo europinio garso mokslo žmonės, ge- 
riausios valios vyrai, jų mokslo siekimuose ma- 
žiausia buvo jaučiamas krašto tautiškumo prad- 
muo. Ten rūpestingai studijuota senų, jau pa- 
mirštų tautų bei kalbų istorija, moksliškai dis- 
putuota apie gotus, normandus ... Bet nieks ne- 
sidomėjo tuo, kas buvo lietuvis, iš kur jis atsi- 
rado šioje neturtingoje žemėje, kaip gyveno, kuo 
maitinosi, kaip vilkėjo, kokius turėjo papročius, 
kokį turėjo supratimą apie Dievą, kaip jį garbi- 
no, kokius turėjo visuomeninio ir politinio gy- 
venimo pagrindus, ir t.t. 

Visai skirtinga autoriaus nuomonė apie su- 
lenkėjusius Vilniaus apylinkių gyventojus. J's 
vadina juos “czynszowa szlachta", pusb-joriais. 

sielininkai 


Neturėdami nuosavos emės, jie gyvena bastūnų 
gyvenimą, migruoja iš vietos į vietą, su ja ne- 
suaugdami. Nėra prasmės klausti pas juos vie- 
tos padavimų ar liaudies legendų. Nuolat kilno- 
damiesi, jie nesutampa su liaudimi, neįsigyja 
vietos papročių. Pagavę trupinių iš kiekvienos 
šalies, kur bandė laimę, jie susilipdo kažkokią 
chaotišką visumą, bet nesudaro nieko tipingo ir, 
pasigirdami, vadiną tai pasauliniu platumu. Vi- 
sai kitokie yra tikri šalies gyventojai, kurie gy- 
vena savo žemėje nuo prosenių. Tam skirtu- 
mui tarp vietos žmonių — lietuvių ir sulenkin- 
tų atėjūnų pabrėžti autorius aprašo nuotykį, kai 
vienas dvarininkėlis nemandagiai pavarė jį iš 
savo lauko, kur Tiškevičius kasinėjo senkapius. 


Kelionės romantika 


Tiškevičiaus monografija, kaip XIX šimt- 
mečio romantikos kūrinys, turi daug poetiškų 
gamtos aprašymų. Paskaitykime vieną jų: 

Skaisčiai tekanti iš ryto saulė užtikrino 
mums giedrią dieną. Tokį gražų rytą, persunk- 
tą medžių ir pakrančių gėlių aromatu, kurį ma3- 
loniai įsitraukia ir smagiai alsuoja žmogaus krū- 
tinė, tyliai plaukėm toliau su upės srove tarp 
jos užburto grožio krantų. Mus lydėjo miško 
paukščių muzika: jie pasislėpę pakrančių miš- 
kuoce ir krūmuose, dainuodami savo dainelę, pri- 


sidėdavo prie vieno didelio akordo rytmetinės 
maldos, kurią visa gamta gieda savo Kūrėjui. 

Pro mus viena po kitos slinko pakrančių so- 
dybos. Mes lenkėm triūsiančius prie rytmetinio 
darbo žmones. Vanduo, sriauniai tekėdamas per 
akmenis, smagiai nešė mūsų laivą. Tokioje pui- 
kioje, laisvu noru pasirinktoje piligrimo kelio- 
nėje, tarp gražiausios gamtos, žmogaus siela lais- 
vai, pilnu alsavimu, gėrisi jos grožiu. Protas, 
laisvas nuo kasdienio gyvenimo rūpesčių, su vai- 
ko tyrumu daugiau žaidžia, negu dirba, bendrau- 
damas tik su mokslu ir su gamta. Tokioje ap- 
linkumoje kartais mažiausia smulkmena kreipia 
žmogaus dėmesį, patraukia jo mintį, linksmina, 
ramina ar liūdina. 

Prie knygos apie Viliją pridėtas atskiras 
straipsnis apie liaudies dainas ir didokas dainų 
rinkinys: surinkta gudiškų, lenkiškų ir lietuviš- 
kų (tik baisiai iškraipytų) dainų. 

Savo darbo gale Tiškevičius reiškia kelias 
aktualias mintis V. Sirokomlės (L. Kondratavi- 
čiaus) išleistos 1861 metais “Nemuno monogra- 
fijos" (Nemunas nuo versmių ligi žiočių) proga: 

Upės istorija turi būti ištirta ir surinkta 
vietoje. Dėl to ji laukia tyrinėtojo, kuris, išim- 
tinai tam darbui atsidėjęs, iš lėto nuo versmių 
plaukdamas valtimi, pašvęs savo darbą ir visą 
nusimanymą dailaus Nemuno vandenims. Kai 
daviau pirmą tokio darbo pavyzdį ir nugalėjau 
pirmas kliūtis, tikiu, kad netrukus mano pase- 
kėjai šioje srityje sugebės atlikti tą uždavinį ge- 
riau ir tiksliau, kaip ji man pavyko. Tikėti tuo 
turiu teisę: juk, ačiū Dievui, mūsų Lietuvoje 
nestinga gabių ir geros valios žmonių! 


Prieš 25 metus 


1932 metais, Tiškevičiaus ekspedicijos 75 
metų sukakties proga buvau parašęs eilę straips- 
nių mūsų spaudoje: 


Lietuvos upių monografijos. 
(1931), No. 7, 20-29, 


Lietuvos upių monografijos, II. Židinys, 15 
(1932), No. 8-9 (131-145), 


Neriai tirti ekspedicijos 75 metų proga. 
Naujoji Romuva, 2 (1932), No. 42 (94), 900-902. 


Tada buvau suradęs Vilniaus universiteto 
bibliotekoje Neries augštupio plano originalą. 
Dėl didelio formato jis negalėjo būti pridėtas prie 
monografijos. Planas atliktas stambioje skalėje 
1:48 000. Ypatingai įdomūs Bartelso piešiniai, 
kurie puošia planą. Tie piešiniai, išskyrus vieną 
— Vilijos versmes — nepateko į Tiškevičiaus 
veikalą, nors ypatingai tiktų prie teksto. S. Li- 
sowski, bibliotekos saugotojas, maloniai padėjo 
man pasigaminti atskirų plano dalių klišes, ku- 
rias panaudojau savo straipsniams. Niekur ki- 
tur neteko jų matyti. Ir dabar čia reprodukuo- 
jami keli iš tų piešinių. Labai įdomus mastelio 
papuošimas: miško pirkliai derasi su gudais-dar- 
bininkais, apstoję rąstą, išilgai kurio pažymėta 
skalė. 


Židinys, 14 


Gaila, kad tuo metu nepasiryžom išversti ir 
išleisti Neries monografijos naujos laidos, gal 
net gražesnės, kaip drezdeniškė. Svajojau to su- 
laukti ligi 100 metų sukaktuvių. Turėjau įsigi- 
jęs tą retą ir brangią knygą. O ji tikrai verta 
dėmesio, kaip vienintelė tų laikų Lietuvos upės 
monografija. 


Tiškevičiaus darbo dalis buvo išversta į ru- 
sų kalbą ir paskelbta viename Vilniaus general- 
gubernatoriaus oficialiame leidinyje: tikslaus 
pavadinimo nebeprisimenu. Būdinga, kad vokie- 
čių hidrologas H. Keller, ruošdamas medžiagą 
savo plačiai dokumentuotam 4 tomų veikalui 
apie Nemuną, Prieglių ir Vyslą, nežinojo apie 
Vilijos monografiją ir apie 1857 metų ekspedi- 
ciją Neriai tirti. 


MMA ji 

PASAKOJIMAS 


APIE SIRAKUZŲ POETA DIONIZĄ 


At *VAA TC TU LTA IES 


Senovėje Sirakūzų mieste gyveno poetas 
vardu Dionizas. Istorijoje apie jį neišliko nie- 
ko, išskyrus tai, kad jo dienos buvo labai skur- 
džios. Visą jo mantą sudarė tie keli skarmalai, 
kurie maskatavo ant jo kūno. Ir pagaliau kaip 
jam galėjo sektis šios žemės reikaluose, jeigu 
liežuvį jis turėjo palaidą, piktą ir čaižų. Nuo 
ryto ligi vakaro, vaikščiodamas miesto gatvėmis, 
jis pynė geliančius posmus apie Sirakūzų pirk- 
lius, jūrininkus, vaidilas, moteris, karius, žve- 
jus ir visus kitus. O kartą jisai išjuokė ir patį 
Archimedą. 


Negalėdami dovanoti jam tokio ižūlumo Si- 
rakūzų gyventojai ir nesirūpino, ar Dionizas so- 
tus ar badmiriauja, ar jis turi kur galvą pri- 
glausti ar ne. Jį atsimindavo, jeigu kuris nors 
šio šviesaus miesto pilietis norėdavo įkąsti savo 
priešui: papirkdavo poetą, kad parašytų satyrą 
apie tą ar aną sirakūzietį, ir jis savo darbą at- 
likdavo greitai, švariai ir meistriškai. Tačiau 
tokis pelnas Dionizo nešildė. Dažnai jis tą pat 
vakarą praūždavo, ką gavęs — ir vėl slankiojo 
po miestą irzlus ir apšepęs. Pats nesikęsdamas, 
kartais jisai slėpdavosi kur mirtų giraitėje ar 
sedėdavo vienas sau ant marių krašto, ilgas va- 
landas svajodamas, ką jis veiktų, jeigu turėtų 
tiek lobio, kaip Aristėjas, arba tiek laivų, kaip 
jo tolimas giminaitis Euribatas. 


Vieną dieną atsitiko, kad Dionizas, taip sė- 
dėdamas, užsnūdo ir sapnavo sapną. 


Jam atrodė, kad jis buvo ant marių kranto 
ir nežinia ko laukė. Akiratyje plaukė laivai, iš- 
skėtę baltas bures. 


Tik štai jis pajuto, kad kažkas priėjo ir su- 
stojo už kelių žingsnių nuo jo. 

Dionizas pažino savo giminaitį Euribatą, se- 
ną ir suktą šykštuolį, kuris su savim čia atsine- 
šė šikšninį kapšį ir atsargiai jį atrišinėjo. Prieš 
Dionizą sužvilgo tiek aukso, kad net jo kūnas 
pagaugais nuėjo. 

Euribatas džiaugdamasis, net jo mažos aku- 
tės žibėjo, panėrė maišan ranką, ištraukė sau- 
ją pinigų ir ėmė juos skaičiuoti. Tai darydamas, 
jis kiekvieną monetą rūpestingai tyrė, varta- 

liodamas tarp pirštų, o radęs labiau apsinešusią, 
trindavo į rankovę ar į skverną. 

Suskaičiavęs, Euribatas sužėrė pinigus į 
krūvelę ir atsisuko į Dionizą, prasišiepdamas ir 
rodydamas savo bedantę burną. 

— Šį auksą jis tikriausiai man atidėjo, — 
tarė sau poetas ir pagalvojo, kaip jis tiek pini- 
go praleis. 

Taip, pirmiausia jis nueis į pačią gerąją 
miesto pirtį, išsivanos, įsitrins kūną aliejais, 
paskui nusipirks puošnius drabužius — ir re- 
gėsite, kaip tada jį visi gerbs ir aplinkui šokinės. 

Tuo tarpu Euribatas atidėjo ir.antrą krūvelę, 
pastūmėdamas ją į Dionizo pusę. 

O tasai taip sau svajojo: 

— Nūn dailiausios heteros bus man palan- 
kios. Į Dionizą teiksis pažvelgti ir pati Filome- 
dusa, su kuria bendrauja Sirakūzų tironas ir 
kilmingieji. 

Euribatas sužėrė ir trečią krūvelę. 

— Su tiek lobio sėsčiau į greičiausią laivą 
ir, nuplaukęs į Atėnų miestą, kalbėčiausi su gar- 
siais filosofais ir žiūrėčiau gražiausių vaidini- 
mų, — dūmojo Dionizas. 

O senis skaičiavo ir skaičiavo, kol maišas 
paliko visai tuščias. 

Tada Euribatas patikrino krūvelę po krūve- 
lės, kažką ilgai mąstė ir, krutindamas lūpas, ty- 
liai vienas sau skaičiavo. Paskui jis nusijuokė 
— ir pradėjo pinigus pilti atgal į maišą, kol te- 
liko paskutinė sauja. Ir su kiekvienomis riešku- 
čiomis, kai jis taip atgal krovė savo auksą, vis 
labiau ir labiau niaukėsi Dionizo veidas ir liūdo 
jo širdis. “Štai dingo mano greitasis laivas, štai 
išnyko dailiosios heteros ir švelnieji rūbai", nu- 
siminęs kuždėjo jis sau vienas. 

Bet ties paskutine krūvele Euribatas sudve- 
jojo ir kažką svarstė, neatitraukdamas savo se- 
nų ir suktų akių nuo poeto. Paskui senis žengė 
prie Dionizo, kurio širdis vėl plastelėjo, paju- 
tusi vilties kibirkštėlę, ir buvo taip arti, kad ga- 
lėjai matyti visas pirklio veido raukšles, tokias gi- 
lias, lyg kas peiliu būtų jas ten išvagojęs. 

Dionizas jau buvo bepraveriąs lūpas gra- 
žiausiems padėkos žodžiams savo tolimam gimi- 


naičiui, nors jį savo satyrose kadaise buvo ap- 
šaukęs sužiedėjusia kempine, į kurią jau nė van- 
duo nesisunkia. 

Tačiau Euribatas, prisiartinęs, nustūmė poe- 
tą nuo tako, priėjo prie marių ir sviedė pinigus 
Į vandenį. Dionizas matė, kaip jie sužvilgo sau- 
lėje ir nugrimzdo į bangas. 


— Tai tau, Poseidone ir kiti jūros dievai, 
kad jūs būtumėte man geri ir globotumčėte ma- 
no laivus, kai užeina audros ir plieskia žaibai, — 
sušuko Euribatas ir nusilenkė marių vandenims. 


Ar nuo jo balso, ar iš savo širdgėlos Dio- 
nizas ėmė ir nubudo. 

Aplinkui nebuvo nieko — nei senio, nei jo 
pinigų, nei jokio žvėries, nei paukščio. Tik ma- 
rių vilnys bėgo viena po kitos į krantą ir ošė. 

Dionizas pakėlė rankas ir aimanavo: 

— O Dzeuse, kurs nuo Idos viršūnių tvar- 
kai pasaulį, net ir sapne tu man pavydi laimės! 


Šaukdamas, dejuodamas ir dievams skųsda- 
masis savo nedalia, Dionizas nuėjo pamariais, 
klajojo po laukus ir girias, kol vienoje vietoje 
ties jo kojomis atsivėrė juoda griova. 

Sielvarto apimtas, Dionizas norėjo pulti jon 
ir baigti savo varganas dienas apačioje ant ak- 
menų. 

Tik štai, kai jis jau buvo bežengiąs į pra- 
rają, giliai giliai ten išgirdo muzikos garsus. Nu- 
stebęs, jis sustojo ir įsiklausė. Žemai, ant sama- 
nomis ir kerpėmis apžėlusių uolų, sėdėjo dievas 
Panas ir pūtė vamzdį, grodamas ramias, švel- 
nias ir ilgesingas melodijas. Buvo taip gražu, 
kad net širdis salo, girdint šiuos balsus. 


Paskui Panas padėjo vamzdį ant drėgno ak- 
mens, pakėlė akis į Dionizą ir jam taip kalbėjo: 

— Nebūk toks liūdnas. Aš tau duosiu kara- 
lystę, kurios tau niekas neatims. 


Kopdamas nuo akmens ant akmens, dievas 
ožys išlipo į dienos šviesą, paėmė Dionizą už 
rankos ir taip bylojo: 

— Aure, dideli ir tokie giedrūs plaukia de- 
besų kalnai. Ten tik geroms ir skaisčioms dva- 
sioms gyventi ir svajoti tokius sapnus, kurių ir 
patsai Dzeusas pavydėtų. O čia, prie mano ko- 
jų, šypsodamos žydi gėlė, tokia smulkutė, kukli 
— ir daili. Kai man, dievui, esti liūdna, aš pa- 
sižiūriu į ją — ir vėl šviesu būna mano akyse. 

Paskui nusivedė Panas Dionizą su savim, 
vaikščiojo su juo po laukus, kur ganėsi kaime- 
nės, rodė jam medžius ir paukščius, arba sėdėjo 
su juo prie Aretūzos šaltinio ir pūtė savo vamz- 
di, duodamas pagroti ir poetui. Kartais gi Pa- 
ną apimdavo šėlsmas. Tada jisai lakstydavo, 


UEESRI/A VS S LO 


PIRMOJI VARIACIJA 


(Iš ciklo “Trys variacijos su motyvu Meilė") 


Trijų žingsnių gatvelė, 
Trijų akmens žingsnių. 


Šiurkščios mūro akys, 
Suglaustos vijoklių žalumu. 


Prie mūro vienišumas dilgių, 
Žvilgsnio surištų į puokštę. 


Ant žemės šieno istorija, 
Danguje klampūs debesys 
Ir Normandijos kvapas. 


Viskas painiojasi, 

Pinas, 

Į smilkinio dūžius nutįsta 
Žiogų choru, 

Lipnių musių vagystės liūdesiu. 


Jūros ūžesiu 
(ar jūros?) 
Alsuoja siaura gatvelė. 


Menkas džiaugsmas 

Graužia žolės stiebą. 

Vidudienių 

Susimąstyme, 

Dilgių vainike 

Nutolsta rankom sujungtom su šokančių 
[juokingai 

Šlubu žiogeliu. 


Iš lenkų k. išvertė J. Kėkštas 


siausdamas ir gaudydamas vandenų dukras nim- 
fas. 

Taip Sirakūzų gyventojai apsiprato su jais, 
klajojančiais po miesto apylinkes, ant marių 
kranto, pievose ir kalnuose. Bet vieną dieną jie- 
du dingo papirų nendrėse prie Kianės upės ra- 
miųjų vandenų — ir daugiau jau niekados ne- 
grįžo iš girių ūksmės. 

Ilgai sirakūziečiai galvojo ir tarėsi, kur Pa- 
no vamzdelio daina galėjo nuvilioti Dionizą ir 
kokių žmogaus ausiai dar negirdėtų melodijų 
nūn klausosi jo dvasia. 

KUN. TEODORAS BRAZYS KAIP KOMPOZITORIUS 


KUN. VLADAS BUDRECKAS 


Prieš leidžiantis į šią temą, keliais žodžiais 
tenka priminti kun. T. Brazio gyvenimą. Jis 
gimė 1870 m. lapkričio 20 d. prie Bauskės, 
kur tėvai buvo atsikėlę iš Pabiržės parapijos, 
Biržų apskr. Mokėsi Bauskėje, paskui vargo- 
nuoti pas Pabiržės vargoninką ir Rokiškyje. Ke- 
lerius metus vargoninkavęs, 1896 m. įstojo į Vil- 
niaus kunigų seminariją ir 1900 m. įšventintas 
į kunigus. Penkerius metus iškunigavęs Baltsto- 
gėje, 1905 m. jis įstojo į dr. Haberlio vedamą 
bažnytinės muzikos mokyklą Regensburge, stu- 
dijuodamas klasinės polifonijos kompaziciją. 
Parašęs konkursines keturiems balsams “ Mišias" 
ir “Fūgą", gavo atestatą su “cum laude“?'. 


Kun. T. Brazys 1907-1917 m. buvo Vilniaus 
seminarijos giedojimo mokytoju ir katedros cho- 
ro dirigentu, pravesdamas Grigaliaus giedojimo 
reformą. Pasirašęs memorialą prieš lenkų poli- 
tiką Lietuvos atžvilgiu, jis buvo vyskupijos val- 
dytojo kun. Michalkevičiaus pašalintas iš už- 
imamųjų vietų. Penkerius metus gyveno pas sa- 
vo draugus kunigus Perlojoje ir k. 1923 m. jis 
buvo pakviestas dėstyti bažnytinės muzikos Že- 
maičių kunigų seminarijoje Kaune, o 1924 m. 
taip pat ir Teologijos Filosofijos fakultete. 1930 
metais jis atostogas praleido netoli Veronos, Ita- 
lijoje. Grįždamas norėjo pamatyti Kristaus kan- 
čios vaidinimo Oberamergau ir pakeliui buvo su- 
stojęs Miunchene. Čia jis susirgo ir rugsėjo 10 
d. mire. Jo kūnas buvo parvežtas į Lietuvą ir 
palaidotas Kaišiadoryse. 


* * * 


Kun. T. Brazys buvo Dievo apdovanotas di- 
deliais muzikos gabumais. Kun. P. Būčys, anuo- 
met buvęs Teologijos-Filosofijos fakulteto deka- 
nas, o vėliau vyskupas, nekrologe apie jį taip iš- 
sireiškė: “Viešpatie, tu man davei penkis talen- 
tus, štai aš pelniau dar kitus penkis" (Mato 25, 
20). Kiekvienam žmogui Augščiausias suteikia di- 
desnę ar mažesnę dovaną, kurią žmogus privalo 
išvystyti ir išauklėti. Bet daugumas to nepaste- 
bi arba, jei pastebi, tai neįvertina ir nuslopina; 
tik nedaugelis žmonių Dievo duotą kibirkštį pa- 


1) Kun, P. Būčys: “A. a. prel. Teodoras Brazys". “Ry- 
tas", 1930 m., Nr. 228. 

verčia skaisčiausia šviesa. Prie šių pastarųjų 
priklausė a. a. prelatas Teodoras Brazys“.!) 

Tad pažvelkime į kun. T. Brazio kūrinius, 
juos vertindami: 1) pasirinktų kūriniams idėjų 
atžvilgiu, 2) muzikos formų ir 3) melodijos at- 
žvilgiu. 

Lotynų patarlė sako: “Ex abundantia cor- 
dis os loguitur“ — iš širdies gausumo burna 
kalba. Kun. T. Brazio širdy buvo jautriai įtemp- 
tos dvi stygos, kurios užgaunamos išduodavo 
puikius Bažnyčios ir Tėvynės meilės garsus. Jis, 
kaip senovės lietuvių vaidila, su kanklėmis ran- 
kose išstovėjo prie Bažnyčios ir Tėvynės aukuro 
visą savo gyvenimą, sielodamasis, aukodamasis 
ir kurdamas. 

Lotyniškam tekstui jis parašė ketverias mi- 
šias, dvejus mišparus;,. Velykų aušrinę ir daugy- 
bę responsorijų. Kokios puikios yra jo mišių pa- 
sirinktos temos! Jis jas ėmė iš lietuvių giesmių 
ir net pačias mišias tų lietuviškų giesmių var- 
dais pavadino: 1) “Pulkim ant kelių“, 2) “Jė- 
zau, prie manęs ateiki"', 3) “Sveika Aušra, žvaigž- 
dė šviesi". Lotyniškoms mišioms komponuoti pa- 
grindan paimtos lietuviškų giesmių melodijos 
bei jų motyvai. Kiekvienas lietuvis, esąs bažny- 
čioje ir klausąs tokių mišių giedojimo, nors mu- 
zikaliai būtų ir neišlavintas, atpažins savo lietu- 
višką giesmę ir nuolat bus nuteikiamas maldai 
tuo pačiu lietuviškos giesmės motyvu. Ir tada 
jis tikrai jausis, kad jis yra Lietuvoje ir lietu- 
viškoje bažnyčioje. Tad ar galime sakyti, kad 
tos jo sukurtos mišios yra nelietuviškos? Ar ga- 
lime mūsų kompozitorių kaltinti, kad jis kom- 
ponavo dalykus ir lotyniškam tekstui? Ne. Jei 
pavartysime muzikos istorijos lapus, pamatysi- 
me, kad kitos tautos, kurios anksčiau įsijungė į 
Katalikų Bažnyčios prieglobstį, savo genialių 
kompozitorių kūriniais išgarsino savo tautas, 
įnešdamos savo kraitį į Katalikų Bažnyčios mu- 
zikinį liturginį gyvenimą. Todėl klaidingai ma- 
no tie mūsų muzikai, kurie kaltina kun. T. Bra- 
zį komponavus ir lotyniškus bažnytinės muzikos | 
dalykus. Šios rūšies muzika pas mus yra tik 
pačioje užuomazgoje. Todėl mūsų kompozito- 
rius bandė ir šį trūkumą papildyti. Ir reikia pa- 
sakyti, kad jam tai puikiai pavyko. Jo parašy- 
tos “Tamsiosios Aušrinės responsorijos“, kai 
bus išspausdintos, irgi išgarsins Lietuvos vardą. 


Manome, kad niekas nedrįs kaltinti mūsų 
kompozitoriaus už lietuviškų giesmių kompona- 
vimą, nes jų buvome tada labai reikalingi. To- 
dėl jis, ragindamas kan. P. Dogelio, kuris prie 
Kauno katedros buvo suorganizavęs šv. Zitos 
tarnaičių chorelį, ir pats, dirbdamas seminarijo- 
je su klierikų choru, jausdamas trūkumą lietu- 
viškų giesmių, parašė jų nemažą skaičių, spaus- 
dindamas priedais įvairiuose žurnaluose: “"Tie- 
sos Keiyje", “Muzikos Aiduose" ir “Muzikos Ba- 
ruose". Vien tik “Tiesos Kelyje" jis jų išspaus- 
dino net 17. Kun. Jurgis Tilvytis (A. Žalvar- 
nis), M.I.C., dešimt tų giesmių perspausdino sa- 
vo išleistame 1930 m. “Giesmyne" (Vysk. M. 
Valančiaus Kantičkoje). Šieme giesmyne yra 
320 numeruotų giesmių tekstų, bet be melodijų. 
Apie tų giesmių melodijas kun. J. Tilvytis “Au- 
toriaus pratarmėje" taip charakteringai išsireiš- 
kia: “Kas moka giedoti senąsias, mokės ir šitas: 
tos pačios gaidos tinka. Surasti giesmę lengva, 
nes giesmyne liko beveik ta pati tvarka. Eg- 
zekvijas galima giedoti, kaip valandas, arba 
taip, kaip jas gieda lotyniškai".?) Iš to galima su- 
prasti, koks badas buvo lietuviškų giesmių me- 
lodijų net 1930 metais. Visos augščiau įvardin- 
tos kun. T. Brazio giesmės buvo parašytos kun. 
J. Tilvyčio duotam tekstui. Jų temos įvairiau- 
sios, būtent: “Kur slepiesi, Jėzau mielas?“, 
“Garbink sielą Atpirkėją“ ir t.t. Kun. J. Tilvy- 
tis buvo mūsų kompozitoriaus kūrybos draugas, 
arba, geriau pasakius, poetas pagal užsakymą. 
Jie abu aptardavo ir nutardavo, kokios giesmės 
yra reikalingiausios parašyti, ir reikia pasakyti, 
kad tas darbas jiedviem puikiai sekėsi. Pvz., 
kiek daug širdies ir nuolankumo yra įdėta, jie- 
dviem bendradarbiaujant komunijos giesmėje: 
“Prabilkit stygos mano dvasios, aidais iš augš- 
tojo dangaus, nes vieši sieloj Mylimasis ir teikia 
džiaugsmo įstabaus". Arba vėl, kiek triumfuo- 
jančio džiaugsmo šioje melodiniu atžvilgiu taip 
paprastutėje giesmėje: “Petro laivas plauks kaip 
plaukęs, ten kur Kristus iria jį, nors neliausis 
vėjas kaukęs ir audra baisi". 

Antruoju T. Brazio kūrybos “leitmotyvu" 
buvo tėvynės meilė. Visados jo pasaulinės 
kompozicijos yra persunktos tėvynės meilės il- 
gesio. Dar Vilniuje gyvendamas, jis atjautė vi- 
sus Lietuvos reikalus ir todėl kai kurias savo 
kompozicijas dedikavo ypatingiems Lietuvos įvy- 
kiams atžymėti, būtent: 1) “Saliutas Lietuvos 
vėliavai, 2) “Kantata Nurimk Tėvyne", — gie- 
dota per lietuvių konferencijos iškilmes Vilniu- 
je 1917 m., 3) “Kantata", skirta lietuvių įkai- 
tams iš bolševikų nelaisvės sugrįžusiems pa- 


2) Kun. J. Tilvytis: “Giesmynas" (Marijonų Vienuolijos 
leidinys), Marijampolė, Marijonų spaustuvė, 1930 m. 


sveikinti, 4) “Te Deum Laudamus“, skirtas Že- 
maičių vyskupijos 500 metų jubiliejui: paminė- 
ti 92 me 

1920 metais apdovanojęs Lietuvos mokyk- 
las dviems reikalingiausiais vadovėliais, tolimes- 
nį jų rašymą kun. T. Brazys lyg kad pertraukė, 
nes reikėjo ruoštis artėjančiai dainų šventei. 
Todėl 1923 metais išspausdino pluoštą liaudies 
motyvais laisvai komponuotų dainų. Kai kurio- 
mis tų dainų jis buvo reprezentuojamas įvairio- 
se dainų šventėse. Pirmojoje dainų šventėje Kau- 
ne 1924 m. rugpjūčio 23-24 dienomis jis buvo at- 
stovaujamas trimis dainomis: “Tykiai, tykiai?, 
“Ir išaugo ąžuolėlis", ir “Palaužta rūtelė".3) 
Antrojoje dainų šventėje Kaune 1928 m. liepos 
1 d. buvo dainuojama jo “Gale sodo rymavo??.*) 
Ukmergės rajoninėje dainų šventėje 1938 me- 
tais rugsėjo 10-11 dienomis kun. T. Brazys bu- 
vo reprezentuojamas daina “Tu berželi"'.5) Aly- 
taus rajoninėje dainų šventėje 1939 m. rugsėjo 
2-3 dienomis taip pat “Tu berželi'.*) ši daina, 
jam yra pavykusi geriausiai. 


Kai žvelgiame į didžiųjų muzikų nuveiktus 
darbus, jie buvo dideli vienoje kurioje nors mu- 
zikos srityje ar formoje. Bet mūsų T. Braziui, 
kaip ir daugeliui kitų lietuvių muzikų, tėvynės 
spirginantieji reikalai liepė apsispręsti kitaip. 
Todel jis rašė ir kūrė ne tai, kas jam patiko, bet 
kas reikėjo. Tačiau nežiūrint to, jis visose srity- 
se užsirekomendavo puikiai: kaip geras muzi- 
kas-teoretikas, gabus kompozitorius, visuomeni- 
ninkas, publicistas ir net muzikologas-moksli- 
ninkas. 


Kaip kompozitorius, jis nejieškojo naujų 
muzikos formų, bet tenkinosi iš protėvių pavel- 
dėtomis klasikinėmis muzikos formomis. Rašant 
bažnytines kompozicijas, muzikos formų pasi- 
rinkimo atžvilgiu jo kelrodžiu buvo “Motu 
Proprio", kur sakoma: “Paskiros mišių ir offici- 
jumo dalys privalo išlaikyti taip pat ir muzika- 
liai tą idėją ir formą, kurią joms yra davusi 
bažnytinė tradicija ir kuri yra labai gerai iš- 
reikšta grigaliniame chorale“. Taigi norint, kad 
kompozicija būtų verta Dievo Namų, ji turi tai- 
kytis prie tradicinių Katalikų Bažnyčios muzi- 
kos formų. Kompozitorius T. Brazys šį uždavi- 
nį atliko puikiai. Jo atskiros mišių dalys (“Ky- 
rie", “Gloria", “Credo" ir t.t., savyje yra at- 
baigti muzikos kūriniai, bet visumoje turi 10- 


3) “Pirmoji Dainos Diena“ (1924 m., rugpjūčio 21-24 d.). 
Programa ir straipsnių rinkinys. Redagavo A. Bru- 
žas, išleido Dainos Dienai ruošti komitetas Kaune, 

4) “Antrosios Dainų šventės Vadovas" (1928 m. liepos 
1 d.). Redagavo Liudas Gira, Kaune. 

5) “Muzikos Barai“, 1938 m., Nr. 8. 

6) “Muzikos Barai", 1939 m., Nr. T. 

giškai organinį ryšį su kitomis mišių dalimis. 
Jas jungia tarpusavyje tie patys melodiniai mo- 
tyvai, ta pati harmonija ir polifoniškas stilius. 
Pasirodo, kad jo būta didelio kontrapunkto žino- 
vo, nes jis puikiai kontrapunktiškai vysto ir 
imituoja temas. Jo harmonija rimta ir visur pa- 
stebima klasinė akordų jungimo logika. Jis ne- 
jieško pigių muzikos efektų, neleistinai jungda- 
mas akordus. Dėl to jo parašytosios mišios tik- 
rai yra bažnytinės: rimtos, išdidžios ir maldin- 
gos. Be abejo mėgėjui, jieškančiam nervus ar- 
dančios moderninės muzikos, ši Brazio muzika 
nepatiks. Kun. T. Brazys buvo didelis moderni- 
nės muzikos priešas. Jis kovojo prieš jos įtaką 
bažnytinėje ir tautinėje muzikoje, o ypač liau- 
dies dainų harmonizavime. Jis buvo ištikimas 
tradicijai, muzikos genijų nustatytiems harmo- 
nijos dėsniams ir iš jų paveldėtoms muzikos 
formoms. 

Bažnytinių  responsorijų muzikos formos 
amžių bėgyje yra nusistojusios, ir kompozitorius 
formų atžvilgiu nieko naujo čia negali išrasti. 
Jų formas suformavo pats tekstas: “Responso- 
rium“, “Versiculum", pakartojimas paskutinės 
dalies “Responsorium" ir toliau pirmos dalies 
to pat “Responsorium", ne gavėnios metu įter- 
piant “Gloria Patri" tarp tų dviejų pakartojimų. 
Kompozitoriaus uždavinys yra duoti tekstui me- 
lodišką gyvybę, apvelkant ją ritminiu ir harmo- 
niniu rūbu, ir klausiamosiomis bei atsakomosio- 
mis (teigiamomis ar neigiamomis) mMelodinėmis 
frazėmis išryškinti ir atbaigti kūrinio idėją. 
Kun. T. Brazys šiuo atveju pasirodė esąs tikras 
muzikos meistras. Puikios, tiesiog įkvėptos yra 
jo “Responsorijų" klausiamosios arba pasakoja- 
mosios frazės, o ypač meistriškai yra nusiseku- 
sios responsorijų versikulių frazės, kurias jis 
komponavo jo pamėgtąja imitacijų forma. Psal- 
minėse kompozicijose jis irgi griežtai laikosi 
Bažnyčios nustatytų muzikos formų, įvesdamas 
alternatyviai su choraline melodija homofoninį 
“falsibordoni"" giedojimą. Taip jis sukompona- 
vo Velykų aušrinę, mišparus ir kompletus; net 
“Te Deum Laudamus“ komponuodamas, jis ne- 
nutolo nuo tos tradicinės bažnytinės muzikos 
formos. Kaip jis buvo griežtas muzikos formų 
atžvilgiu bažnytinėje muzikoje, taip lygiai jis 
buvo griežtas tuo atžvilgiu kurdamas ir pasau- 
linę muziką. Jo individualės kūrybos giesmės 
ar dainos dažniausiai yra sukurtos dviejų ar tri- 
jų dalių dainos formoje. 


Tačiau vienos formos; tikra to žodžio pras- 
me, dar nesudaro muzikos kūrinio. Tai yra kū- 
nas, bet be sielos ir gyvybės. Todėl gerai skam- 
bančiam kūriniui dar reikia lakios ir puikios 
melodijos, gerai išreiškiančios kūrinio idėją. 
Mūsų kompozitorius, kaip jis buvo kuklus kas- 

dieniniame savo gyvenime, užleisdamas vietą 
pasiafišuoti kitiems (pavyzdžiui, niekur neran- 
dame parašyta, kad jis būtų dirigavęs dainų 
šventėse), taip jis buvo kuklus ir su savo indi- 
vidualinės kūrybos melodijomis. Ir šiuo atveju 
jis sekė didžiausiais muzikais (lygiai taip, kaip ir 
rašydamas muzikos vadovėlius), kurie kūriniams 
sėmė įkvėpimą iš grigalinio choralo ar liaudies 
dainų. Tad ir mūsų maestro buvo giliai įsitiki- 
nęs, kad choralinė ar liaudies melodija yra šim- 
tu procentu vertingesnė už bet kokią, nors ir 
kažin kaip gabiai, individualiai sukurtą melodi- 
ją. Štai kodėl, kaip jau minėjome anksčiau, jis 
net lotyniškoms mišioms pasirinko lietuviškų 
giesmių melodijas, o pasaulinėms kompozicijoms 
jis jieškojo įkvėpimo liaudies dainų motyvuose. 
Bet vieną kartą paėmęs giesmės ar dainos mo- 
tyvą, jis mokėjo į jį įsijausti ir apdirbti jį vir- 
tuoziška kontrapunkto technika, atsiliepdamas 
tos pačios dainos motyvu arba jo varijantu įvai- 
riuose balsuose. Tai sakydami turime omenyje 
jo laisvai sukomponuotas liaudies motyvais dvi 
dainas: “Tu berželi' ir “Vai tu diemed, dieme- 
dėli?". Tai tikri mūsų lietuviškos muzikos per- 
lai. 

Tačiau, nežiūrint viso to kas augščiau pa- 
sakyta, jo ir individualinės kūrybos melodijos 
yra labai vertingos. Jo “Tamsiosios Aušrinės 
responsorijų" motyvai, net po daugelio metų, 
dar ir šiandien skamba jo buvusių auklėtinių 
kunigų ausyse, pavyzdžiui: “Vos fugam capie- 
tis", “Cujus livore sanati sumus“, “Et terribili- 
bus oculis", o ypač “Recessit pastor fons aguae 
vivae". Negalime praeiti nepaminėje jo sukurtos 
“Švenč. Panos Marijos Litanijos“? (Cantionale, 
316 psl.). Tai yra mūsų lietuviškos bažnytinės 
muzikos šedevras. Kiek čia ideta širdies ir lie- 
tuviško ilgesio! Ją giedant, girdėti Lietuvos lau- 
kų sutartinė. 

Taigi, priėjome išvadą, kad kompozitorius 
kun. T. Brazys puikiai sugebėjo rinktis savo kū- 
riniams idėjas, kurios yra išreikštos jo kompo- 
zicijų pavadinimuose. Toms idėjoms įkūnyti jis 
sekė protėvių paveldėtomis klasikinės muzikos 
formomis ir, laikydamasis klasikinės harmoni- 
jos dėsnių, talentingai įvilko lotyniškus bei lie- 
tuviškus tekstus į giesmių bei liaudies dainų me- 
lodijas, suteikdamas jiems tobulai atbaigto kū- 
rinio gyvybę. Kitaip sakant, ką kompozitorius 
išgyveno savo vaizduotėje ir širdyje, tai jis me- 
niškai išliejo muzikoje, idealiai tekstus sujung- 
damas su melodijomis. Jo muzika buvo augš- 
tesnio tikslo siekianti, tikrai “dvasiškai dieviš- 
ka". O jis, kaip tos muzikos kūrėjas, yra tikras 
kompozitorius aristokratas, nes jis turėjo ir sa- 
vo muzikos stilių, kuris jį išskyrė iš kitų lietu- 
vių kompozitorių tarpo, 


Kun. 


KUN. T. BRAZIO VEIKALŲ SĄRAŠAS 


1. STRAIPSNIAI 


1. “Lietuvių liaudies dainos reikšmė muzikos kultū- 
ros atžvilgiu“. — “Programa 1-mosios Dainų Dienos 1924 
m.", 21-24 psl. 

2. “Gregorijaniško choralo ritmas ir jo rašyba". 
“Muzikos Aidai", Kaunas, 1926 m., Nr. 1, 16-23 pusl. 

3. “Gregorijaniško choralo rašyba ir jo ritmas" (Tą- 
sa straipsnio). — “Muzikos Aidai", Kaunas, 1926 m., 
nr. 2, 9-17 psl. 

4. “Pirmoji šv. Cecilijos draugija“, — “Muzikos Ai- 
dai", Kaunas, 1926 m., nr. 1, 10-12 psl. Straipsnis sulie- 
tuvintas iš vokiečių kalbos, laikraščio: “Chorwaechter"'. 

5. “Dėliai mūsų tautos meno". — “Muzikos Aidai", 
Kaunas, 1926 m., nr. 1, 16 psl. Straipsnis apie mūsų su- 


tartinių giedojimą. 


Teodoras 


Brazys 


6. “Ketvirtinių tonų muzika". “Muzikos Aidai", 
Kaunas, 1926 m., nr. 2, 1-6 psl. 

7. “Giedojimo ir bažnytinės muzikos reikalu“. — 
“Muzikos Aidai", 1926 m., nr. 3-6. 

8. “Nauja Lietuvos hierarchija". 
1926 m., nr. 3-6. ] 

9. “Dėliai instrumentalinės muzikos liturgijoje“. 
“Muzikos Aidai", 1926 m., nr. 3-6. 

10, “Palestrina. Palestrinos šventės". 
Aidai", 1926 m., nr. 3-6. 

11. “Liudvikas von Bethovenas". — “Tiesos Kelias", 
Kaunas, 1927 m. I kn., 305-307 psl. : 

12. “Domus Mea Domus Orationis Vocabitur". — 
“Tiesos Kelias", Kaunas, 1928 m., 1 kn., 352-356 psl. 

13. “Senovės muzika—choralo pirmatakė". — “Mu- 
zikos Barai? (Lietuvių muzikų draugijos organas), Kau- 
nas, 1938 m., nr. 4, 88-91 psl. šis ir sekantieji šiuo klau- 
simu spausdinti “Muzikos Baruose" straipsniai yra 


— “Muzikos Aidai", 


“Muzikos 

trumpa santrauka 500 pusl. gregorijaniško choralo isto- 
rijos, parašytos kun. T. Brazio ir po jo mirties pateku- 
sios į Konrado Kavecko rankas. 
14, “Krikščionių senovės ir viduramžių choralas". — 
“Muzikos Barai"', Kaunas, 1938 m., nr. 5, 119-121 psl. 
11. “Senovės ir viduramžių krikščionių choralas".— 
“Muzikos Barai", Kaunas, 1938 m., nr. 9, 216-219 psl. 
16. “Senovės ir viduramžių krikščionių choralas".— 
“Muzikos Barai", Kaunas, 1938 m., nr. 10, 250-252 psl. 
17. “Grigališkojo choralo likimas nuo XVI amžiaus 
lig mūsų laikų". — “Muzikos Barai", Kaunas, 1938 m., 
nr. 11 (ir kartu 12), 279-281 psl. 


2. VADOVĖLIAI IR BAŽNYTINIS KANCIONALAS 


18. “Giedojimų mokykla" (Vadovėlis choro dirigen- 
tams, vargoninkams, giedojimų mokytojams ir moki- 
niams), Kaunas, 1920 m., 122 psl. 

19. “Muzikos teorija" (Pagrindiniams muzikos dės- 
niams išmokti vadovėlis), 56 psl., I-moji laida 1920 m., 
II-troji laida 1922 m., ir III-čioji laida 1925 metais. 

20. “Harmonija'* (Muzikos mokykloms, mokytojų 
seminarijoms, vargoninkams harmonijos dėsnių vadovė- 
lis), Kaunas, 1926 m., 126 psl. 

21. “Gregorijaniško choralo rašyba ir jo ritmas“ 
(Vadovėlis chorų dirigentams, vargoninkams, giedojimų 
mokytojams ir mokiniams), Kaunas, 1926 m. Tai tas 
pat, kas buvo spausdinta 1926 m. “Muzikos Aiduose". 

22. “Choralo mokykla" (Vadovėlis tradiciniam gre- 
gorijaniškam choralui giedoti išmokti, skiriamas dvasi- 
nių seminarijų ir vargoninkų auklėtinams), Kaunas, 1926 
m., 98 psl. 

23. “Cantionale" (Lietuvos bažnytinės provincijos 
giesmynas-kancionalas, lotyniškų ir lietuviškų giesmių, 
priimtų ir patvirtintų Lietuvos vyskupų konferencijoje 
Kaune 1931 m. Spausdintas Belgijoje 1932 m. Parašy- 
tas kun. T, Brazio ir po jo mirties spaudai paruoštas 
kun. A. Sabaliausko. 340 puslapių. 


3. KOMPOZICIJOS 
a) Bažnytinės kompozicijos 


24. “Missa Octavi Toni“ (Keturiems mišriems bal- 
sams, su vargonų pritarimu): rankraštyje. 

25. “Jėzau, prie manęs ateiki'. Kaunas—1922— Vil- 
nius, 20 psl. 

26. “Pulkim ant kelių" (Mišios dviems lygiems bal- 
sams, su vargonų pritarimu). šios mišios buvo spaus- 
dintos Lietuvoje ir giedamos Kauno kunigų seminarijoje. 

27. “Sveika Aušra, Žvaigždė šviesi" (Mišios dviems 
lygiems balsams, su vargonų pritarimu. Rankraštyje. 

-28. “Vesperae de SS. Sacramento" (Mišparai ketu- 
riems balsams, falsibordoni). Rankraštyje. 

29, “Vesperae de SS. Maria Virgine" (Mišparai ke- 
turiems balsams, falsibordoni). Rankraštyje. 

30. “Completorium" (Kompletai, keturiems lygiems 
balsams, falsibordoni). Rankraštyje. 

31. “Completorium"' (Kompletai, keturiems mišriems 
balsams, falsibordoni). Rankraštyje. 

32. “Matutinum Dominicae Resurectionis" (Velykų 
aušrinė, keturiems mišriems balsams, falsibordoni). Rank- 
raštyje. 

33. “Responsoria ad Matutinum Dominicae Resur- 
rectionis" (Velykų aušrinės responsorijos, keturiems ly- 
giems balsams). Rankraštyje. 

34. “Responsoria - Dominicalia" (Sekmadienių  res- 
ponsorijos, keturiems lygiems balsams). Rankraštyje. 

35. “Responsoria ad Matutinum Tenebrarum'' (Tam- 
siosios Aušrinės responsorijos, keturiems lygiems bal- 

sams, a capella); partitūros rankraštis yra Kauno ku- 
nigų seminarijoje. 1951 m. J. Kreivėnas, šepirografu 
atspaudė “Dainavos" ansambliui II-trąją responsoriją: 
“Tristis es Anima Mea", šios responsorijos buvo jau pa- 
rašytos ir giedamos Vilniaus kunigų seminarijoje, o vė- 
liau Kaune buvo giedamos, taisomos ir šlifuojamos. Tai 
jo ilgo darbo vaisius. Jos gali drąsiai lygintis su gar- 
siaisiais Vakarų Europos kūriniais. N. B.: Konradas Ka- 
veckas, kuris kurį laiką dirbo Kauno kunigų seminari- 
joje, neleistinai įnešė kai kurių pataisų responsorijų 
kadencijose. 

36. “Responsoria Varia' (Įvairios responsorijos, ke- 
turiems lygiems balsams, a capella). Rankraštyje. 

37. “Te Deum Laudamus' (žemaičių vyskupijos 500 
metų jubiliejui, 1921 m, IX. 11., paminėti. keturiems 
mišriems balsams, pakaitomis su choralo melodija—mo- 
do Romano, vargonams pritariant), Kaunas—1922— -Vil- 
nius, 13 psl. 


4. ĮVAIRIOS GIESMĖS 


1). “Nuženk, švenčiausias Sakramente“ (Giesmė 
prieš Komuniją), trims lygiems balsams, tekstas A. 
Žalvarnio:—“"Tiesos Kelias'', 1925 m., t. I, nr. 1 p. 4. 

2). “Prabilkit stygos mano dvasios“ (Giesmė po 
Komunijos), trims lygiems balsams, tekstas A, Žal- 
varnio:—“"TMiesos Kelias", 1925 m., t. I, nr. 1, p. 5. 

3- “O Visagalis Viešpatie Trejybėj' (Dievo mei- 
les giesmė), keturiems mišriems balsams, tekstas A. 
Žalvarnio:—“"Tiesos Kelias'?, 1925 m., t. I, nr. 2, p. 73. 

4). “Stovi Motina ir verkia" (Sopulingsiai šv. 
Dievo Motinai), trims lygiems balsams, tekstas A. 
žalvarnio:—'"Tiesos Kelias", 1925 m., t. I, nr. 3, p. 141. 

5). “Pradžiukite chorai Dangaus giesmininkų“ 
(Velykų giesmė:—Exultet jam angelica turba), ketu- 
riems mišriems balsams, tekstas A. Žalvarnio:—“"Tie- 
sos Kelias", 1925 m., t. I, nr. 4, p. 228, 

6). “Prailgo dienos, vargai apkarto?' (Aušros 
Vartų Dievo Motinai), tekstas A. Žalvarnio:—“"Tiesos 
Kelias'', 1925 m., t. I, nr. 5, p. 277. 

7). “Garbink, siela, Atpirkėją" (Vertimas: “Lau- 
da Sion Salvatorem''), tekstas A. Žalvarnio:—“"Tiesos 
Kelias", 1925 m., t. I, nr. 6, p. 358. 

8). “Kur slepiesi Jėzau mielas“? (Giesmė Geriau- 
siajam Ganytojui), keturiems mišriems balsams, teks- 
tas A. Žalvarnio:— “Tiesos Kelias", 1925 m., t. II, 
nr, p IAA 

9). “Ko aimanuoji vargdieni žmogeli" (Giesmė į 
Dievo Apvaizdą), keturiems mišriems balsams, teks- 
tas A. Žalvarnio:—'Tiesos Kelias", 1925 m., t. II, 
nr. 8, p. 118. 

10). “Padėk man, Jėzaus, vargų kentėti! (Gies- 
mė į Viešpatį Jėzų), keturiems mišriems balsams, 
tekstas A. Žalvarnio:—“Tiesos Kelias", 1925 m., t. II, 
nr“ 9 pr 173: 

11). “Kilk Dangun, giesmė ugninga" (Giesmė už 
Tėvynę), keturiems mišriems balsams, tekstas A. 
žalvarnio:—“Tiesos Kelias", 1925 m. t. II, nr. 10, p. 
232. 

12). “Augščiausio malonei širdy mums nušvitus'" 
(Giesmė sulig lotyniško teksto: “Ante oculos tuos, 
Domine"), trims lygiems balsams, tekstas A. žal-. 
varnio:—"Tiesos Kelias", 1925 m., t. II, nr. 11, p. 290. 

13). “Dangaus Tėvyne, laime amžinoji" (Giesmė 
apie Dangaus linksmybes), keturiems mišriems bal- 
sams, tekstas A. žalvarnio:—“Tiesos Kelias", 1926 
Mata [ut ik p. 25. 

14). “Petro Laivas, plauks kaip plaukęs" (Popie- 
žiaus himnas), keturiems mišriems balsams, tekstas 


A. Žalvarnio:—“"Tiesos LKeelias 1926 Km CT nr 2. 
p. 106. 

15). “šventa Dievo Gimdytoja, linksmybe Dan- 
gaus“ (Atgailos giesmė), trims lygiems balsams, 
tekstas vysk, A. Baranausko: — "Tiesos Kelias", 1825 
IOC Eni, p. 207: 


16). “Karalių Karaliau, erškėčių karūnoj" 
(Giesmė Kristui Karaliui), keturiems mišriems pbal- 
sams, tekstas A. žalvarnio:— “Tiesos Kelias", 1926 


MSP nra ad p 250: 

17). “Meldžiam Tave iš gilumos" (Vertimas 129 
psalmės: “De profundis clamavi'"), keturiems miš- 
riems balsams, tekstas M. Gustaičio: “Tiesos Ke- 
Las -1927/m- nr 78, p. 471, 

18). “Bešvintant aušrai skaisčiajai" (Rytmetinė 
moksleivių giesmė), trims lygiems balsams, tekstas 
A. Žalvarnio:— “Tiesos Kelias", 1927 mani DAG51S 

19). “Užtemo saulė švietusi" (Vakarinė mokslei- 
vių giesmė), trims lygiems balsams, tekstas A. žal- 
varnio:—“Tiesos Kelias", 1927 m., nr. 11, p. 652. 

20). “Mūs Globėjau ir Gynėjau, Aloyzai šventa- 
sis" (Šv. Aloyzo giesmė), trims lygiems balsams, iš 
lotynų kalbos vertė T. B. Andruška, S. J.:—“"Tiesos 
tselias'- 1928 1m-, £ I mr Lap. 14. 

21). “Mes Eucharistijoj suradę" (Eucharistininkų 
himnas), keturiems mišriems balsams, tekstas A. 
Žalvarnio:—““"Tiesos Kelias", 1928 m., t. I, nr. 2, p= 101: 

22). “Praleidžiau šventą dieną, Dievo garbei skir- 
tą" (Šventadienio vakarinė giesmė), trims lygiems 
balsams, tekstas A. Žalvarnio:—“"Tiesos Kelias", 1928 
Ina to L nu 4. p--203; 

23). “Mater Dei Immaculata" (Rythmus in ho- 
norem Immaculatae Conceptionis B. M. V., Patronae 
Congregationis CC. RR. Marianorum), trims ly= 
giems balsams, Mons. Blasius Verghetti:—“Tiesos Ke- 
lias", 1928 m., t. II, nr. 7-8, p. 465. 

24). “Garbė Tau, šventas Dieve Galybių'' (Gies- 
mė į šventą Kazimierą), keturiems mišriems balsams, 
tekstas A, Žalvarnio:—“Tiesos Kelias", 1929 m., t. 
En 3 pė 150, 

Devynias tų giesmių (nr. 1, 2, 5, 6, 7, 8, 9, 10, 12, 
14) ir vieną giesmę naują, vardu: “Tave minėjant akys 
ašaroja", kun. J. Tilvytis (A. Žalvarnis), M.I.C., 1930 
m., atspausdino savo išleistame “Giesmyne"— Vysk. M. 
Valančiaus “Kantičkoj" (476-485 psl.). 


38. “17 Giesmių" yra paplitusios chorų repertua- 
ruose. 

39. “Sveikas, Tėve numylėtas" (Tretininkų Him- 
nas, 3 moterų balsams, a capella, A Dur tonacijoje): 
litografija iš rankraščio, greičiausiai kaip priedas prie 
“Varpelio", 1931 m. 

40. “Gimė Kristus Viešpats". Litografuota pas Mar- 
guliną Kaune, 4 psl.—“Muzikos Aidų" priedas. 

41, “3 Kalėdų giesmės“ (dviems lygiems balsams, 
vargonais pritariant). Rankraštyje. 

42. “Sveika, Marių Žvaigždė" (Giesmė mišriam cho- 
ruo): “Muzikos Barų" priedas, 1939 m. Spausdinta Kė- 
dainiuose, 4 psl. . į 

43. “Kad Kristus išėjo iš grabo" (Giesmė mišriam 
chorui): “Muzikos Barų" priedas, 1933 m., kovo mėn. 

44, “Rytmetinė giesmė". Spausdinta 1951 m., Cice- 
ro, šv. Antano parapijos mokyklos leidinėlyje; “Dainos"'. 


5. PASAULINĖS KOMPOZICIJOS 


45. “Saliutas Lietuvos vėliavai". Rankraštyje. . 
46. “Nurimk, Tėvyne" (Kantata, giedota per lietu- 
vių konferencijos iškilmę 1917 m. Vilniuje). Rankraš- 


tyje. 


47. “Kantata" (Lietuvių įkaitams, iš bolševikų ne- 
laisvės sugrįžusiems, pasveikinti, keturiems balsams). 
Rankraštyje. 

48. “Sugrįžk, Sūnau“ ir “Oi aš verkiau! (liaudies 
da'na): abi vyrų chorui, a capella. Greičiausia tai bus 
"Muzikos Barų“ priedas. 

49, “Putinėli raudonasai'"' (Liaudies motyvais laisvai 
sukomponuota daina, keturiems mišriems balsams), 
Kaunas, 1923 m., 5 psl. 

50. “3 Liaudies Dainos". Kaunas—1923— Vilnius, 6 
1951, 

91. “Vai gūdžiai barė motulė dukrelę" (Mišriam 
chorui 5 balsams ir soprano solo, liaudies motyvais lais- 
vai sukomponuota daina). Kaunas, 1923 m. 

52. “Tu berželi, tu žalias medeli" (Mišriam chorui, 
a capella, liaudies motyvais laisvai sukomponuota dai- 
na). Kaunas, 1923 m. 

53. “Vai tu diemed, diemedėli" (Keturiems mišriems 
balsams, liaudies dainos motyvais, laisvai sukomponuota 
daina). Kaunas—-1923— Vilnius, 5 psl. 

54. “Vai tu sakal, sakalėli" (Penkiems balsams ir 
solo altui arba tenorui, mišriam chorui, liaudies daina 
laisvai sukcmponuota). Kaunas—1923— Vilnius, 4 psl. 


6. STUDIJOS 


55. P. Klimo “Lietuvių senovės bruožai''.—-Vilnius, 
1919 m., 170 psl. (Vertė į vokiečių kalbą A. Smetona, 
dr. J. šaulys, o daugiausia kun. T. Brazys, taisė ir vie- 
nodino vienas vokietis. Išleista vardu: “Russisch Li- 
tauen"). 

59. “Apie tautines lietuvių dainų gaidas (melcdijas), 
studija, Kaunas, 1920 m. 434 psl. Yra daug gaidų pa- 


vyzdžių. 

57. “Lietuvių liaudies daina vestuvėse".—“ Tauta ir 
Žodis“, II d., Kaunas, 1924 m., 190-238 psl., pateikta 50 
melodijų. 


58. “Die Singweisen Der Litauischen Dainos", Wil- 
na, 1918 m., 46 psl.— “Tauta ir Žodis", IV, Kaunas, 1926 
m., 3-50 psl., pateikta 54 mel. 


7. LIAUDIES DAINŲ MELODIJŲ RINKINIAI 


59. “Lietuvių tautinių dainų melodijos''.— Kaunas, 
1923 m. 199 melodijos, 112 psl. 

60. “400 lietuvių tautinių dainų melodijų“, Kaunas, 
103-17 psl. 

8, PASKAITOS 

61. “Mažvydo giesmių melodijų kilmė ir jų santy- 
kis su lietuvių tautos muzika".—“Soter", 1924 m., I kn., 
103117 psl. 

62. “Juozo Naujalio 
1926 m., nr. 1, 7-10 psl. 

63. “Kai kurie lietuvių ir latvių liaudies dainų me- 
lodijų giminystės bruožai"'.—“Tauta ir Žodis", 1928 m., 
V. kn., 215 psl. 


9. HARMONIZUOTŲ LIAUDIES DAINŲ 
CHORAMS LEIDINIAI 


64. “Mūsų dainelės" (30 liaudies dainų, harmonizuo- 
tų dviems ir trims lygiems balsams, a capella), I-moji 
dalis, Vilniuje, pirmosios vokiečių okupacijos laikais. 

65. “Mūsų dainelės" (40 liaudies dainų, harmoni- 
zuotų keturiems lygiems balsams, a capella), II-troji da- 
lis, Vilniuje. į 

66. “Mūsų dainelės'' 30 liaudies dainų, harmonizuotų 
trims ir keturiems lygiems balsams), III-čioji dalis, Kau- 
nas — 1923— Vilnius, 30 psl. 

67. *Mūsų dainelės“ (30 liaudies dainų, harmonizuo- 
tų trims ir keturiems lygiems balsams: pirmiems ir ant- 


kūryba".—'“ Muzikos Aidai", 

riems tenorams bei pirmiems ir antriems bosams, a ca- 
pella): IV-virtoji dalis, Kaunas—1923—Vilnius, 30 psl. 

68. “Mūsų dainelės": V-toji dalis, Kaunas, 1924 m. 

69. “Mūsų dainelės" (30 liaudies dainų, harmonizuotų 
trims lygiems balsams, a capella): VI-toji dalis. Rank- 
raštyje. 

Augščiau paduotoji kun. T. Brazio sukur- 
toji bei parašytoji muzikos literatūra, toli gra- 
žu yra nevisa ir nepilna. Mes pateikėme skai- 
tytojams tik tai, ką esamose sąlygose galėjome 
sužinoti ir surasti. Po kun. T. Brazio mirties 
jo visą biblioteką perėmė vysk. M. Reinys ir 


Konradas Kaveckas. Žinome, kad K. Kavecko 
rankosna pateko velionies spaudai paruoštas 500 
puslapių  grigalinio choralo istorijos rank- 
raštis. Jo spausdintos kompozicijos baigiamos 
Čaugiausia 1923 metų data, gi muzikos vadovė- 
liai 1926 metų data. Būdamas Kaune, t. y. nuo 
1923 m. iki 1930 m., be abejonės, jis bus dar 
daug prikūręs ir prirašęs. Kai kuriuos savo kū- 
rinius— rankraščius jis buvo padiktavęs 1922 m. 
“Lietuvos Albumui“, kuriuos mes čia irgi įra- 
šeme. 


M. K. 

Čiurlionis — Pavasario sonata (scherzo) 


LITERATŪRA 


DAR APIE DEVYNBROLĖS INTERPRETACIJĄ 


Turime dvi ypatingas pasakas: 
Eglę — žalčių karalienę ir Devyn- 
brolę. Abi tuodvi pasakos vaizduoja 
ištekėjusios moters pasiilgimą tėviš- 
kės namų, kur gimusios ir augusios. 
Nes tauta, šiuo atveju — tautai at- 
stovaująs pasakos kūrėjas ir jos se- 
kėjas, taria negalimą daiktą esant at- 
sižadėti ar net užmiršti tėviškę, tė- 
vų namus, savo artimuosius. Per tė- 
viškės ir savųjų atminimą, per savo 
širdies palenkimą į juos ir per pri- 
sirišimą prie jų tautoje per amžius 
klestėjo vienybė ir sutarimas, darė 
ją susiklausančią ir stiprią. 

Abiejų pasakų vyriausi veikėjai— 
moters. Jos ir yra geriausios namų 
židinio saugotojos, jos ir geriausios 
ryšio palaikytojos tarp savo sukur- 
tos šeimos ir paliktos tėviškės. Eg- 
16 tą ryšį sumezgė per vaikus. Ji 
puikiai gyveno Žalčio rūmuose po 
ežeru (ar po mariomis) ir gal tiktai 
kaip per sapną teprisimindavo tčviš- 
kę ir saviškius, bet nebuvo skaudžiai 
jų pasiilgus. Didelė jos laimė ir pra- 
banga Žilvino rūmuose stelbė jos 
jausmus tėviškei ir saviesiems. Tik 
vaikai aiškiai ir gyvai jai priminė, 
kad ir ji kada buvusi maža, turėjus 
tėvus, turėjus brolių, seserų ir gimi- 
nių. Ir panūdo jos širdis aplankyti 
tėviškę ir saviškius. 

Čia ir iškilo konfliktas tarp parei- 
gos savo šeimai ir tai, iš kurios ki- 
lus — savo tėviškei. Eglei Žilvinas, 
jos vyras, daro kliūtis, nenori išleis- 
ti ją iš savo šeimos į nežinią, ten, 
kur ji nebepriklauso. Devynbrolei vy- 
ras nedaro kliūčių, iš pasakos to 
nematyti, taigi atrodo — ji pati nu- 
sprendžia aplankyti tėviškę. Tačiau 
Devynbrolė pati savo kelyje į tėviš- 


1) žr. J. Kaupo straipsnį “Devynbro- 
lės interpretacija", Aidai, 1956. Nr. 
4 — Red, 


Izę randa kliūtį — devyngalvį slibi- 
ną. Eglę perspėja namie ir an: mz- 
rių kranto atsisveikinant, nes keliau- 
ja ji ne viena, o su vaikais, dėl to ir 
atsakinga už save ir vaikus. To ne- 
galėjo nepriminti Žilvinas, jos vyras. 
Abiejų vaikai, abiejų rūpestis už 
juos. 

Devynbrolė neturi vaikų, bent pa- 
saka to nemini, dėl to ji teatsako tik 
už save ir pati savo atsakomybe iš- 
keliauja. Jos meilė savo broliams la- 
bai didelė. Nematyti kitos meilės (sa- 
vo vyrui ir vaikams, kurių ji, tur- 
būt, neturi), tik savo broliams. Ir 
ta meilė tokia didelė, jog Devynbro- 
16 ilgai ketina pabūti pas savo bro- 
lius, taip ilgai, kad net suverpti ir 
išausti jiems po marškinius. 

O čia kaip tik ir atsiranda jai 
kliūtis — devyngalvis slibinas. De- 
vyneriopai stipriai (devyniems bro- 
liams) reiškia savo meilę, devynerio- 
pai stipri kliūtis (devyngalvis) pa- 
stoja jai kelią. 

Palauk, moteriške! Juk tu ištekė- 
jai, amžinai ir negrįžtamai pasiža- 
dėjai savo vyrui. Kaipgi tu dabar 
taip karštai puoli į savo tėviškę pas 
brolius ir dar taip ilgai ketini būti, 
palikusi savo namus? Palauk, pasi- 
galvok. Atiduok šen savo “zuikio 
pyragą", kur vežies broliams, ati- 
duok ir tuos linus, ir tą ratelį. Te- 
nesie tiek daug tavo rūpesčio ir mei- 
lės broliams, kuriuos palikai ištekė- 
dama, savo vyrui pasižadėdama. 

Eglei Žilvinas buvo įsakęs tik tris 
dienas tevieščti tėviškėje ir grįžti 
atgal į savo šeimos židinį. O Devyn- 
brolė jau tik ne tris dienas ketino 
vieščti pas brolius, kad daug ir dar- 
bo įsidėjo. Dėl to jai ir kliūčių di- 
desnių turėjo būti nekaip Eglei. Čia 
ir atsirado devyngalvis, ir pastojo 
jai kelią, net į pačią jos gyvybę pa- 
sikėsino, 


(KŪRYBOS PASAULY 


Jei tu nori taip ilgai negrįžti, pa- 
likusi tą namų židinį, kuriam tu am- 
žinai prisiekusi, tai gali pati žūti! 
Nė.a tau kelio atgal į mergautines 
dienas. Prarys tave slibinas — tavo 
pačios šventas ištikimybės pasižadė- 
jimas savo vyrui ir namams. 


Čia, norėdama išsigelbėti, galėtų 
šauktis savo vyro. Bet jos noras te- 
bėra didelis aplankyti brolius. Jei 
griš, jo išgelbėta, vėl pas vyrą, tai 
kaip kitą kartą?... Ar galės vėl ka- 
da ryžtis brolių lankyti? Kliūtis la- 
bai didelė, bet Devynbrolė iš visos 
širdies stengiasi ją nugalėti. Dėl to 
šaukiasi brolių, kad ją gelbėtų. Kas 
gi daugiau turi padėti aplankyti 
gimtuosius namus ir savo mylimuo- 
sius ten, jei ne kraujo broliai! Jie 
labiausiai turi numanyti jos pasiil- 
gimą. 

Bet nevisai taip. Vyriška širdis ne- 
tokia jautri šeimos židinio sentimen- 
tams, vyriška, kuri pati dar nežino, 
kas yra šeima, neišgyvenus šeimos 
patirties, o tie broliai tikriausiai to- 
kie ir buvo. Jie negalėjo tikėti, kad 
jų sesuo, kažin kur toli už girių nu- 
tekėjusi, susimanytų lankyti tėviškę, 
kur nebėra jau nei tėvo, nei motinos, 
tik jie vieni. O broliai — tai ne tė- 
vai, į juos mažiau tetraukia mote- 
riška širdis, Broliai tai žino, many- 
te numano. 


Dėl to jie ir nepatikėjo, ką gegužė 
kukavo. Bet patikėjo, kai pamatė 
žiedą, kurį visi pažino. Tai sesers 
žiedas. Tai iš tikro ji vyksta lankyti 
brolių! štai kokia sesers meilė: ne- 
užmiršo savo tėviškės, neužmiršo pa- 
silikusių brolių. Išsirengė į didelę 
ir dar pavojingą kelionę! 


Sujudo broliai visi kaip vienas. 
Pasigalando kardus ir skubiai išjojo 
sesers gelbėti. Ir išgelbėjo. Ir lai- 
mingai paskui gyveno. 


O kas tai yra — laimingai? Da- 
bar broliai žinojo, tikinte įsitikino, 
kad jų sesuo myli juos, kaip mylėjus, 
nors ir ištekėjus, nors ir iškilus iš 
gimtųjų namų. Pirma jie manė, ir 
negalėjo kitaip manyti, kad ji, su 
savo vyru sukūrus šeimos židinį, 

neturės laiko nei širdies rūpintis tais, 
kuriuos paliko tėviškėje, bus gana 
jai savo darbų ir rūpesčių, visą šir- 
dį sudėjus į savo šeimą. Pasirodė— 
ne. Jų cesers širdis tokia gili, jog 
sutalpino savyje pareigas ir meilę 
savajai šeimai ir tai, kurioje gimė 
ir augo. O didelis, su pavojais susi- 
jęs, pasiryžimas aplankyti brolius 
galėjo juos ir sujaudinti, ir sukelti 
juose didelės pagarbos ir meilės jaus- 
mus savo seseriai, 


Daugiau gali kilti klausimas, kur 
jie laimingai gyveno. Bet ar tai svar- 
bu? Kai išryškėjo abipusė meilė, kai 
visi pasijuto patenkinti ir laimingi, 
tai vistiek kur begyventų, bus ir pa- 
siliks laimingi. 

Antraip galvojant, negalimas daik- 
tas, kad sesuo būtų visai pasilikus 
pas brolius. Pasakoje pasakyta, kad 
ji lankyti jų važiavo, ne pasilikti. 
Tik ilgai tėviškėje ketino vieščti, il- 
gai savo pasiilgusią širdį tenkinti. 

Kodėl būtų turėjus visai pasilikti ? 
Pasaka neduoda tam jokio pagrindo. 
Juk Devynbrolė buvo ištekėjus. O 
santuoka lietuvių tautoje nuo amžių 
buvo neišardoma: ir pagonybės, ir 
krikščionybės laikais. Ir ištekėdama 
mergaitė ne apleidžia, ne paniekina, 
ne išduoda savo tėviškę ir saviškius, 
bet vykdo kiekvieno suaugusio žmo- 
gaus linkimą dėtis į grupę. 


Ogi ir praktiškai neįmanoma bū- 
tų buvę Devynbrolei visai pasilikti 
pas brolius. Negi visi devyni broliai 
būtų amžinai likę viengungiai! O gy- 
venimas su brolių žmonomis vienuo- 
se namuose, patyrimas rodo, netoks 
jau patogus. Neveltui tos pačios tau- 
tos išmintis apie ištekėjusią materį 
sako: Atriekta riekė prie kepalo ne- 
prilips. Ištekėjai, gegutės iškukuota 
palikai gimtuosius namus, susiradai 
kitus savo, ir pasilik ten. O jeigu 
tu ir labai pasiilgsi paliktųjų namų 
ir saviškių, nors ir labai tavo širdis 
ten tave trauks, tu vistiek jau tė- 
viškėję tik viešnia tebūsi, Devynbro- 
lės pasaka čia skelbia ne kokį ne- 
normalų gyvenimo reiškinį, 0 visai 
paprastą, kasdieninį. 


Šalutinių pasako epizodų nenagri- 

nėju. Jie nė neesmingi. O leidžiantis 
į detales, dar daugiau būtų ką sa- 
kyti. 
: Dėvynbrolės pasaka labai neturtin- 
ga varijantais. Dar žinomas vienas, 
kur labiau išplėstas epizodas apie 
slibino trukdymą, kad jis netaip 
greit pagraužtų medį. Bet tas epizo- 
das nėra esmingas. Ir aplamai vari- 
jantai čia neką tepridėtų. šita, jau 
plačiai žinomoji Devynbrolė, trumpa, 
aiški, būdinga, ir to gana. 


Antanas Giedrius 

Marija Lastauskienė- 
Lazdynų Pelėda 


o Liepos 19 d. Lietuvoje mirė ra- 
šytoja Marija Lastauskienė-Lazdynų 
Pelėda. Ji gimė 1872 m. Paragiuose, 
šiaulių apskrityje, smulkaus dvari- 
ninko šeimoje. Bet gyvenime jai te- 
ko pakelti daug vargo, dirbti papras- 
ta siuvėja Šiauliuose, Varšuvoje, Ry- 
goje, Petrapily. Paskui ilgiau gyve- 
no tėviškėje, o galop — Kaune. Pa- 
tirtojo skurdo vaizdai atsispindi ir 
jos raštuose. Plunksnos ji ėmėsi tu- 
rėdama apie 18 metų amžiaus, pir- 
miausia rašydama lenkiškai ir tai 
verčiant į lietuvių kalbą. Ilgą laiką 
ji rašė kaip Lazdynų Pelėda bendrai 
su savo seserim Sofija Pšibiliaus- 
kiene (1867-1926). Visuomenė nenu- 
jautė, kad po šiuo slapyvardžiu ku- 
ria ir Marija Lastauskienė. Paslap- 
tis išaiškėjo tik 1929 m, Tada Ma- 
rija Lastauskienė savo kūrinius pra- 
dėjo pasirašinčti tikrąja pavarde. 
Jai priklauso tokie dalykai kaip 
“Verpete", “Vanka", “Paša", “Nau- 
jasis takas", “*Kazematų sapnas", 
“Pavasario rytmetis", “Auka", “Rū- 
kuose" ir k. Stambesni jos veikalai 
— “Radybos", “šiaurės sostapilėje", 


romanas “Jos prakeikimas". Apskri- 
tai Lazdynų Pelėdos kūryba svyruo- 
ja nuo sentimentalizmo ligi realiz- 
mo. Bendrame dviejų seserų įnaše, 
Marija Lastauskienė daugiau suko į 
realistinę pusę, o jos sesuo Sofija— 
į sentimentalizmą su tokiais šedev- 
riukais kaip “Stebuklingoji tošelė“, 
“Motulė paviliojo"'. Marijos Lastaus- 
kienės raštuose daugiau atsispindi 
darbininkų ir inteligentų gyvenimas 
mieste, nors esama ir kaimo vaiz- 
dų, kurie išeina kiek šviesesni negu 
m'estietiškieji jos paveikslai. 

e šį pavasarį Lietuvoje komunis- 
tų partijos bei ministerių tarybos 
nutarimu įsteigtos aštuonios valsty- 
binės premijos. Jos bus teikiamos už 
mokslą, literatūrą ir meną. Trys pre- 
mijos yra 25,000 rublių, o penkios 
po 15,000 rublių. Pirmosios dvi pre- 
mijos po 25,000 rublių jau įteiktos 
Juozui Baltušiui už romaną “Par- 
duotos vasaros" ir Eduardui Mieže- 
laičiui už “Brolišką poemą“. Dvi 
antrąsias premijas po 15,000 rublių 
gavo Juozas Grušas už tragediją 
“Herkus Mantas" ir Justinas Mar- 
cinkevičius už poemą “Dvidešimtas 
pavasaris". Per 13 okupacijos metų 
valstybinių premijų nebuvo. Kai ku- 
rie lietuviai rašytojai už ištikimybę 
komunistinei ideologijai yra gavę va- 
dinamas  “visasąjungines". Stalino 
premijas. 

e Lietuvių Kalbos ir Literatūros 
Institutas, veikiąs prie LTSR Moks- 
lų Akademijos, išleido 232 pusl. vei- 
kalą “Tarybinė lietuvių literatūra ir 
kritika (1945-1955)". Atspausdinta to 
laikotarpio rašytojų grožinės litera- 
tūros bei kritikos bibliografija. Me- 
džiagą paruošė S. Stanevičienė, su- 
redagavo A. šešelgis. Valstybinė 
Grožinės Literatūros Leidykla praėe- 
jusiais metais išleido ir kitą veika- 
lą—P. Galaunės “Lietuvių Liaudies 
Meną", apimantį medžio dirbinius— 
varpstes, prievarpstes, stakles, audi- 
mo šaudykles, sprąsčius (audiniui iš- 
tempti), kultuves, kočėlus, rank- 
šluostines. 336 p. Išleistos ir daili- 
ninkų Petro Kalpoko bei A. Zmuidzi- 
navičiaus monografijos, Pirmąją re- 
dagavo Pr. Gudynas ir R. Kalpokas, 
antrąją — A. Kučas, E. Brazaitė ir 
I. Fridaitė. Taip pat išleista ir K. 
Donelaičio "Metai", iliustruoti V. 
Jurkūno. 


o Spalio mėnesį bus užbaigtas 
spausdinti Mariaus Katiliškio roma- 
nas “Miškais ateina ruduo“. Jį lei- 
džia Terra. 

o Frankfurte Vokietijoje vykstan- 
čioje knygų parodoje (mūgėje) bus 
ir Pabaltijo skyrius. Lietuviškų kny- 
gų skyrium rūpinasi dr. Jonas Gri- 
nius. 


AGUONOS IR SMELIS 


Mūsų žmonės, ar tai norėdami įro- 
dyti posakio apie lietuvių tautos poe- 
tinius sugebėjimus teisingumą, o gal 
tik stengdamiesi bent iš dalies pa- 
teisinti anoniminio jo autoriaus nai- 
vų entuziazmą, rašė eilėraščius ne 
tik jaunystėje, bet taip pat ir kai 
jau nebeturėjo nieko kita veikti. 
Taigi, nebesant kito naudingesnio 
darbo, nubusdavo staiga poezijos 
kirminas, įkyriai raginantis atlikti 
savo, kaip poetų tautos nario, parei- 
gą ir aukoti poezijos dievams. šio 
atvejo labai ryški iliustracija buvo 
tremties metų Vokietijoje intermedi- 
ja, Eilėraščius tada rašė visi, be am- 
žiaus, lyties ir buvusios profesijos 
skirtumo, nes iš tiesų nebuvo kas 
veikti. Emigravus ir atsiradus kas 
veikti, visi anie septynių sekmadie- 
nių savaitės laikų poetai pakabino 
savo lyras ant vinies ir ėmė veikti 
kitose srityse; kandidatų į Poezijos 
Ordiną skaičius gerokai sumažėjo, 
ir debiutanto sąvoka pamažu ėmė 


atgauti normalią savo prasmę. Si- 
tuacijai šitaip neatpažįstamai pasi- 
keitus, pasikeitė ir kritiko, dažnai 


kaltinto per dideliu neatlaidumu ar 
net žiaurumu poetiniams ekskursan- 
tams pozicija, nes jo tiesioginis užda- 
vinys juk iš tiesų yra ne poetinės 
erdvės dezinfekcija, bet pačios poe- 
zijos vertinimas. Bet tatai įmanoma 
tik normaliose ar bent apynormalio- 
se sąlygose. 


Eugenijaus Gruodžio poetinis de- 
biutas, mūsų nucmone, kaip tik ir 
yra gana tipingas sąvokų ir iš dalies 
sąlygų normalėjimo reiškinys. Jo 
rinkinys “Aguonos ir smėlis" (Aguo- 
nos ir smėlis. Eilėraščiai. Lietuviškos 
Knygos Klubo leidinys. Išleidimo 
metai nenurodyti) liudija ne tik 
autoriaus rimtą požiūrį į savo dar- 
ba, bet taip pat gana augštą sąmo- 
ningumo ir savo uždavinių suprati- 
mo laipsnį. Poezija jam nėra sekma- 
dieninis laiko praleidimas, bet liki- 
miškai svarbus ir nepakeičiamas bu- 
vimo būdas. 


E, Gruodžio poezija, be keleto at- 
skirų eilėraščių, paskelbtų periodinė- 
je spaudoje, iki šiol mažai kam te- 


buvo žinoma, nors jo literatūrinė 
veikla yra jau žymiai senesnės da- 
tos. Tatai liudija ir “Aguonų ir smė- 
lio* aplanko tekstas, kuriame aiš- 
kiai tvirtinama, jog Eugenijus Gruo- 
dis esąs “visų mėgiamas dainos “Ne- 
išeik, neišeik tu iš sodžiaus' auto- 
rius? ir kad jo poezija jau esanti 
"prigijusi: visuomenėje". Vadinasi, 
“Aguonų ir smėlio" autorius nebėra 
toks jaunas ir į poeziją ateina su 
tam tikrų veidu, nes aplanko tekste 
minimoji daina iš tiesų buvo plačiai 
dainuojama Lietuvoje prieš keliolika 
metų. Ši leidėjo reveliacija suteikia 
tam tikrą perspektyvinio žvilgsnio 
galimybę, bet taip pat sugriauna vi- 
siškai naujo reiškinio iliuziją. Dai- 
navusius jo dainą ši knyga, be abe- 
jo, nuvils, ir jie nebenorės nieko 
daugiau žinoti apie jos autorių, kaip 
ir iki šiol nežinojo, nes “Aguonų ir 


smėlio" eilėraščius nuo ano senti- 
mentalaus romanso skiria įvairia- 
prasmė praraja. Šitoks radikalus 


Gruodžio persilaužimas arba, tiksliau 
išsireiškiant, bandymas persilaužti iš 
tiesų gana neįprastas reiškinys, bet 
jis visiškai derinasi su paskutinio 
dešimtmečio mūsų poezijos evoliuci- 
jos logika: reikėjo persilaužti, t. y. 
arba ir toliau rašyti savo dainos dai- 
nuotojams, arba nutilti. E. Gruodis 
pasirinko sunkesnio sprendimo kelią. 
Visos to sprendimo peripetijos ryš- 
kiai atsimuša “Aguonų ir smėlio“ 
rinkinyje. 

Etiškai, estetiškai ir psichologiškai 
E. Gruodis šiandien stovi diametra- 
liškai priešingoje pozicijoje, ir jo 
poezija yra ar bent norėtų būti kone 
absoliučiai avangardinė. Praktiškai, 
žinoma, tatai tėra grynai intelektua- 
linė iliuzija; apsisprendimas, bet ne 
realybė. Kiekviena intelektualinė re- 
voliucija reikalauja ne vien apsi- 
sprendimo, bet ir tam tikros techni- 
kos bei ritualo; taip pat aklimatiza- 
cijos, pakeičiančios nostalgijos cb- 
jektą, E. Gruodžio nostalgijos objek- 
tas tebėra nepakeistas, tik užmas- 
kuotas moderniosios poezijos štam- 
pais. Labai dažnai Gruodžio poezi- 
jos formą apsprendžia ne jo paties 
buvimo būdas, bet apsisprendimas 


už tam tikrą poetinį metodą, todėl 
ji yra fatališkai priklausanti nuo te- 
mos. Tik tuose eilėraščiuose, kuriuo- 
se nemaskuotai kalbama apie senąjį 
nostalgijos objektą ir kuriuose dar 
labai ryškiai pastebimas antrojo ne- 
priklausomybės dešimtmečio poezijos 
poveikis  (Įpėdinystė, Trubadūras, 
žmogus, Pirmosios pavasario naktys 
etc.), E. Gruodis pasiekia didesnio 
formalinio solidumo ir išreiškia tam 
tikrą estetinę kultūrą bei pasaulė- 
jautą: 


Aš žinau, ko tie—liaudyj—rašė 
diminutyvais apie beržus: 

jie buvo į mane panašūs, 

savo širdies varžės. 


Vargų artojai ir audėjos 
švelnumo savo varžės, 
todėl ir į dainas sudėjo 
sedulas ir beržus. 


Įpėdinystė, 11. 


Avangardinėje savo poezijoje, ku- 
ri užima du trečdalius “Aguonų ir 
smėlio" rinkinio ir kuri yra paskuti- 
nis autoriaus žodis poezijoje, E. 
Gruodis stengiasi kiek galint tiksliau 
išdėstyti savo naujos poetinės religi- 
jos pagrindus. "Todėl kone kiekvie- 
nas eilėraštis yra etinis—estetinis 
Credo arba Ars poetica. “Ryto va- 
landos", mūsų nuomone, yra raktas 
į visą naujoviškąją Gruodžio poezi- 
ją, kurios būdingiausia žymė — etinis 
ir estetinis primityvizmas: 


Aš nerašau, 

Aš tik parduodu kailius, 
Akimirkos yra urvai, 

Ir aš padėjau spąstus. 
Maži, kvaili žvėreliai: 
udros, šermonėliai 

šoka saulėn, 

ir aš parducdu kailius. 


Ryto valandos, 16. 


Tačiau pastebėtina, kad E. Gruo- 
džio primityvizmas ne visuomet įti- 


kina. Neretais atvejais tatai tėra 
butaforija arba intelektualinis 
atavizmas. Jo primityvizmas yra 


grynai literatūrinis, ne egzistencinis. 
Noromis nenoromis tenka įsivaiz- 
duoti “Aguonų ir smėlio" autorių iš- 
kylaujantį melodramatiškai fantas- 
tinėje kokio nors paleolito gadynėje, 
tykantį praeisiančio žvėries ir ra- 
šantį eiles nusmailintu akmeniu sa- 
vo urvo sienoje. 


E. Grucdžio estetika, kaip jau sa- 
kėme, yra taip pat grynai primity- 
vistinė, Dar tiksliau išsireiškiant, ją 
būtų galima pavadinti ritualine, nes 
dažnas E, Gruodžio eilėraštis turi 

tam tikro ženklo ar ritualinės for- 
mulės prasmę bei formą. Poezija jam 
yra savotiškas egzorcizmas, sakrali- 
nis ženklas, simbolis, bet ne esteti- 
nio idealo forma. 


Besirūpindamas tiksliai išdėstyti 
savo etiką bei poetiką, E. Gruodis 
dažnai nedovanotinai nesirūpina poe- 
zijos forma. Forma, tegu ir ne tra- 
dicinės estetikos plotmėje, tebėra es- 
minis elementas poezijoje. E. Gruo- 
džio dikcijai trūksta individualinės 
spalvos ir neretais atvejais ji tėra 
bendriausio moderninės poezijos Žžar- 
gono imitacija (tatai ryškiausiai pa- 
stebima afirmatyviniuose eileraščiuo- 
se: Nuotykis, Šviesos išpažinimas, 
Naujasis Testamentas, Sfinksas). 
Viena didžiausių E. Gruodžio poezi- 
jos ydų yra nepakankamas rūpestis 
savo poetine kalba. Jo žodis tebėra 
sąvokos pavadinimas, oficialaus žo- 
dyno etiketė, neturinti individualinės 


LIETUVOS 


Dr. V. Daugirdaitė-Sruogienė: LIE- 
TUVOS ISTORIJA. Išleido Tėvynės 
Myletojų Draugija. Chicago, 1956, 
947 p. 

Praeitais metais Tėvynės Mylėtojų 
Draugija išleido stambią dr. V. Dau- 
girdaitės-Sruogienės Lietuvos istori- 
ją. Tekstų, gausiomis iliustracijomis 
bei žemėlapiais joje pavaizduota 
“Lietuva amžių sūkury“, tariant sub- 
tituliniais žodžiais, kuriuos autorei 
parinko prof. Viktoras Biržiška. De- 
šimtyje ilgų skyrių, kurių pora (Lie- 
tuva Vytauto Didžiojo viešpatavimo 
laikais ir Lietuva savo išsiskleidimo 
viršūnėje) užima po pusantro šimto 
puslapių, peržvelgiama visa Lietu- 
vos istorija nuo žmogaus atsiradimo 
Lietuvos teritorijoje ligi II pasauli- 
nio karo. 

Nors autorė nėra naujokė toje 
srityje (jau 1935 m. ji pasirodė su 
Lietuvos istorijos vadovėliu, o 1938 
m, parengė Lietuvos istorijos chres- 
tomatiją), tačiau kiekvienas supras, 
kad tokio veikalo parengimas yra 
sunkus uždavinys. Faktas, kad ji bu- 
vo priversta šį savo darbą rašyti 
gyvendama užsienyje, kur net dau- 
gelis svarbių tyrinėjimų buvo sun- 
kiai arba ir visiškai neprieinama, 
tą uždavinį dar pasunkino. Nors ga- 
le knygos pridėta apypiinė biblio- 
grafija, bet iš išnašų matytis, kad 
dažnai ji turėjo naudotis laikraštinė 
ar žurnaline medžiaga, arba kokiu 
nors senu ir nereikšmingų leidiniu, 
apleisdama svarbius ir pagrindinius 
tyrinėjimus, kurie, matytis, nepakliu- 
vo po jos ranka. Pavyzdžiui, kalbė- 

prasmės. Kalba poezijoje yra ir 
varžtas, ir galimybių versmė. E. 
Gruodžiui ji yra varžtas. Kiek 


daug reikšmės turi laisvas, niuansuo- 
tas kalbos vartojimas bei sugebėji- 
mas ją transformuoti ir suindividua- 
linti, puikiai liudija kito vėlyvo de- 
biutanto—J.  Blekaičio—-eilių  rinki- 
nys “Vardai vandenims ir dienoms". 

Baigiant recenziją, dar tektų pa- 
brėžti, kad E. Gruodis žymiai stip- 
riau veikia savojo rinkinio visuma, 
negu atskirais eileraščiais, kurie, 
mūsų galva, atrodo paskubomis už- 
fiksuoti škičai. Distancija tarp apsi- 
sprendimo ir realybės dar nenugalė- 
ta. 

E. Gruodis dar tebėra pamiršęs 
savo žvėries vardą. Paskutinis mū- 
sų žodis šio rinkinio proga būtų: 
“Aguonos ir smėlis" yra rimtas pa- 
siruošimas poezijai. 


Algirdas Vambra 


ISTORIJA 


dama apie Mindaugo laikus, ji vi- 
siškai nemini puikios dr. J. Stakaus- 
ko studijos (“Lietuva ir Vakarų Eu- 
ropa XIII a.", kuri, beje, pasirodė 
1934 m., o ne 1943 m., kaip pažymi 
autorė savo bibliografijoje). Tą pat 
būtų galima pasakyti ir apie kitus 
amžius. 

Sunkus yra ir recenzento uždavi- 
nys, tokios rūšies veikalą aptariant. 
Pati autorė įžangoje prisipažįsta, 
kad ta jos knyga “nėra originalus 
vien pirmaisiais šaltiniais pagrįstas 
tyrinėjimas, o tik pastangos patiekti 
plačiajai visuomenei svarbesnius ir 
būdingesnius mūsų praeities įvy- 
kius". Ji taip pat prisipažįsta, kad 
ji nesiėmusi spręsti jokių sudėtingų 
problemų, nors dažnai esą prisėję 
“nutolti nuo tradicinio kai kurių 
faktų nušvietimo bei vertinimo". šie 
pastarieji žodžiai, turbūt, ir privalo 
būti kelrodžiu recenzentui. Pasižiū- 
rėkime, kaip autorei pasisekė tas už- 
davinys, būtent, kas yra naujo jos 
“Lietuvos istorijoje“ ? 

Kaip žinia, tai yra trečiasis ban- 
dymas duoti sintetinę mūsų praeities 
apžvalgą. Pirmą tokį bandymą davė 
prof. kun. Antanas Alekna, 1923 m. 
parengęs gana plačią Lietuvos isto- 
riją (be reikalo autorė jos neįtraukė 
nei į savo literatūros sąrašą). Skir- 
tumas tarp Aleknos ir Sruogienės 
istorijų labai akivaizdus. Alekna dar 
tebegyveno įtakoje tos senos pažiū- 
ros, kad su Liublino unija (1569 m.) 
ir ypač Zigmanto Augusto mirtimi 
(1572 m.) pasibaigė nepriklausomas 
Lietuvos istorijos laikotarpis. "Tegu 


jis nesulaužė savo plunksnos ant 
Zigmanto Augusto karsto, kaip ka- 
daise didysis Teodoras Narbutas, bet 
jis palyginti mažai vietos paskyrė 
pounijiniam Lietuvos laikotarpiui. 
Dr. V. Daugirdaitė-Sruogienė 1572- 
1795 m. laikotarpiui paskiria beveik 
300 puslapių. 

Antrasis bandymas lietuvišku po- 
žiūriu pavaizduoti Lietuvos istoriją 
buvo atliktas 1936 m. Tais metais 
Švietimo Ministerijos iniciatyva gru- 
pė istorikų parengė plačią Lietuvos 
istoriją, kurią redagavo Adolfas ša- 
poka. Tai buvo santrauka visų — 
savų ir svetimų — tyrinėjimų, ku- 
rie pasirodė ligi 1936 m. Nauja jo- 
je buvo, palyginus su A. Aleknos ir 
kitų istorijomis, ypač penktoji da- 
lis, nagrinėjanti 1572-1795 m, laiko- 
tarpi. Tam laikotarpiui čia buvo 
duota visiškai šviežia interpretacija. 
Ir tai buvo stipriausia visos tos kny- 
gos dalis. Kiti laikotarpiai, ypač 
XIX a. joje buvo žymiai silpniau 
nušviesti. (Trečią šios istorijos laidą 
išleido Patria 1950 m. Vokietijoje). 


Palyginus A. šapokos redaguotą 
“Lietuvos istoriją“ su čia nagrinėja- 
mu Sruogienės veikalu, skirtumas 
bus daugiau stiliuje ir vaizdavime, 
o ne interpretacijoje. Beje, jų ir 
apimtis beveik tokia pati. Nors, kaip 
minėjome, pastarosios istorijos auto- 
rė ir sakosi, kad “dažnai"' ji nuto- 
lusi nuo tradicinio kai kurių faktų 
nušvietimo ir vertinimo, tačiau iš 
tikrųjų tokie nutolimai tėra tik la- 
bai reti, Čia palikta ir ta pati Lie- 
tuvos istorijos periodizacija, nors 
savo laiku dr. Z. Ivinskis ir buvo 
kėlęs reikalą naujos mūsų praeities 
periodizacijos. Atrodo, kad daugiau- 
sia iniciatyvos ir savarankiškumo 
autorė galėjo parodyti, kalbėdama 
apie 19 a. Lietuvos istoriją, kuri 
A. Šapokos redaguotoje istorijoje 
buvo ir silpnai ir kartais klaidingai 
pavaizduota. 


Iš viso, 19 a. Lietuvos istorija rei- 
kalinga revizijos ir naujos interpre- 
tacijos. Reikalinga ir nauja pažiūra 
į Lietuvos-Lenkijos valstybės pada- 
linimus (1772-1795 m.). Juk iš tik- 
rųjų, „kas įvyko tame laikotarpyje, 
nebuvo vien tik mechaniškas tos 
valstybės suskaldymas ir jos gabalų 
pasidalinimas tarp trijų Lietuvos ir 
Lenkijos kaimynų, Mano galva, 
svarbesnis buvo vidinis disintegraci- 
jos ir naujų jėgų iškilimo procesas. 
Tame laikotarpyje vis drąsiau ima 
reikštis miestiečių ir valstiečių luo- 
mai (šiaulių ekonomijos baudžiau- 
ninkų sukilimas, Kosciuškos ir Ja- 
sinskio pastangos įtraukti valstie- 
čius į 1794 m. sukilimą, ir t.t.). Kar- 
tu pamažu atsiranda naujos tauti- 
nės problemos (lietuvių, ukrainie- 


čių). Tuo tarpų kai senasis domi- 
nuojantis elementas (bajorija) bent 
ligi 1863 m. sukilimo (o ir vėliau) 
tebegyvena unijinėmis ir senosios 
Žečpospolitos atstatymo tendencijo- 
jomis, valstiečiai ir iš dalies kunigi- 
ja bei inteligentija vis drąsiau išei- 
na su nauja programa, kuri visiškai 
netelpa į senuosius rėmus. štai kur 
yra 19 a. istorijos originalumas. štai 
kodėl tame amžiuje pamažu vis dau- 
giau išžickiria lietuvių ir lenkų tau- 
tų istorija, kurios per ilgus amžius 
kartu sprendė daugumą istorinių 
problemų. štai kodėl Lenkijos isto- 
rijos modelis, kuris neblogai tiko 
XIV-XVIII amžių Lietuvos istorijai, 
dabar, XIX a., visiškai netinka lie- 
tuvių tautos istorijai. Deja, dažnai 
mes nesugebame jo atsikratyti. At- 
rodo, būtų laikas reviduoti kai ku- 
rias pažiūras į padalinimus, Napo- 
leono laikotarpį, 1831 ir 1863 m. su- 


kilimus, Muravjovo ir jo įpėdinių 
akciją Lietuvoje. 

Negalima būtų pasakyti, kad 
Sruogienė nebūtų suregistravusi 


faktų faktelių, kurie iškilo 19 a. ir 
kurie liudijo, kad gimsta nauja lie- 
tuvių tautos istorija, tačiau bendri 
rėmai pasilieka tradiciniai, sakyčiau, 
net pasisavinti iš lenkų istorikų. Už- 
tat ji tiek daug vietos skiria to- 
kiems 19 a. veikėjams, kaip Čarto- 
ryskis, Oginskiai, Pliateraitė, Kali- 
nauskiai, Sierakauskis ir kt. "Tuo 
tarpu naujų jėgų paveikslas galėjo 
būti žymiai paryškintas. Autorė ga- 
na plačiai rašo apie 1863-1864 m. 
sukilimą Lietuvoje (311-840 p.), duo- 
dama puslapines ištraukas iš viena- 
laikių liudijimų. Tačiau vargu gali- 
ma sutikti su jos išvada, kurią ji 
pasiskolino iš lenkų istoriko-popu- 
liarizatoriaus A. Sliwinskio, kad “su- 
kilimas pralaimėjo kovą, bet nepra- 
laimėjo kovos už nepriklausomybę 
idėjos". Kokią “nepriklausomybės 
idėją" turėjo galvoje Sliwinskis, aiš- 
ku. Užtat abejotinas ir pačios auto- 
rės teigimas, kad “sukilimo tradici- 
jomis mito mūsų tautos atgimimo 
apaštalai". 

Dėl paties Muravjovo vaidmens, 
turbūt, teisus buvo dr. J. Totoraitis, 
kad “jis netyčiomis padėjo pamatą 
mūs liaudies gerovei". Su tuo sutin- 
ka ir P. Klimas, kad Muravjovo ga- 
dynė “padarė daug pragaišties lie- 
tuvių tautai, betgi, šiaip ar taip kal- 
bėsime, ji taip pat daug pataisė ne- 
lemtai vedamoj 1861 m, žemės re- 
formoje". Iš viso, mūsų autorė su- 
sikoncentruodama labai plačiai ties 
pačiu sukilimu, nepakankamai iš- 
ryškino žemės reformos ir jos s0- 
cialinių, ekonominių ir politinių pa- 
darinių. Juk iš tikrųjų tai buvo ra- 
dikalus posūkis į mūsų visuomenės 


demokratizaciją ir eventualiai į at- 
gimimą. Kaip 1863 m. sukilimas bu- 
vo užbaiga vieno ilgo mūsų istori- 
jos laikotarpio, taip tuo pat metu 
vykusi žemės reforma ir kiti pasi- 
keitimai buvo ryški pradžia naujo 
istorinio proceso. 

Šia proga norėtųsi iškelti mintį, 
kad būtų labai įdomi tema istorijos, 
politinių bei socialinių mokslų stu- 
Čentui pabandyti pastudijuoti mūsų 
19 a. istoriją, sakysime, kad ir pa- 
gal A. Toynbee “iššaukimo ir atsa- 
kymo" arba “dominuojančios mažų- 
mos" ir “revoliucinės daugumos" 
schemą. Savo laiku neblogą to laiko 
socialinių jėgų analizę yra davęs M. 
Roemeris, kuria, man atrodo, be rei- 
kalo nepasinaudojo dr: V. Daugir- 
daitė-Sruogienė. 


Tiek būtų galima pasakyti apie 
Sruogienės bandymą pavaizduoti 
Lietuvos ir lietuvių tautos praeitį, 


ypač palyginant jį su kitais dviem 
bandymais. Autorės kreditan reikė- 
tų įrašyti, kad ji sugebėjo surinkti 
tiek daug medžiagos, ir ją pateikti 
tokia vaizdinga ir lengvai skaitoma 
forma. Gausios iliustracijos tą skai- 
tymą dar palengvina ir padeda susi- 
daryti gražų mūsų praeities vaizdą. 
Kur galėdama, ji nepašykštėjo ryš- 
kių spalvų, už ką autorei bus dė- 
kingas ypač jaunesnis “Lietuvos is- 
torijos"' skaitytojas. Tarpais ji ne- 
vengia dramatizmo ir kontrastų, bet 
ir čia stengdamasi atsiremti į pir- 
minius šaltinius, pateikdama iš jų 
plačias ir įdomias ištraukas. Tai su- 
teikia jos istorijai naratyvinio po- 
būdžio. Tai negali būti laikoma jo- 
kiu priekaištų, ypač atsižvelgiant į 
to veikalo paskirtį. Iš kiekvieno jos 
istorijos puslapio matytis, kad ji ra- 
šė savo veikalą su didele meile lie- 
tuvių tautai ir jos praeities žygiams. 
Dėl tos meilės gal kartais nukentė- 
jo tikri arba tariami lietuvių tautos 
priešai, Kažin, pavyzdžiui, vardan 
istorinės teisybės ar būtų galima su- 
tikti su autore, kad “lenkai apgaule 
ir smurtu primeta uniją Liublino sei- 
me'? Gal kai kur autorė sutirština 
ir krikščionybės apaštalų darbelius! 
Gal vienur kitur mūsų laikų bėdos 
nukeliamos į praeitį! Bet visa tai tik 
smulkmenos, kurios negali nustelbti 
to didelio darbo, kurį autorė įdėjo į 
šį veikalą. 


Verta padėkos ir Tėvynės Mylėto- 
jų Draugija, kuri išleisdama šį vei- 
kalą pasirodė esanti ir dabar garbin- 
gų tos Amerikos lietuvių draugijos 
kultūrinių tradicijų tęsėja. Jos pir- 
mininkas M. Vaidyla berods nemaža 
patalkininkavo autorei ir parūpinant 
nevieną iliustraciją. 

V. Trumpa 

DAILĖS PARODA ČIKAGOJE 


Čikagos dailės sluogsniai, turėda- 
mi gerą lietuvišką užnugarį rodo ne- 
maža veiklumo. Turi jie ir savo me- 
nininkų klubą, dažnai su savo kūri- 
niais pasirodo pavieniai dailininkai, 
dalyvauja bendrose amerikiečių pa- 
rodose ir ten laimi premijų bei įvai- 
rių pripažinimų. Didesnės lietuvių 
dailininkų kolektyvinės parodos bu- 
vo surengtos tik dvi: praeitais me- 
tais religinio meno paroda, šiemet 
prie jaunimo kongreso ir tautinių 
šokių festivalo — reprezentacinė pa- 
roda, trukusi nuo liepos 1 iki 14 d. 
Parodos tikslas buvo papildyti tauti- 
nių šokių šventę lietuviška kūryba, 
parodyti kitiems kuo gyvena mūsų 
dailininkai. 

Nelengva parodos rengimo našta 
atiteko Lietuvių Bendruomenės či- 
kagos apygardai. Ji sudarė specialų 
rengimo komitetą, kuriam pirminin- 
kavo kun. J. Borevičius, S. J., na- 
riais buvo: T. Blinstrubas, T. Gali- 
nionis, J. Pilipauskas, V. Virkau. Kū- 
rinius parodai atrinko jury komisija: 
P. Puzinas — pirmininkas, A. Coo- 
per-Skupas, A. Marčiulionis, Br. Mu- 
rinas. 

Parcdoje dalyvavo: A. Cooper- 
Skupas, A, Galdikas, T. Galinionis, 
B. Gedvilienė-Vilkutaitytė, č. Janu- 
šas, V. K. Jonynas, A. Kairys (iš 
Brazilijos), J. Kaminskas (miręs), 
V. Kašuba, Z. Kolba, J. Lukošienė, 
E. Marčiulionienė, M. Markulis, Se- 
suo M, Mercedes, B. Milaknis, R. 
Mozoliauskas, Br. Murinas, N. Palu- 
binskienė-Vedegytė, J. Paukštienė- 
Dobkevičiūtė, J. Pautienius, J. Pen- 
čyla (iš Kolumbijos), P. Puzinas, V. 
Raulinaitis, A. Rūkštelė, D. Saka- 
lauskaitė, V. Stančikaitė-Abraitienė 
(iš Brazilijos), M. šileikis, Ig, šla- 
pelis (miręs), A. "Tamoliūnas, G. 
Trečiokaitė, J. Tričys, V. Vaičaitis, 
V. Vaitekūnas, V. Varneckaitė, A. 
Varnas, VI. Vijeikis, E. Walaitis, W. 
Witkus, R. Žukaitė. 


Viso dalyvavo 40 dailininkų, išsta- 
tydami 194 kūrinius (kataloge sužy- 
mėta tik 171; dalis paveikslų buvo 
sukabinta, katalogą atspausdinus). 

Peržvelgę šią gražiai sutvarkytą ir 
eksponuotą parodą, pirmiausia pasi- 
gedome Dailės Instituto—mūsų pajė- 

giausio dailininkų vieneto. Nežinome, 
kur buvo nedalyvavimo priežastis, 
bet tokių pajėgių dailininkų kaip T. 
Valiaus, P. Augiaus, V. Petravičiaus, 
V. Rato, V. Vizgirdos, A. Valeškos, 
J. Bakio ir kitų trūkumas laikytinas 
dideliu nuostoliu reprezentacinei pa- 
rodai. Taip pavyzdžiui mūsų grafi- 
ka, kuri paprastai parodose domi- 
nuoja ir patraukia visų dėmesį, čia 
buvo gana kukli. 


Paroda buvo surengta Morrison 
viešbutyje, kur vyko pats jaunimo 
kongresas. Tiesa, kongreso dalyviams 
buvo patogų ją aplankyti, tačiau 
viešbutis lieka viešbučiu, ir jame 
rimtos dailės parodos nerengiamos. 
Tam yra galerijos, kurias pirmiau- 
sia lanko meno mėgėjai. Nežinia, 
kokios buvo sąlygos šiuo atveju, gal 
nebuvo galima gauti kokios galeri- 
jos, bet parodos viešbutinis charak- 
teris vargu prisidėjo prie jos popu- 
liarumo nelietuviškoje Čikagos pub- 
likoje. 

Turėdama specifinius reprezenta- 
cinius tikslus, jury komisija buvo 
perdaug švelni ir atlaidi. Ji įsileido 
ir menkaverčių darbelių, be kurių 
paroda nebūtų nukentėjusi, o prie- 
šingai — pūtų išėjusi kur kas ge- 
resnė, Čia jury komisiją gal maišė 
ir lietuviška spauda, kuri kartais 
labai neatsakingai rašo apie mūsų 
dailę. Juk spauda dažnai nebedaro 
skirtumo tarp didesnio ir mažesnio 
dailininko, ir taip suklaidina visuo- 
menę, kuri pradeda daugiau dėmesio 
kreipti į antraeilius, trečiaeilius, vi- 
sai nepastebėdama, kad šalia jų yra 
kur kas didesni ir pajėgesni kūrėjai. 
Toji atsakingumo stoka nuveda ir 
toliau — suminkština jury komisi- 
jos širdis, ir taip parodon patenka 
apibraižiniai, atvirutiniai kūriniai. 

Stebina dailės mėgėjus dar ir tas 
faktas: dailininkų dalis jau kuris lai- 
kas dalyvauja vis su tais pačiais kū- 
riniais. Kodėl kūrėjai nepasitempia, 
kodėl nejieško naujo pasisakymo ir 
nekuria naujų paveikslų? Pagaliau, 
kodėl jury komisija tokius pralei- 
džia? Tie kūriniai yra geri, bet per- 
daug matyti, jie pakerta patį paro- 
dos principą, kur prisistatoma su 
naujais laimėjimais. 


Parodos rengėjai ir jury komisija 
norėjo padaryti parodą kiek galima 
įvairesnę, turtingesnę. Taip čia at- 
stovaujamos visos meno šakos: ir 
tapyba, ir grafika, ir skulptūra, ir 
keramika; atstovaujamos ir visos 
mūsų Mene vyraujančios srovės, pra- 
dedant realizmu ir baigiant abstrak- 
tizmu, kurį puoselėja jaunieji daili- 
ninkai, Amerikoje baigę mokslus. 

Daugiausia lietuvius dailininkus 
patraukia gamta, kiek mažiau žanri- 
nė kūryba. Dalis gamtos yra Ameri- 
kos gamtovaizdis, dalis prisimini- 
muose grįžusi paliktoji tėviškė. Visi 
jie daugiau ar mažiau modernistai. 
Net ir nuosaikiuosius realistus yra 
paveikę impresionizmas ir kitos me- 
no srovės. Į kraštutinumus nesime- 
ta, tačiau abstraktusis menas vis kas 
kartą stipriau įsigali. Jį iš ameriko- 
niškų mokyklų atneša jaunieji meni- 
ninkai. Savo keliu jie žengia dar ne- 
tvirtai, tačiau vistiek matai jų kūry- 
binę jėgą. 

Visų parodos dalyvių vertinti ir ap- 
tarti nebūtų prasmės, nes daug apie 
juos rašyta, tuose pačiuose “Aiduo- 
se" jie nekartą prisiminti ir charak- 
terizuoti. Sustosim tik ties vienu ki- 
tu charakteringesniu momentu. 

A. Cooper-Skupas, Amerikos lietu- 
vis, su visais gero tapytojo privalu- 
mais, bene pirmą kartą dalyvauja 
lietuvių kolektyvinėje parodoje. Jo 
siužetai paimti iš gamtos, arti jos 
laikosi, tačiau savo impresionistinį 
charakterį jis moka puikiai apvaldy- 
ti, išsaugoti iš seno manierizmo, rau- 
dono kolorito persvarą padaryti įvai- 
rią, įdomią ir turtingą. 

Su A. Galdiko paveikslais išėjo ne- 
susipratimas. Pasiųstieji kūriniai Či- 
kagos laiku nepasiekė, o parodai bu- 
vo surinkti iš žmonių anksčiau įsi- 
gyti paveikslai. Taip jo gamtovaiz- 
džiai (didelė dalis lietuviškų) jau 
nebuvo charakteringi dabartinei Gal- 
diko kūrybai. 

V. K. Jonynas išstatė jau matytus 
grafiškus darbus ir tuo išgelbėjo mū- 
sų grafiką, kuri be jo tikrai būtų 
per daug kukli. 

Patraukė mūsų dėmesį ir E. Mar- 
čiulionienė savo skoninga ir išlaiky- 
ta keramika. Vazos, reljefinės spal- 
votos Madonos, Kristaus galva mo- 
deliuotos švelniame saikingame rea- 
lizme, gražiai balansuotos ir visdčlto 
savo interpretacija modernios ir 
naujos. 


Br. Murinas išstatė dešimtį akva- 
relių. Galėjo jų būti ir mažiau, ne- 
būtų jis nukentėjęs. šiaip jis pasiro- 
dė kaip subrendęs menininkas, pui- 
kiai apvaldęs techniką, išgavęs tonų 
sultingumą, praskleidęs subtilius 
gamtos virpėjimus. 


VISUOMENINIS 
GYVENIMAS 


LIETUVOS REIKALAI G. KENNANO KNYGOJE 
“RUSSIA LEAVES THE WAR" 


Kiekviename veikale apie rusų ir 
bolševikų revoliucijas (jos, kaip ži- 
noma, atskiros ir skirtingos: pirmo- 
ji, kovo mėn.,, buvo demokratinė, 
antroji, lapkričio, buvo bolševikinė) 
lietuvis, suprantama, jieškos, kas ra- 
šoma apie jo tautą ir Lietuvą, kuri 
tuo metu, nors vokiečių kariškų pa- 
jėgų okupuota, tebebuvo laikoma 
rusų imperijos dalimi. šituo atžvil- 
giu daug pagyrų susilaukęs George 
F. Kennano veikalas “Russia Leaves 
the War“ (Soviet-American Rela- 
tions, 1917-1920) nedaug lietuviui 


medžiagos pateikia, nes tekalba apie 
amerikiečių santykius su bolševikais 
(Wilsono su Leninu) pirmuoju šių 
viešpatavimo pusmečiu: 1917 m, lap- 
kričio iki 1918 m. kovo. 

Lietuva ir Kuršas suminimi pir- 
mųjų Lietuvos Brastos taikos dery- 
bų posėdžių metu, į kurias bolševikų 
delegacija atsivežė klaidingai su- 
prastą vokiečių gruodžio 25 d. pa- 
reiškimą apie sutikimą su bolševikų 
pasiūlytu deryboms pagrindu: “"Tai- 
ka be aneksijų ir kontribucijų". 
Tiesmukas vokietis generolas Hoff- 


Matytas ir J. Pautienius daugumo- 
je, bet gera tuo, kad j's daro pažan- 
gą, išsivaduoja iš blaškymosi ir 
skaidrina savo pasisakymo būdą. 

Jauna, neseniai baigusi Clevelando 
mokyklą Nijolė Palubinskienė-Vede- 
gytė patraukė savo mokėjimu susi- 
tvarkyti su nemažom kompozicijom, 
išbalansuoti paveikslo dekoratyvinį 
charakterį, kad jis nebūtų nuobodus. 
Ji daro didelę pažangą, 
jieško savo pasisakymo būdo. Reikia 
džiaugtis, kad ji sugebėjo išskaidrin- 
ti formas, praturtinti koloritą, nors 
dar svetimų įtakų neišvengia. 

V. Raulinaitis irgi veržiasi ir jieš- 
ko savęs ir nūnai atsidūrė primity- 
vizme. Dar jo pilnai neapvaldo, bet 
jo “ Atsisveikinimas" medžio skulp- 
tūra įspūdingas ir geras. 

Savo nuosaikia, išbalansuota tapy- 
ba patraukė ir M. Šileikis, akvare- 
listas Ed. Walaitis, plastiškom for- 
nom skulptorius R, Mozoliauskas, Z. 
Kolba vitražų ir mozaikų įvairumu. 

Parodos rengėjai yra atlikę tikrai 
nemažą darbą, Kartais kongresų, su- 
važiavimų metu rengiamos rankdar- 
bių ar spaudos parcdėlės, bet meno 
paroda vistiek yra didesnė ir pras- 
mingesnė. Ji sukėlė judėjimą pačiuo- 
se dailininkuose ir mūsų publiką su- 
pažindino su mūsų dailininkų kūryba. 

Tačiau didžiausia šios parodos, 
kaip ir kiekvienos parodos, sureng- 
tos laisvame pasaulyje, reikšmė yra 
ta, kad ji pamažu skleidža mūsų 
"meno raidą, įjungia jaunuosius dai- 


lininkus. Tai yra labai svarbu, pri- 
simenant, kad Lietuvoje likę daili- 
ninkai neturi jokios kūrybinės lais- 
vės. Ten menas pasmerktas mirčiai. 
Ko jie negali padaryti, tai atlieka 
laisvėje gyveną dailininkai. Jie ir 
neleido mūsų menui sustoti akade- 
mizmo, realizmo keliuose. Jie pasi- 
savino moderniojo meno laimėjimus 
ir kaskart turtina, puoselėja mūsų 
meną. 

šiam menui išaugti ir jį sutelkti 
į vieną didelį kraitį, kurį galėsime 
kada nors parvežti į Lietuvą, Čika- 
goje organizuojama Čiurlionio gale- 
rija. Gražus tai ryžtas. Ir iš šios pa- 
rodos numatyta nupirkti visą eilę 
darbų: A. Cooper-Skupo — 2 pav., 
P. Puzino — 2 pav., B. Murino — 
2; Čč. Janušo, J. Kaminsko, E. Mar- 
čiulionienės, N. Palubinskienės-Vede- 
gytės, V. Raulinaičio, A. Rūkštelės, 
J. Paukštienės-Dobkevičiūtės, J. 
Pautieniaus, M. šileikio, A. Varno, 
E. Walaičio — po vieną paveikslą. 


Paveikslai galerijai atrinkti gerai, 
bet gal jų perdaug pirmam kartui. 
Ar toks kiekis nebus sunku įsigyti 
pradžioje, Gal reiktų pamažu telkti, 
renkant ne tik iš parodų, bet ir iš 
privačių studijų pačius būdingiau- 
sus mūsų dailininkų kūrinius. Bet 
jeigu Čiurlionio galerijos organizato- 
riai įveiks finansinius sunkumus ir 
šiuos paveikslus įsigys, tai bus pada- 
ryta gera pradžia, ant kurios galės 
išaugti tikrai turtinga galerija. 


Paulius Jurkus 


Manas pariryžo bolševikus nuo klai- 
dingo įsivaizdavimo atkratyti ir pa- 
naudojo gruodžio 27 d. bankieto pro- 
gą. Kennan pasakoja: 

“Prie stalo jis sėdėjo greta bolše- 
vikų delegacijos galvos Joffes ir šiam 
pasakė, kad, vokiečių akimis, rusiš- 
koji Lenkijos dalis, Kuršas ir Lietu- 
va jau pareiškė savo norus išsiskir- 
ti iš rusų valstybės ir apsisprendė 
savo ateities santykius nustatyti tie- 
sioginėmis savo atstovų derybomis 
su Vokietija ir Austrija. šitoks šių 
žemių likimo išsprendimas, sako, 
nesąs priešingas "be aneksijų ir 
kontribucijų' formulei. Tai vokiečių 
nuomonė. Generolo pareiškimas Jof- 
fę it perkūnas trenkė, nes jis vo- 
kiečių gruodžio 25 d. pareiškime bu- 
vo išskaitęs pažadą pasitraukti iš 
okupuotų kraštų Pabaltijyj ir tokia 
prasme informavo Trockį. Joffe pra- 
dėjo bijoti, kad jis bolševikų galvas 
suvedžiojęs"'. 

Bolševikų delegaciją sudarė: Jof- 
fe, Kamenevas, Sokolnikovas ir Ka- 
rachanas, kurį Leninas vadindavo 
“klasikinio grožio asilu". Joffe nusi- 
žudė, o kitus tris Stalinas vėliau iš- 
valė. 

Kennan toliau pasakoja: 

“Likusi bankieto dalis buvo pa- 
švęsta karštoms diskusijoms. Penktą 
valandą sušauktas formalus konfe- 
rencijos posėdis. Bolševikai, nor6- 
dami gauti iš vokiečių oficialų pa- 
reiškimą, paskubomis pasiūlė pro- 
jektą pirmam planuojamos taikos 
sutarties posmui, kuriuo vokiečiai 
nedviprasmiai pažadėtų tučtuojau iš- 
traukti savo karo pajėgas iš Lenki- 
jos, Lietuvos ir Kuršo. 

“Vokiečiai, iš savo pusės, įteikė 
projektą, pagal kurį rusai pripažin- 
tu, kad išvardintų kraštų gyventojai 
jau esą pareiškę savo norą “sukurti 
pilnai nepriklausomas valstybes ir 
išsiskirti iš rusų valstybės'. Vokiš- 
kų karo pajėgų ištraukimo klausi- 
mas tokiu būdu atpuola, čia abi de- 
legacijos ragais susirėmė, nes netu- 
rėjo kur trauktis. Nutarta posč- 
džius atidėti iki sausio 9 d." 

Bolševikai, kaip žinoma, laiką su- 
naudojo sustiprintai propagandai Ali- 
jantų ir Vokietijos gyventojams su- 
kelti prieš kapitalistines vyriausybes 
ir reikalauti bolševikinės taikos. Jie 
per dvi dieni nuo savo žmonių slė- 
pė generolo Hoffmano tiesmuką pa- 
reiškimą ir kartojo propagandą, esą, 
vokiečiai pasiruošę pasirašyti taikos 
sutartį be aneksijų ir apleisti Len- 
kiją, Kuršą ir Lietuvą. Iš tikrųjų jie 
buvo, Kennan pasakoja, užsiūtame 
maiše: 

“Viršūnių svarstymai, kaip savie- 
siems paskelbti nemalonią žinią, bu- 

vo priedas platesnio klausimo, kas iš 
viso daryti su paliaubų ir taikos su- 
tarties klausimu. Bolševikų vadai 
nedrįso viešai pritarti vokiečiams ir 
išsižadėti okupuotų kraštų, todėl ne- 
matė, kaip jie gali tokiu pagrindu 
sutartį rašytis Lietuvos Brastoje. 
Taip pat jie žinojo, kad vokiečiai, 
pagal jų to meto nuotaikas, bus ne- 
sukalbami. Bolševikai negalėjo rizi- 
kuoti atnaujinti karą, nes rytų 
fronte buvo visai nepasiruošę. Visą 
viltį nusprendė dėti, išjudinant sve- 
timą proletariatą revoliucijai ir su- 
kilimams"'. 

Tokiu būdu jiems reikėjo laiko. 
Joffės vieton delegacijos galva pa- 
skirtas Trockis, kaip gabesnis da'y- 
kus delsti ir painioti, Be to, pasiūlė 
derybas perkelti į švedijos Stock- 
holmą, iš kur būtų lengviau šauti 
kurstančius pareiškimus vokiečių 
liaudžiai. Saviesiems mažinta gene- 
rolo  Hoffmano pareiškimų svoris. 
Vokiečiams grasinta jų proletaro re- 
voliucija ir užsidegusiu rusų prole- 
taro ryžtingų revoliuciniu įniršimu. 
Alijantams duota suprasti, kad vo- 
kiečiai bolševikus prigavę. Pasak 
Kennano, esą įrodymų, kad vokiečių 
slapti policijos agentai, pasiūlydami 
Leninui užpliombuotą vagoną vykti 
į demokratine revoliucija liepsnojan- 
čią Rusiją, jam pasakojo, jei tik ry- 
tuose bus padaryta taika, vokiečiai 
okupuotus kraštus sugrąžintų Rusi- 
jai. Panašios mintys buvo sakomos 
ir šveicarų rateliams, kurie tuo me- 
tu rūpinosi rusų-vokiečių taika. "To- 
dėl bolševikų vadai gal turėjo pa- 
grindo kalbėti apie Hoffmano “išda- 
vystę". 

Visi bolševikų manevrai subliuško, 
nes, kaip gen. Hoffmanas savo atsi- 
minimuose gerai sako: 


“Rusų liaudis troško taikos, armi- 
ja subiro nedisciplinuotais ginkluo- 
tais būriais ir vienintelė priemonė 
bolševikams valdžioje išsilaikyti bu- 
vo pasirašyti taiką. Jie buvo pri- 
versti priimti mūsų reikalavimus, 
nežiūrint, kaip žiaurūs jų akims jie 
išrodė". | 

Austrų delegacijos galva Kuhlman 
sakė: “Išvirtą buizą reikčio srėbti 
— jie galėjo tepasirinkti šaukštus". 

Kada Lietuvos likimo klausimas 
taip siūbavo rytuose, prezidentas 
Wilsonas paskelbė savo Keturiolika 
Posmų (1918 m, sausio 8 d.). 

Istorinę medžiagą jiems parūpino 
prezidento noru 1917 m. rudenį New 
Yorke sutelktas “smagenynas", pra- 
mintas '"The Inguiry". Jo galva bu- 
vo New Yorko universiteto rektorius 
Sidney Edward Mezes, o nariais: dr. 
Isaiah Bowman, prof. Ch. Seymour, 
Walter Lippmann, prof. J.. T. Shot- 

well ir David Hunter Miller, su ku- 
riuo Amerikos lietuviai suėjo į kon- 
taktą kelti Lietuvos klausimui. De- 
ja, šie žygiai nėra mūsų literatūro- 
je pilnai nušviesti, nors tai buvo 
pradžia dabar ALTO vykusiai varo- 
mo darbo. 

Prezidentui Wilsonui karo tikslai 
ir taikos principai seniai rūpėjo. 
Anglai ir prancūzai nenorėjo nieko 
viešai sakyti, nes juos saistė sena 
diplomatija ir slaptos sutartys, Ke- 
li mėnesiai prieš Amerikai įstojant 
į karą, prezidentas Senato užsienio 
reikalų komisijai pasakė kalbą 
(1917 m. sausio 22 d.) “Europos tai- 
kos pagrindai". Čia jis iškėlė princi- 
pus, kuriais, jo nuomone, tiktų grįs- 
ti pastovią taiką ir kuriuos Ameri- 
ka galėtų laidoti. Tie principai: 
tautų apsisprendimas, laisvas priėji- 
mas prie jūrų, nusiginklavimas. 

Principai pabrėžti ir Keturiolikoje 
Posmų. Vienu iš jų paskelbimo tiks- 
lų buvo noras sustiprinti rusų tau- 
tos demokratinį elementą, kad jis 
pasiliktų kare alijantų pusėje. Apsi- 
gavo Leninas, apsigavo Wilsonas. 
Bolševikų kurstymai nesukėlė tada 
jokių revoliucijų, o Wilsono žodžiai, 
nors paskelbti “Izvestijose" ir spe- 
cialiais plakatais, minių nepaveikė 
Rusijoj. 

Vokiečiai atsisakė keltis į Stock- 
holmą, todėl derybos atsinaujino Lie- 
tuvos Brastoje sausio 9 d. Trockis 
dvi dienas visaip sukaliojosi, bet 
sausio 12 d, austrų užsienio reikalų 
ministerio ir delegacijos galvos 
Kuhlmano kantrybė išsisėmė. Buvo 
leista generolui Hoffmanui nedvi- 
prasmiai pareikšti, kad rusiškosios 
Lenkijos dalies, Kuršo ir Lietuvos 
ateitis bus išspręsta pagal tų kraštų 
gyventojų norą, tiesioginėse jų at- 
stovų derybose su Vokietija ir 
Austrija. 

Tą dieną pasirodė ir kitas veiks- 
nys, kuriame lietuviai (prof. A. Vol- 
demaras, kaip narys) prikišo pirštą 
— iš Kijevo atvyko nepriklausomos 
Ukrainos “Rados" delegacija, pareiš- 
kusi noro pasirašyti taikos sutartį. 
Bolševikams iš rankų iškrito geras 
tūzas, nes vokiečiams rūpėjo Ukrai- 
nos javai ir žaliava. Bolševikai iš- 
kišo savo “sovietinės"“ Ukrainos 
(Charkove) delegaciją ir pradėjo ka- 
rišką Kijevo puolimą, norėdami iš- 
stumti “Rados? vyriausybę, kol jos 
atstovai spės pasirašyti sutartį. 

Sausio 18 d. vokiečiai vėl visu 
statumu pakartojo savo sąlygas ir 
parodė žemėlapį, nubrėždami liniją 
į šiaurę nuo Brastos, kurią sakė lai- 
kycią, o Į pietus nuo tos linijos kraš- 
tų likimas būsiąs išspręstas susita- 
rimu su “Rados" atstovais. Trockis 


išsiprašė laiko nuvykti Petrogradan 
pasitarti su savaisiais, kurie tuo 
metu išvaikė rusų demokratinį stei- 
giamąjį seimą. 

Bolševikų viršūnės suskilo: daugu- 
ma norėjo skelbti revoliucinį karą 
prieš Vokietiją. Viena mažumos gru- 
pė rikiavosi su Leninu, norėjusiu pa- 
sirašyti taiką geriausiai galimomis 
sąlygomis, o kita ėjo su Trockiu, 
gražbyliškai siūliusiu skelbti “nei 
karą, nei taiką" ir nepasirašyti po 
negarbinga sutartimi Leninas nenco- 
romis sutiko su Trockiu. 


Sausio 30 d. derybos vėl prasidė- 
jo. Vasario 8 d. (tą pačią dieną bol- 
ševikai užėmė Kijevą) “Rados" at- 
stovai pasirašė taikos sutartį. Troc- 
kis pajutęs, kad vokiečiai ruošia jam 
ultimatumą, vasario 10 d. pareiškė. 
kad Rusija nei kariaus, nei taiką 
rašysis — ir su visa delegacija išva- 
žiavo, manydamas pasiekęs didelį 
diplomatinį laimėjimą. 

Gen. Hoffmanas, tai išgirdęs, su- 
riko: “Tai negirdėtas dalykas!" ir 
vasario 16 d. pranešė rusams, kad 
panaujinąs karo puolimus, Išsigan- 
dę bolševikų vadai galiausiai supra- 
to, kad jokių diplomatinių pergalių 
Trockis nepasiekė, ir skubotai vokie- 
čiams pranešė sutinką pasirašyti 
taikos sutartį. Vokiečiai nesiskubino, 
nes norėjo okupuoti visą Latviją 1r 
Estiją ir kai kuriuos ukrainiečių 
kraštus. Jie pakišo naujų reikalavi- 
mų, kuriuos bolševikai priėmė, tik 
Leninui pagrasius rezignuoti, 

Sutartis buvo pasirašyta kovo 3 
d. Bolševikų delegaciją sudarė So- 
kolnikovas, Karachanas ir Čičerinas. 
Vokiečių kariuomenė buvo pasiekusi 
estų Narvą — šimtą mylių atstu nuo 
Petrogrado. Todėl kovo 6 d. bolševi- 
kai Sovietų sostinę perkėlė Maskvon. 

Kennan smulkmeniškai pavaizduo- 
ja amerikiečius Petrograde, jų po- 
būdį, nuotaikas ir elgesį pirmuoju 
bolševikų diktatūros pusmečiu. Am- 
basadorium buvo David R. Francis, 
amerikietis džentelmenas, rusų kal- 
bos nemokąs, nelabai įvykiuose nu- 
sivokiąs, pokerio ir gerų cigarų mė- 
gėjas. Karo atašė buvo gen. Judson, 
linkęs palaikyti neoficialius santykius 
su bolševikų vadais. Raudonojo Kry- 
žiaus misijos galva buvo pulk. Rob- 
bins, taip pat linkęs palaikyti tokius 
santykius ir bolševikų vyriausybę 
net pripažinti. Santykius jie palai- 
kydavo, tarpininkaujant New Yorke 
gyvenusiam žydui Gumbergui, komi- 
saro Zorino broliui. Santykius palai- 
kyti linko ir Creel informacijos 
(amerikiečių propagandos) biuro 
įgaliotinis Sisson, kuris vėliau iš- 
garsėjo,  surinkdamas dokumentus 
(daugumas jų “baltųjų rusų" su- 


klastoti) apie tariamą Lenino-Troc- 
kio parsidavimą už pinigus vokiečių 
generaliniam štabui. Įdomus ir jau- 
nas Harvardo universiteto auklčti- 
nis John Reed, kuris visai pasviro 
bolševikų pusėn, parašė knygą “Ten 
Days that Shook the World" ir prieš 
mirtį bolševikais apsivylė. 

Visų santykių ašis buvo, ar pripa- 
žinimas palaikys bolševikus kare 
prieš vokiečius ir draus šiems per- 
kelti savo karines pajėgas iš rytų 
fronto į vakarus. Kaip žinoma, Ru- 
sija jau buvo tiek subirusi, kad jo- 
kia vyriausybė nebūtų galėjusi ją 
karo frontuose išlaikyti. Bolševikai 
ją visai iš karo ištraukė. Tokiu bū- 
du ir jų pripažinimo klausimas nu- 
dilo. 

Apsisprendimo klausimas, "mūsų 
dažnai minimas kaip įgimtoji mūsų 
tautos teisė, Vašingtone iš pradžių 
buvo kitaip suprantamas. Trockio at- 
sišaukimą (gruodžio 29 d.) alijantams 
ir jų Žmonėms komentuodamas, vals- 
tybės sekretorius Lansing parašė il- 
goką laišką prezidentui "Wilsonui, 
kuriame iškėlė suktą bolševikų at- 
sišaukimo gudrumą: atsišaukta tik į 
vieną luomą — darbininkų, bet kal- 
bėta apie tautų apsisprendimą. Va- 
dinasi, pripažinta ir svarbiausioji 
mūsų gadynės žmonijos varomoji pa- 
jėga — nacionalizmas. šis dvišaku- 
mas (tarptautybė ir tautybė), kaip 
žinoma, buvo ir tebėra komunizmo 
vėžys. Lansingas prezidentui įrodi- 
nėjo, kad per toli išvestas apsispren- 
dimas sugriautų įsigyvenusią vals- 
tybinę santvarką Europoj. Sako, esa- 
ma didelio skirtumo principą taikyti 


kraštams, kurie pripažintų valstybių 
tarpe, ir kraštams, kurie yra dalys tų 
pripažintų valstybių. Principo pritai- 
kymas ypač sugriautų kolonializmą. 

Wilsonas, matyti, paėmė dėmesin 
Lansingo išvedžiojimus, nes atšau- 
kiamas anglų ambasadorius Cecil 
Spring Rice savo atsisveikinimo pa- 
sikalbėjimą šitaip pavaizdavo savo 
viršininkui Balfourui: 

“Prezidentas sakė, kad apsispren- 
dimo principas savyje visai geras, 
bet nuosekliai prikurtų visą eilę ne- 
priklausomų valstybių, kurios dabar 
dalys esamųjų imperijų. Iki krašto 
išvedus, principas sugriautų esamas 
santvarkas'', 

Pranešime Kongresui vasario 11 d. 
(deryboms Lietuvos Brastoje apie 
Lietuvos likimą einant) prezidentas 
tarė: 

“Pabaltijo kraštų ir žmonių liki- 
mą mes aptarsime tik su Rusijos at- 
stovais. šitie klausimai neišspren- 
džiami užkampėse ir paslaptomis, Čia 
ne privatinis, ar tik vienos valstybės 
reikalas, į kurį pasaulio opinijai ne- 
valia kištis. Kas liečia taiką, liečia 
ir žmoniją. Kas ginklu išsprendžia- 
ma klaidingai, pasilieka iš tikrųjų 
ne'šspręsta". 

Gal dėl to valstybės departamen- 
te ilgai viešpatavo “nedalomos Ru- 
sijos" gaire ir nebuvo lengva gauti 
nepriklauscmos Lietuvos de jure pri- 
pažinimą, nežiūrint daugelio Ameri- 
kos lietuvių spaudimo pastangų. šį 
klausimą Kennan gal nušvies savo 
numatytame antrame ir trečiame to- 
me. 

Vyt. širvydas 


JAUNIMO KONGRESAS IR ŠOKIŲ ŠVENTĖ 


Jau dveji metai iš eilės, kai Čika- 
ga kultūriniais pasirodymais sujudi- 
na viso laisvojo pasaulio lietuvius. 
Praėjusiais metais įvykęs kultūros 
kongresas ir dainų šventė tebėra ne- 
išdilusi mūsų atmintyje. šiemet gi 
sušauktas jaunimo kongresas ir tau- 
tinių šokių šventė tebėra dar visiš- 
kai gyvi ir jaučiami lietuviškojo gy- 
venimo įvykiai. Kongresas, Lietuvių 


Bendruomenei globojant, buvo su- 
ruoštas mokslus einančio jaunimo 
iniciatyva ir pastangomis, šokių 


šventę gi organizavo Liet, Bendruo- 
menės Čikagos apygardos valdyba, 
sudariusi tam reikalui specialų ko- 
mitetą. Tų iškilmių proga buvo su- 
organizuota ir lietuvių dailės paro- 
da. 


Jaunimo kongresas 


Jaunimo kongreso posėdžiai įvyko 
Morrisono viešbutyje. Dalyvavo dau- 
giausia jaunimas. Bendruosiuose po- 


sedžiuose kartu su svečiais buvo apie 
600 žmonių. 


Atidarant kongresą, žodį tarė Či- 
kagos LB apygardos pirm. dr. J. Ba- 
jerčius ir Kanados jaunimo atstovas. 
Iš pačios mūsų jauniausios kartos 
kylanti dainininkė Audronė Gaigalai- 
te sugiedojo Amerikos ir Lietuvos 
himnus. Maldas atskaitė prel. I, Al- 
bavičius ir protestantų kunigas A. 
Trakis: Į darbo prezidiumą įėjo V. 


Kamantas ir L. Sabaliūnas, į sek- 
retoriatą — I. Čepėnaitė ir V. Gaš- 
kaitė, į rezoliucijų komisiją — A. 


Dundzila, G. Gedvila, K. Kudžma ir 
Petrulytė, Kongresas susilaukė gau- 
sių sveikinimų žodžių ir raštu. Prie 
raštiškų sveikinimų pasitaikė ir au- 
kų, kurios vėliau buvo atiduotos Žžur- 
nalo “Lituanus" leidimui. 


Kongreso paskaitų centre buvo lie- 
tuvybės išlaikymo klausimas. Aldona 
Krikščiūnaitė savo paskaitoje apie 


lietuvišką šeimą suminėjo įvairius 
tautinius pavojus, grasinančius vedu- 
siesiems išeivijoje. Kalbėta apie šei- 
mos išsaugojimą lietuviškoje dvas'o- 
je. Antroji paskaita buvo tema “Jau- 
nimo ateities perspektyvos", kurią 
skaitė Br. Vaškelis iš Kanados. čia 
buvo paliesta ir senoji karta bei ją 
varginančios nesantaikos. Popietė bu- 
vo skirta sekcijų posėdžiams, būtent 
Literatūros, meno, sporto, visuomeni- 
nių, socialinių ir net tiksliųjų moks- 
lų. Vakare vyko šokiai, o 30 d. Ty- 
tą — pamaldos šv. Kryžiaus bažny- 
čioje, kurias laikė vysk, V. Brizgys. 
Pamckslą cakė kun. St. Yla. Po pa- 
maldų uždarytas kongresas Morriso- 
no viešbutyje. 

Paskaitose ir sekcijų posčedžiuose 
keltos lietuvybės išsaugojimo proble- 
mos vyresniesiems nėra naujos. Nau- 
jos jos galėjo atrodyti pačiam jauni- 
mui, kuris be patirties ateina iš mo- 
kyklcs suolo į gyva lietuvišką veik- 
lą. Kai kas pasigedo kongreso veda- 
mosios minties, kai kam paliestosios 
problemos atrodė pranokstančios jau- 
nimo jėgas. Vedamoji mintis — lie- 
tuvybės išsaugojimas — buvo, tik ji 
skendo jau įprasto pobūdžio kalbose 
bei siūlymuose. Lietuvybės gi išsau- 
gojimo klausimas šiuo metu pranoks- 
ta ir vyresniųjų galias. Gera buvo 
tai, kad jaunimas į tuos sunkius 
klausimus nesibijojo pažvelgti ir juos 
gvildė taip, kaip išmanė. Vyresnieji 
džiaugiasi, kad ateina nauja darbi- 
ninkų karta purenti lietuviškos veik- 
los dirvonų. Ta jų talka jau dabar 
yra jaučiama ne vienoje organizaci- 
nio darbo srityje, 


šokių šventė 


Šokių šventė buvo suruošta pa*o- 
gioje Internationalinio Aphitheatro 
salėje, labai erdvioje ir vėdinamoje. 
Į šventę suėjo apie 8000 žmonių — 
tik keliais tūkstančiais mažiau, kaip 
į pernykštę dainų šventę. Estradoje, 
nušviestoje prožektoriais, sugrojo Br. 
Jonušo orkestras Amerikos ir Lietu- 
vos himnus bei giesmę “Dievas, mū- 
sų prieglauda". Po to, grojant mar- 
šus, tuojau įėjo šokėjai, susiskirstę 
grupėmis, su savo vadais. Buvo 27 
grupės, atvykusios iš įvairių Ameri- 
kos bei Kanados miestų. Nepamirš- 
tamą įspūdį žiūrovams darė šokėjų 
gražūs tautiniai drabužiai. Progra- 
moje šokėjų dalyvavo apie 500 — 
jaunuolių ir mergaičių. šventę ati- 
darė B. Shotas, rengimo komiteto 
pirmininkas, programai vesti pa- 
kviesdamas Juzę Daužvardienę. Buvo 
perskaityta prez. D. Eisenhowerio ir 
kard. S. Stricho sveikinimai. Žodžiu 
sveikino, savo ir Lietuvos atstovo 
Vašingtone vardu, kons. P. Daužvar- 

dis. Iškilmėje dalyvavo ir Čikagos 
miesto burmistras, kuris ta proga vi- 
same mieste buvo paskelbęs “Lietu- 
vių tautinių šokių šventės dieną". 
Programa buvo pradėta suktiniu. 
Jį šoko visi 500 programos dalyvių. 
Po to buvo pašoktas Kubilas, Kalve- 
lis, Čigonėlis (Onos Ivaškienės gru- 
pė), Mikita, Kepurinė, Vėdaras, šus- 
ta, Lėtūnas. Pirmoji programos da- 
lis buvo baigta mokyklos vaikų pen- 
kiomis dainomis, vadovaujant A. 
Skriduliui. A. Kirvaitytės vadovau- 
jama moksleivių kanklininkų grupė 
paskambino dar tris dainas. 


Antrojoje dalyje buvo 9 šokiai: 


Sukčius, Jonkelis, Senio polka, Sa- 
dutė, Oželis, Blezdingėlė, Ragučiai, 
Malūnas ir Noriu miego. Publikos 


numylėtinė buvo šokis Sadutė. 
šokių festivalį uždarė trumpomis 
kalbomis dr. J. Bajerčius ir Br. Sho- 
tas. 
šioje pirmą sykį tokiu plačiu mas- 
tu suruoštoje tautinių šokių šventėje 
žiūrovas jautė darnumą tiek progra- 


mos išpildyme, tiek bendroje tvarko- 
je. šokių grupės jungtiniuose pasiro- 
dymuose buvo disciplinuotos ir suda- 
re glaudų vienetą. Muzikinis akom- 


panimentas, Br. Jonušo pritaikytas 
ir dūdų orkestrui, buvo įvairus ir 
turtingas, 


Prez. D. Eisenhowerio sveikinimo 
telegramoje ypatingo dėmesio yra 
verti šie žodžiai: “Ši šventė parodo 
puikų sveiką gaivinančios ir pramo- 
ginės veiklos pavyzdį. Šokiai, kaip 
turtingos kultūrinės tradicijos išraiš- 
ka, byloja visuotine meno kalba ir 
aiškiai parodo, kiek šis kontinentas 
yra gavęs kultūrinių vertybių iš ki- 
tų tautų už vandenyno". Daugumas 
lietuvių tai gerai žino ir vertai di- 
džiuojasi ne tik savo šokiais, bet ir 
kitomis kultūrinėmis vertybėmis. Nu- 
tautėjusieji gi mūsų broliai, kurie jų 
nebevertino, grįžę pernai iš dainų, o 
šiemet iš šokių šventės, reikia many- 
ti, susipras ir pasuks gyvos lietuvy- 
bės keliu. 

L. A. 


LIET. FRONTO BIČIULIŲ STUDIJŲ SAVAITĖS 


Lietuvių Fronto Bičiuliai šią va- 
sarą suruošė Amerikoje ir Europoje 
studijų savaites, kurios pasižymėjo 
aiškiu kultūriniu pobūdžiu. Jau ir 
anksčiau šis sąjūdis, susidedąs dau- 
giausia iš kultūrininkų, kreipė dėme- 
sį į kultūrinę sritį. Jų suvažiavimai 
visados buvo lydimi dainų bei lite- 
ratūros vakarų. Jų paskaitos neap- 
siribojo politiniais-visuomeniniais 
svarstymais. Tačiau šiemetinės stu- 
dijų savaitės, ypatingai suruoštoji 
JAV, lietė pačius gyvuosius mūsų 
kultūrinio gyvenimo klausimus. 

šiame kontinente įvykusioji studi- 
jų savaitė buvo jungiama su atosto- 
giniu poilsiu. Parinkta graži vieta— 
Maino valstybėje esanti pranciškonų 
vasarvietė, į kurią suvažiuoja daug 
lietuvių pailsėti. Jų skaičių šią vasa- 
rą papildė 50 LF Bičiulių, atvykusių 
čią iš įvairių Amerikos vietų. Stu- 
dijų savaitės metu Kennebunkporto 
vasarvietėje susitelkė iš viso apie 
150 lietuvių. Tai labai gausus ir ne- 
dažnas sambūris, žinant šio krašto 
didžius nuotolius. Studijos vyko nuo 
liepos 29 d. iki rugpjūčio 4 d. 

Pirmąją paskaitą apie lietuvių jau- 
nimo kultūrinį brendimą skaitė kun. 
dr. A. Baltinis, labiausiai pažymė- 
damas, kad neįmanoma pereiti iš 
vienos kultūros į kitą, nesulaužant 
savęs dvasiškai. Tad ir lietuviškojo 
jaunimo uždavinys yra pasilikti prie 
savos kultūros, nežiūrint visų pavo- 
jų bei sunkumų, einančių iš sveti- 
mos aplinkos. Koreferentas K. 

Skrupskelis, kalbėdamas jaunimo 
vardų, kėlė dienos švieson, kad vė- 
lyvoji karta nepažino nepriklauso- 
mos Lietuvos. Tai pasunkina šio jau- 
nimo lietuvybės kelią, ypač, kad pasi- 
gendama mūsų kultūros ryškesnių 
pėdsakų pasaulinėje literatūroje, me- 
ne ir moksle. šiandien jaunimui at- 
rodąs parankiausias vidurio kelias, 
kuriame derintina tremtinio ir emig- 
ranto dvasia. Dr. Juozas Girnius sa- 
vo paskaitoje lietė mokyklą, organi- 
zacijas ir Bažnyčią, laikydamas juos 
šalia šeimos pagrindiniais veiksniais 
lietuvybės išsaugojime. Ypatingai bu- 
vo iškelta reikšmė vasarinių stovyk- 
lų, taip labai pamėgtų šiame pramo- 
nės krašte. Mūsų stovyklų pasiseki- 
mo paprindinė sąlyga — neįsileisti 
svetimos kalbos. A. Krikščiūnaitė 
neilgame pranešime, papildydama. dr. 
J. Girniaus temą, sustojo prie šeimos 
vaidmens vaiko lietuviškame auklė- 
jime. V. Kulbokas kalbėjo apie lietu- 
viškų šeštadieninių mokyklų padėtį, 
suminėdamas pagrindinius  sunku- 
mus, kurie paeina tiek iš mokinių, 
tiek iš mokytojų pusės. Po šių pa- 
skaitų bei pranešimų buvo diskusijos, 
dar labiau išryškinusios prelegentų 
mintis. Tarp kitų dalykų paaiškėjo, 
kad mažųjų lietuviškam auklėjimui 
daug reiškia plokštelės. Iš jų vaikai 
galį išmokti dainų ir deklamacijų. 
Rekomenduotas jų gaminimas bei 
įvairinimas naujais įdainavimais ir 
įkalbėjimais. Didžiausiu lietuviško 
auklėjimo griovėju palaikyta televi- 


zija, Prof. J. Brazaičio paskaita pa- 
kreipė studijų savaitės dalyvių dė- 
mesį nuo jaunimo auklėjimo lietu- 
viškoje dvasioje į pačius save. Pre- 
legentas pažymėjo, kad šiuo metu 
vaisingiausias veikimas yra ten, kur 
įžvelgiamos realios galimybės veikti, 
Politiniam veikimui tokių galimybių, 
jo nuomone, esą mažiau, kaip kultū- 
riniam. Tad ši paskutinioji veikimo 
sritis ir turinti gauti persvarą LF 
Bičiulių žygiuose. Diskusijose iškel- 
ta įvairių minčių politinės vienybės 
klausimu. Programai visą laiką va- 
dovavo ir diskusijas tvarkė dr. Juo- 
zas Girnius. 


Rugpjūčio 4 d. vakare buvo pa- 
gerbti partizanai. Prie lietuviško 
kryžiaus kalbėjo prof. J. Brazaitis 
ir dr. V. Majauskas. Po kalbų su 
uždegtomis žvakėmis visi studijų sa- 
vaitės dalyviai ir vasarvietės svečiai 
procesijoje žygiavo į Liurdo grotą, 
kur palaiminimą švč. Sakramentu 
suteikė kun. K. Balčys. Studijų sa- 
vaitė baigta bendrais užkandžiais. 
Pažymėtina, kad studijų dienomis 
vakarais buvo suruošti trys koncer- 
tai — literatūros vakarai. Muzikinę 
programos dalį išpildė pianistės Ra- 
jauskaitė ir Jadzentavičiūtė, litera- 
tūrinę — Leonardas Andriekus ir 
Leonardas Žitkus, 


Antroji LF Bičiulių studijų savai- 
tė įvyko Vokietijoje Schondorfe, prie 
Ammerio ežero. Ji taip pat žymėjo- 
si kultūriniu turiniu. Dr. J. Grinius 
atidarymo kalboje pabrėžė, kad stu- 
dijų uždavinys yra lietuvių rezisten- 
cijos dvasios gaivinimas tremtyje. 
Tuo klausimu plačiai kalbėjo J. Vidž- 
giris. Prof. Z. Ivinskio paskaita ve- 
dė į praeitį, į laikus, kai ėjo varžy- 
bos dėl galios tarp Vilniaus ir Mask- 
vos. Ilgiau sustota prie 1380 ir 1480 
m, laikotarpio, kai išsivadavusi iš to- 
torių Maskva, ėmė kelti galvą. Dr. 
J. Grinius nušvietė lietuvių filosofų 
pažiūras į mūsų kultūrą. Akcentuo- 
tas asmeniškumas, t. y. polinkis ver- 
tinti ne bendruomeninius junginius, 
o paskirus žmones. Prof. A. Maceina 
savo paskaitoje griovė pasaulyje 
plintančią iliuziją, kad komunistinis 
ateizmas esąs ne religinis, o politinis. 
Jis čia dėstė rusiškojo ateizmo es- 
mę, Studijų savaitės programa buvo 
praturtinta dar V. Natkevičiaus pa- 
skaita, nagrinėjančia tremties rašy- 
tojų kūrybą, M. Musteikio praneši- 
mu apie kultūrinius faktus pavergto- 
je Lietuvoje ir A. Griniuvienės žo- 
džiu apie lietuviškus šokius. 

Studijose dalyvavo 40 asmenų. Jie 
čia taip pat laiko dalį skyrė poilsiui. 
Buvo dainų, literatūrinių skaitymų, 
ekskursinių  pasivažinėjimų  Amme- 
rio ežeru, Pamaldas rugpjūčio 11 d. 


L. Fronto Bičiuliai pagerbia partizanus Kennebunkporte 


laikė kun. D. Kenstavičius. Po jų 
baigiamąjį žodį tarė prof, A. Macei- 
na. Studijų savaitės Vokietijoje da- 


lyvių sveikinimas per Amerikos Bal- 
so radiją pasiųstas į Lietuvą. 
J. Gendrutis 


SESERŲ VIENUOLIŲ LITUANISTINIAI 
KURSAI 


Prieš ketverius metus lietuvaitis 
vienuolės Amerikoje susitelkė į or- 
ganizuotą vienetą, vadinamą Lietuvių 
Seserų Institutu. Jo uždavinys — lie- 
tuvybės skiepijimas bei ugdymas 
mokykliniame jaunime. 

Einant į šį tikslą, nuolat jieškomi 
nauji keliai. Dirbančios mokyklose, 
vaikų darželiuose ir vasarinėce s:o- 
vyklose seserys kas metą susiburia 
vienoje vietoje pastudijucti su l'eiu- 
viškojo jaunimo auklėjimu susijusių 
dalykų. Šiemet toks suvažiavimas 
rugpjūčio 17-27 d. įvyko Čikagoje, 
seserų kazimieriečių patalpo“e. Iš 
keturių lietuvaičių vienuolių kongre- 
gacijų (kazimieriečių, Nekalto Prasi- 
dėjmo, Nukryžiuotojo Jėzaus, šv. 
Pranc'škaus) dalyvavo 350 narės. 

Šiemetinių Instituto studijų pagrin- 
du buvo pasirinkta lietuvių tautosa- 
ka, Ją, paimtą įvairiais atžvilgiais, 
dėstė prof. J. Braza'tis ir dr. A. Va- 
sys. Muzikiniu atžvilgiu liaudies dai- 
nas nušvietė L. šimutis, jr., o J. 


Kreivėnas seseris supažindino su lie- 
tuviškais muzikos instrumentais. 
Tautiniams šokiams aiškinti bei de- 
monstruoti buvo pakviesta Br. Ja- 
meikienė ir Br. Shatas, Jiems buvo 
pavesta kalbėti ir apie tautinius dra- 
bužius. Lietuviškos architektūros ele- 
mentus dėstė Jonas Mulokas, lietuvių 
liaudies meną (kryžius bei koplytė- 
les) — prof. A. Varnas. Apie smul 
kiąją ornamentiką žinių pateikė Vl. 
Vijeikis. Kalėdinei eglutei bei su ja 
surištiems paprcčiams paaiškinti bu- 
vo pakviesta Juzė Daužvardienė. 
Studijos neapsiribojo paskaitomis. 
Buvo ir pačių klausytojų pravestos 
įvairios lituanistikos pamokos su 
diskusijomis, būtent: istor'jos, geo- 
grafijos, lietuvių kalbos gramatikos, 
skaitymo ir kt. Buvo ir viena disku- 
sinė paskaita tema “Amerikos lie- 
tuvaitė vienuolė moderniame pasau- 
lyje", kuriai vadovavo kun. V, Bag- 
danavičius, M.I.C. Vakarais gi buvo 
ruošiamos muzikinės programos. Jas 


V. Maželio nuctr. 


išpildė A. Stephens mergaičių dainos 
ansamblis, ses. M. Bernarda, S.S.C. 
su choru ir orkestru, VI. Jakubėnas, 
sol, A. Druktenytė, ir P. Matukas. 


Dalyvių gausumu ir programos tu- 
riningumu šios vasaros Instituto stu- 
dijų dienos yra labiausiai pažymėti- 
nos. Ir ateityje reikėtų ruošti masi- 
nius seserų susitelkimus, nepasiten- 
kinti vien tik rinktiniais delegatais, 
kaip buvo iki šiol Kuo didesnį būrį 
seserų mokytojų pasieks lituanistinių 
dalykų paskaitos, tuo sparčiau gerės 
lietuvių kalbos padėtis mūsų parapi- 
nėse mokyklose. 

J. G. 


o Vytautas Maželis Niujorke Wil- 
loughby foto reikmenų krautuvėje 
birželio gale buvo suruošęs savo nuo- 
traukų parodą. Iškabino daugiausia 
portretus, Panašią parodą jis buvo 
suruošęs ir Maine, Kennebunkporto 
letuvių pranciškonų vienuolyno pa- 
talpose, kurias vasarą aplanko daug 
vasarotojų iš visos Amerikos. 

e “Margutis" paminėjo trisdešim- 
tametę savo darbo sukaktį, Prieš 30 
metų jį Čikagoje įsteigė Antanas 
Vanagaitis. 

MIRĖ KNYGŲ LEIDĖJAS P. ABELKIS 


Povilas Abelkis gimė 1906. I. 27 
Žemaičių Kalvarijoje. Gimnazijos 
mokslus ėjo Kaune, kur tuo metu 
tarnavo jo tšvas. šiek tiek pastudi- 
javęs Lietuvos universitete, 1928 m. 
išvyksta į Braziliją laimės jieškoti, 
tačiau kitais metais iš ten grįžta ir 
dirba mokytojo darbą Sedoje, Plun- 
gėje ir kitur. Bendradarbiauja “Jau- 
nime", “Lietuvos Žiniose", “Lietu- 
vos Aide", “Trimite", o JAV — dau- 
giausia beletristikos ir atsiminimų 
spausdina '"Naujienose". 


Freiburge, Vokietijoje, buvo įstei- 
gęs knygų leidyklą, kuri išleido po 
vieną Vinco Joniko, Juliaus Kaupo, 
Nelės Mazalaitės, Henriko Nagio 
knygą ir keturias paties P. Abelkio 
parašytąsias knygas; noveles “Kal- 
nų dvasią", 1946, “Tilto sargą" 1949, 
“Žemaičių krikštą" 1952 ir “Atlaidų 
pavėsy" 1955. Du pastarieji veikalai 
pavadinti romanais ir išleisti auto- 
riaus pavarde. Ankstesnės knygos, 
jų tarpe ir Lietuvoje 1930 m. išspaus- 
dintasis 56 puslapių apysakaičių rin- 
kinėlis “Gyvenimo sūkuriuose", ėjo 
P. Tulpės slapyvardžiu, Prieš metus 
Čikagos Visų Šventųjų parapijai 
švenčiant auksinę sukaktį parašė tos 
parapijos istoriją. 


P. Abelkio beletristikos vertė nė- 
ra didelė: istoriniai raštai stokoja 


laiko kolorito, pasakojimui ir saki- 
niui trūksta literatūrinio šlifo, vei- 
kėjai kalba ir elgiasi neįtikinamai. 
Reikšmingiausias ir įdomiausias yra 
paskutinysis veikalas “Atlaidų pavė- 
sy". Tai stambi, 468 psl. knyga, 
vaizduojanti knygnešių žygius gar- 
siuosiuose Žemaičių Kalvarijos at- 
laiduose jubiliejiniais 1900 metais. 
30.000 maldininkų minioje jie ne tik 
platina draudžiamas lietuviškas kny- 
gas, bet ir klijuoja atsišaukimus ant 
medžių, stulpų, net ant kapų pamink- 
lų. Kovotojų. eilėse prieš žandarus 
matome liaudies švietėją, kitų tarpe 
ir P. Abelkio buvusią mokytoją, 
Emiliją Pacaitę, kun. J, Tumą, kuni- 
gaikštį Oginskį, kurio net guberna- 
toriaus kazokų kapitonas “klauso"' ir 
išvaduoja žandarų suimtą kunigą bei 
knygnešius. Tačiau pilno tiesioginio 
knygų platinimo vaizdo nerandame: 
daugiausia tik pasakojama apie kny- 
gų nešimą ar jų slėpimą. Geriausiai 
yra pavykę pavaizduoti atlaidus, jų 
nuotaiką, žmonių minias. Romanui 
kenkia prikrovimas pašalinių epizo- 
dų, pavyzdžiui: ūkininkaičio nuoty- 
kis su čigone ir pasimatymas jos pa- 
lapinėje, paslaptingi radiniai po baž- 
nyčia su vyskupo slankicjimais po 
urvus, bažnyčios puošėjai menininkai 
su jų “vaiduokliais? ir t.t. Atlaidų 
didingumo įspūdžio, deja, nepakelia 


Povilas Abelkis 
E. Docienės bareliefas 


autoriaus mėgstami trivialumai (įvai- 
rios davatkų scenos, ypač klebonijo- 
je). Dialogai, šiaip trumpi ir gyvi, 
daugeliu atvejų nesiderina su kalban- 
čiojo charakteriu. Sakysim, čigonė 
Tahana kalba it kokia kultūringa 
baltoji, o ir centrinis rcmano perso- 
nažas, ūkininkaitis Anicetas Bube- 
lis, samprotauja lyg koks išminčius. 


Liet. Seserų Instituto narių dalis rankdarbių parodoje studijų dienomis 
Iš ka'rės: ses. M. Loyola, Mot. M. Teofilė, kazimieriečių gen. viršin., Instituto pirmin.; Mot. M. Anunciata, J. C., 


Nukryžiuotojo Jėzaus seserų gen. viršin., mot. Ligorija, J. C 
O. S. F., Instituto sekr., ses. M. Felicija, I 

+ mot. Aloyza, N. Pr. seserų gen. viršin., mot. Aloyza, 
„ C., mot. M. Loyola, pranciškiečių gen. v'ršin., ses M. Eucharista, S. S. C. 


IV KIA I 


o Lietuvių Katalikų Mokslo Aka- 
demijos suvažiavimas šaukiamas Ro- 
moje spalio 2-4 d. Suvažiavimo tech- 
nikinė komisija sudaryta iš kun. V. 
Bitino, kun. A. Jonušo ir kun. V. 
Navikevičiaus, M.I.C. Kongreso da- 
lyviams bus parūpinti butai. Regis- 
truotis šiuo adresu: Via Casalmonfer- 
rato 20, Roma, Italy. Paskaitų te- 
mos numatytos tokios: iš teologijos 
— Kristaus mistinio kūno doktrina 
ryšyje su dabarties gyvenimo fak- 
tais; iš filosofijos: Materializmas ka- 
talikiškos filosofinės doktrinos švie- 
soje; iš sociologijos: Socialinių pro- 
blemų krikščioniško sprendimo pers- 
pektyvos atsikursiančioje Lietuvoje; 
iš teisės: Katalikų Bažnyčios doktri- 
na apie tautų apsisprendimo teisę; 
iš istorijos: Apaštalų Sostas ir Lie- 
tuva; iš medicinos: Medicinos etika 
pagal Popiežių direktyvas. Bus prof. 
Stasio  šalkauskio, buvusio  LKM 
Akademijos pirmininko, 15 metų 
mirties sukakties minėjimas. 

e Paskutinėje Vliko sesijoje buvo 
atkreiptas dėmesys į lenkų egzilinės 
vyriausybės išsiuntinėtą memorandu- 
mą, kuriuo reikalaujama Vilnių pri- 
skirti Lenkijai. Vlikas savo rašte 
Lietuvius diplomatus prašo daryti 
atitinkamų žygių prieš tokius reika- 
lavimus. Vliko prezidiumo naujasis 
adresas: 233 Broadway, Room 3014, 
New York 7, N- “X. 

e šiemet seserys kazimierietės 
švenčia 50 m. kongregacijos įsikūri- 
mo sukaktį. Pirmasis jų vienuolynas 
buvo įsteigtas 1907 Pennsylvanijoje, 
Mt. Carmel mieste. Iniciatorės buvo 
trys energingos lietuvaitės: ses. Ma- 
rija Kaupaitė, ses. Imaculata Dvara- 
nauskaitė, ses. Concepta Unguraitytė. 
Lietuviams kunigams, ypatingai kun. 


Ko P. Abelkis nestokojo — tai už- 
sispyrimo rašyti. Pats rašė, pats sa- 
vo knygas leido, neabejojamai tikė- 
damas tų raštų prasmingumu. Bet 
Amerika jo gyvenimui laimės nesu- 


teikė, 1950 metais, vos keletą mėne- 


sių teiššgyvenęs šioje šalyje, žiau- 
riai nukentėjo Čikagos tramvajaus 
katastrofoje, kurioje sudegė daugiau 
kaip 30 keleivių, o Abelkiui tą sykį 
pavyko gyvybė išgelbėti. Tačiau, 
smarkiai apdegęs, ilgai turėjo gulė- 
ti ligoninėje, o paskui, už sužaloji- 
mą gavęs keliasdešimt tūkstančių, 
įsigijo namą. Pasveikęs ėmė verstis 
namų statyba, deja, prie to darbo 
1957. VIII. 7 prisitrenkęs, tą pačią 
dieną mirė. Palaidotas šv. Kazimie- 


ro kapinėse. 
Bb. 


A. Milukui ir kun. dr. A. Staniuky- 
nui globojant, seserų kazimieriečių 
kongregacija našiai augo, Dabar ji 
turi 500 seserų, kurios dirba mokyk- 
lose, ligoninėse, labdaros įstaigose. 
Jų veikla labiausiai yra išsiskleidusi 
Čikagoje, kur turi didelę vidurinę 
mokyklą, centrinius namus, dvi ligo- 
nines ir moko 8 pradžios mckyklo- 
se. Įmant visą Ameriką, seserys ka- 
zimierietės dirba 42 lietuvių parapi- 
nėse mokyklose. Dabar ruošiasi sta- 
tyti naują ligoninę Čikagoje. Kon- 
gregacijai šiuo metu vadovauja Mo- 
tina Teofilė, Pennsylvanijoje gimusi 
lietuvaitė, 

o L. Raudonojo Kryžiaus valdybai 
Europoj atsistatydinus, Vliko prezi- 
diumas pavedė Vykdomajai Tarybai 
sudaryti naują valdybą iš šių asme- 
nų: Jono Norkaičio, kun. A, Bungos 
ir L. Prosinsko. 

o Liepos 23 d. Freiburge po sun- 
kios operacijos mirė Br. Stočkus, 
"Aidų" bendradarbis ir didžio išsila- 
vinimo žmogus. Šį pavasarį jis buvo 
išvykęs iš JAV aplankyti Europos ir 
Afrikos. Kelionėje sunkiai susirgo. 
Priimtas į Freiburgo ligoninę po ope- 
racijos. trumpai atgavęs sąmonę, už- 
geso. Pasižymėjo mokslo troškuliu. 
Skirtingų mokslų šakas studijavo vi- 
są tremties laikotarpį iki pat mir- 
ties. Savo žinojimo, deja, nesuskubo 
perteikti raštu, Apie velionį plačiau 
bus ateinančiame žurnalo numeryje. 

e Dr. A. šerkšnas perėmė reda- 
guoti Lietuvių Kultūros Instituto 
leidžiamą vaikų laikraštėlį “Eglutę". 

o Gen. E. Adamkevičius, buvęs 
antros divizijos vadas, mirė gegužės 
10 d. Worcestery. 

e Kanados Lietuvių Diena rugpjū- 
čio 31 Niagara Falls pradėta mūsų 
dailininkų paroda. Parodą organiza- 
vo Lietuvių Dailės Institutas, Tvar- 
kė instituto vicepirm. T. Valius. Da- 
lyvavo 33 dailininkai iš JAV, Kana- 
dos, Prancūzijos, Italijos, Australi- 
jos ir Afrikos. 

«e Rugpjūčio 31 d.-rugsėjo 1 d. 
Čikagoje įvyko lietuvių gydytojų su- 
važiavimas. Paskaitas apie naujau- 
sias medicinos mokslo problemas 
skaitė W. Eisin, A. šabanas, D. De- 
gesys, J. Meškauskas, V. Avižonis, 
J. Adomavičius, V. Pavilanis, V. Ter- 
cijonas, A. Mantvidas ir H. Brazai- 
tis. Suvažiavimas baigtas bendromis 
vaišėmis Morrisono viešbutyje. 

e Birželio 22 - liepos 2 d. įvyko lie- 
tuvių - lenkų kultūrinės savaitės. Tuo 
laiku lietuvių delegacija, vadovauja- 
ma vicepremjero Preikšo, sykiu su 
būriu menininkų lankėsi Lenkijoje, 


o lenkų delegacija, vaAlovaujama 
kultūros ministerio K. Kuryliuko, su 
ansambliu “Sląsk" svečiavosi Lietu- 
voje. Lietuvių meno pajėgoms Len- 
kijoje atstovavo Jono švedo vedamas 
liaudies ansamblis. Pavienių solistų 
vadas buvo Balys Dvarionas. Muzikų 
bei dainininkų grupėje dar buvo 
smuiko kvartetas, dainininkai J, Pet- 
siūnas, V. Adamkevičius, baleto šo- 
kėjai G. Sabaliauskaitė ir H. Banys, 
smuikininkas A. Livontas ir pianis- 
tas A. Trinkūnas. Lietuviai Varšu- 
voje pasirodė tris kartus. Filharmo- 
nijos salėje birželio 21 d. buvo lietu- 
vių simfoninis koncertas, diriguoja- 
mas B. Dvariono, kuriame išpildyta 
savų kompozitorių kūriniai Birželio 
22 d. pasirodė švedo liaudies ansamb- 
lis. Jis kartu su solistais, muzikais ir 
baletininkais išpildė ir liepos 1 d. 
programą, baigiant gastrolę. Taip 
pat lietuviai solistai dalyvavo Var- 
šuvoj operos Tosca pastatyme. Pa- 
grindines roles dainavo J. Petraške- 
vičiūtė, Adamkevičius ir Stasiūnas. 
Be koncertinių pasirodymų, keliose 
Lenkijos miestuose buvo suruoštos ir 
įvairaus pobūdžio parodos. Taip pat 
ir dainininkai bei muzikai dar lan- 
kėsi paskirose Lenkijos vietovėse. 
Pažymėtina, jog kultūrinėje gastro- 
lėje Lenkijoje dalyvavo ir rašytojų 
būrelis, kuris užmezgė glaudesnius 
ryšius su Lenkijos rašytojais. 


Lietuvoje lenkų meno ansamblis 
“Sląsk" pakartotinai koncertavo 
Kaune ir Vilniuje. Sėkmingiausias 


pasirodymas buvo Kaune Sporto Rū- 
mų salėje, kur susirinko apie 10.000 
klausytojų. Lenkų solistai koncerta- 
vo Kauno teatre. Jų meninės jėgos 
dar pasircdė ir atsisveikinimo dieną 
Vilniuje. Nuotaikai pakelti lenkai 
dainavo ir lietuviškai. Jie Lietuvos 
didžiuosiuose miestuose buvo iškil- 
mingai priimti. Taip pat ir lenkai 
šia susitikimo proga lietuviams pa- 
rodė nuoširdumo ir stengėsi teigia- 
mai vertinti jų meninius pasirody- 
mus. Pastebėtina, kad iš JAV žurna- 
listei S. Narkeliūnaitei, norėjusiai 
tuos lietuvių apsirodymus pamatyti 
Lenkijoje, Lenkijos valdžia nedavė 
vizos. 

e D. Britanijos Lietuvių Sąjungos 
valdybos pirm. išrinktas M. Bajori- 
nas. 

o Amerikos Lietuvių Katalikų Fe- 
Amerikos lietuvių šiluvos Marijos 
garbinimą. Pritariant Amerikos dva- 
sinei vyriausybei, jau šiemet rugsėjo 
8 d. buvo specialios Marijos šiluvie- 
tės garbei pamaldos daugelyje lietu- 
vių bažnyčių. Čikagoje jos vardo 
bažnyčioj Marguette Parke iškilmėse 
dalyvavo ir kard. S. Strichas, 

e Brazilijoj Sao Paulo lietuviai nu- 
tarė pastatyti lietuvišką kryžių. Pro- 
jektą paruošė VI. Stančikaitė, A. 
Kairys ir M, Ivanauskas. 


e Kunigų Vienybės leidžiamo žur- 
nalo “Lux Christi?" redaktoriumi pa- 
kviestas kun. Jonas Petrėnas. Iki šiol 
žurnalą redagavo kun. V. Rimšelis, 
M.I.C. 


e Liepos 28 d. atidaryta Amerikos 
Lietuvių Katalikų Federacijos jauni- 
mo stovykla prie Manchesterio mies- 
telio, netoli Detroito. Ta proga mi- 
šias atlaikė vysk. V. Brizgys, o pa- 
mokslą pasakė prel. Pr. Juras. Sto- 
vyklą administruoti pavesta Nekalto 
Pr. Seserims iš Putnamo. 


e Sol. Prudencija Bičkienė daina- 
vimo konkurse Indianos valstybėje 
laimėjo pirmąją vietą. Konkurse da- 
lyvavo 50 dainininkų, 


e Rugpjūčio 31 d. ir rugsėjo 1-2 
d.d. Čikagoje buvo susirinkę Liet. 
Bendruomenės tarybos nariai. Tai 
jau yra trečioji sesija. Buvo šie pra- 
nešimai: J. šlepetys — Bendruome- 
nės veikla, St. Barzdukas — Centro 
valdybos 1956-1957 m. veikla, J. Krei- 
venas — Kultūros Fondo reikalai, 
prel. J. Balkūnas — PLB seimo rei- 
kalai, W. Chase — LB finansai ir 
kt. Be to, buvo dar du referatai — 
A. Bendoriaus apie Bendruomenės 


organizacinę padėtį ir dr. J. Gir- 
niaus apie kultūrinius uždavinius. 
Taip pat svarstyta, kaip įtraukti 


jaunimą į kultūrinę veiklą. 


e Belgijoje ir Olandijoje yra dar 
apie 300 lietuvių, kurie daugiausia 
dirba anglių kasyklose bei metalo 
fabrikuose. Anksčiau buvo apie 2000. 
Daugumas emigravo į užjūrius. "Ten 
gyvenančių lietuvių kapelionas yra 
kun, J. Dėdinas. 


o Fordhamo univers'tete vasari- 
nius lituanistikos kursus lankė 16 
asmenų. Tarp jų 13 seserų vienuo- 
lių. Yra vilties, kad tokie kursai 
veiks ir ateinančiais metais. Laukia- 
ma didesnio susidomėjimo, ypač iš 
jaunimo. 

o Liepos mėnesį įvykęs Los Ange- 
les Vyčių seimas praėjo sėkmingai. 
Atstovų buvo iš daugelio kuopų. 
Amerikos lietuvių jaunimo suvažia- 
vimui daug nucširdaus dėmesio pa- 
rodė Los Angeles miestas. Daug 
gauta sveikinimų iš augštų vyriau- 
sybės narių, tarp kurių ypatingai 
minėtini JAV prezidentas ir vicepre- 
zidentas. 


o Prof. Mykolui Biržiškai suėjo 75 
m. amžiaus, Jubiliatas buvo pagerb- 
tas Los Angeles miesto lietuvių, kur 
jis gyvena. 

e Jau penkeri metai, kai lietuviš- 
kos programcs transliuojamos per 
Romos radijo stotį. Joms vadovauja 
dr. J. Gailius. Programos duodamos 
kasdien, 

e Dailininkų A. Galdiko, V. K. Jo- 
nyno ir J. Pautieniaus darbų paroda 
atidaryta birželio 9 d. Toronte, pran- 
ciškonų parapijos salėje. Paroda tę- 
sėsi vieną savaitę. 

o Pranciškonų gimnazijos pastatų 
žemė buvo prakasta liepos 14 d. Lie- 
tuvių Dienos iškilmėje. Gimnazija 
statoma Kennebunkporte prie centri- 
nio lietuvių pranciškonų vienuolyno. 

e Pasaulio Lietuvių Seimo muzi- 
kos bei dainos komisiją sudaro J. 
Makauskas, kun, V. Dabušis, V. Au- 
gustaitytė, R. Kezys, M. Žukauskie- 
nė ir A. Mačionis. Komisija posė- 
džiuose rūpinasi galutinai nustatyti 
meninę programą. 

o K. Barėnas suredagavo lietuvių 
literatūros skaitymų knygą, kurią 
leidžia Britanijos Liet. Sąjunga. Tal- 
kina knygų leidykla “Nida". 

o Arch. Jonas Mulokas padarė 
projektus Maspetho lietuvių bažny- 
čiai. Planai vyskupijos kūrijoje bei 
miesto įstaigose jau patvirtinti, Ma- 
noma greit pradėti statybą. Maspetho 
lietuvių parapijos klebonas yra prel. 
Jonas Balkūnas. Pastate gausu lietu- 
viškos architektūros bei liaudies 
meno elementų. Bažnyčiai vitražus 
daro dail. V. K. Jonynas. 


e Kun, Juozapas Paškauskas pa- 
keltas šv. Tėvo rūmų prelatu. Nau- 
jasis prelatas yra žinomas Ameri- 
kos lietuvių religinėje ir tautinėje 
veikloje. Neseniai jo rūpesčiu čČika- 
goje Marguette Parke buvo pastaty- 
ta didelė bažnyčia, pirmoji Ameri- 
koje lietuviškame stiliuje. 

o V. K. Banaičio opera “Jūratė ir 
Kastytis", kurios klaviras jau baig- 
tas ir pradėta orkestracija, sudomi- 
no mūsų visuomenę. Spaudoje pasi- 
girsta balsų, skatinančių ją greit pa- 
statyti. Operos pastatymui patogiau- 
sia proga laikoma Pasaulio Lietuvių 
seimas, įvykstąs ateinančių metų va- 
sarą Niujorke. 

e Italijos Lietuvių Bendruomenė 
turi 160 narių. Daugiausia jų gyve- 
na Romoje. Krašto valdybos pirmi- 
ninkas yra kun. V. Mincevičius. 

o Lietuvių Tautinio Sąjūdžio val- 
dyon išrinkta: B. Nemickas, pirm., 
V. Abraitis ir A. Senikas, v'cepirm., 
V. Rastenis, sekr., P. Ališauskas, 
ižd., J. Kiaunė, narys bendrucmenės 
reikalams ir A, Trečiokas, narys iž- 
do kontrolei. 74 

e Adomas Galdikas, vasaros ato- 
stogas praleidęs Kanados šiaurėje, 
grįžo namo ir pradėjo ruoštis naujai 
parodai Niujorke. 


o Jcnas Aistis paruošė spaudai 
naują eilių rinkinį “Kristaliniame 
karste". Leidžia prel. Pr. Juras, 
spausdina pranciškonų spaustuvė 
Brooklyne. 

e Vokietijoje Vasario 16 gimnazi- 
jos patalpose liepos 20-21 d. buvo 
sušauktas PLB Vokietijos krašto 
apylinkių atstovų ir vargo mokyklų 
mokytojų suvažiavimas. Dalyvavo 
per 50 atstovų. Paliesta švietimo, 
kultūrinio bei visuomeninio darbo 
klausimai. 

e Sol. Aldona Stempužienė rug:ė- 
io mčnesį kcncertavo Pietų Ameri- 
kos lietuviams. 


o Rugsėjo 5-8 d. Tabor Farmos 
vasarvietėje įvyko studentų santarie- 
čių suvažiavimas. 

o „Amerikos Lietuvių Mokytojų 
Sąjunga skiria kasmetinę 250 dole- 
rių premiją už geriausią vaikų ar 
jaunimo grožinės literatūros kūrinį. 
Kūriniams įvertinti bus sudaryta pre- 
mijos sprendėjų komisija. 

1. Premijos komisija vertins 1957 
m, išspausdintas vaikų ir jaunimo 
grožinės literatūros (apysakas, pa- 
sakas, poeziją, dramą, etc.) knygas 
ir tais metais parašytus, bet dėl da- 
bartinių sąlygų neišspausdintus kū- 
rinius tų autorių, kurie juos prisiųs 
komisijai. Autoriai pasirašo tikrąja 
pavarde. 

2. Už premijos komisijos geriau- 
siu pripažintą kūrinį skiriama pre- 
mija nebus skaldoma tarp atskirų 
autorių. 

3. Knygos ir rankraščiai, prieš tai 
laimėję bet kokią premiją, šios pre- 
mijos negalės gauti. 

4. Premijuoto kūrinio, jei jis dar 
būtų nespausdintas, išleidimo teises 
autorius sutinka be papildomo honc- 
raro perduoti Amerikos Lietuvių Mo- 
kytojų Sąjungai. 

5. Paskutinė data kūriniams įteik- 
ti yra 1958 m. sausio 1 d, Siųsti šiuo 
adre:u: B. Beleškienė, 6921 So. Clare- 
mont Ave., Chicago 36, Ill. 

6. Premijos sprendėjų komisija bus 
paskelbta vėliau. 

e Vinco Krėvės vardo literatūros 
premijos jury komisija, susidedanti 
iš dr. H. Nagio — pirm., B. Pūke- 
delio ir K. Veselkos, susirinkusi po- 
redžio 1957 m. rugsėjo 4 d. Montrea- 
lyie ir apsvarsčiusi visus 1955-56 m. 
išleistus, dar nepremijuotus lietuvių 
grožinės literatūros kūrinius, nutarė, 
trimis balsais prieš du, antrąją Vin- 
co Krėvės vardo literatūrinę premi- 
ia 500 dolerių sumoje skirti Jonui 
Mekui už jo idilių rinkinį “Seme- 
niškių idilės". Premijos įteikimo iš- 
kilmės įvyks rugsėjo 21 d. Montrea- 
lyje. 


PAS MJ AL U Ž LI DER ATORĄ 


Mėnesinis kultūros žurnalas “Aidai", leidžiamas pranciškonų, pamečiui skiria po vieną $500.00 premiją už 
vertinimo komisijos geriausiu pripažintą grožinės literatūros ir mokslo veikalą. šiuo skelbiama ios taisykiės: 
1. 1957 metais ketvirtą kartą premija bus skiriama už grožinę literatūrą: poeziją, noveles, apysakas, romaną 
ar dramą. 


2. Už komisijos geriausiu pripažintą veikalą skiriama premija nebus skaldoma tarp atskirų autorių. 
Premijos. komisija vertins 1956-1957 m. viešumoj pasirodžiusius grožinės literatūros kūrinius ir tais metais 
parašytus, bet dėl dabartinių sąlygų negalėjusius būti išspausdintais. Premijos komisijai neatsiųsti kūriniai 
nebus vertinami. 

4. Eilėraščių rinkinys, skiriamas premijai, turi 


sudaryti nemažiau 32 puslapių knygą, jeigu ji būtų išspausdinta. 
Novelių ar apysakų rinkinys turi būti nemažiau ka'p 100 puslapių dydžio spausdintos knygos. 
5. Paskutinė data kūriniams įteikti 1958 metų vasario | d. 


Siųsti “Aidų"" redakcijos adresu: Ant. Vaičiulaitis, 
304 Anacostia Rd., S. E., Washington 19, D. C. 


6.  Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus"'. 
7. Vertinimo komisijos sąstatas bus paskelbtas vėliau. 
aidas S AT iu — Aidai 
ja — as Vaičiulaitis Administracijos adresas 
P A k 680 Bushwick Ave., Brooklyn 21, N. Y. 
ij Lai iekus 
Redakcijos nariai — T. Leonardas Andrie ; Ua 2 i 
7 irni -Niliūnas | Dailininko adresas — Tel-sforas Valius, 

O. F. M., Juozas Girnius, Alfonsas Nyka-Niliū aa aaa Telanta Oni Canada 

Meninė priežiūra — Telesio as Valius 


Redakcijos adresas — Antanas Vaičiulaitis, 
Leidžia Tėvai Pranciškonci 304 Anacostia Rd. S. E., V/ashington 19, D. C. 

